കുടുംബം, മാതാവ്, പിതാവ് | muslimpath\nഒന്നാം ശാഖ അദ്നാന് മഅദ്ദ്\nനിസാര് മുളര് ഇല്‍യാസ്\nമുദ്രിക ഖുസൈമ കിനാന\nനള്ര് മാലിക് ഫിഹ്ര്\nഗാലിബ് കഅ്ബുബ്നുലുഅയ്യ് മുര്‍റത്ത്\nകിലാബ് ഖുസ്വയ്യ് അബ്ദുമനാഫ്\nഹാശിം അബ്ദുല്‍മുത്ത്വലിബ് അപരനാമം\nഅത്ഭുതനീരുറവ സംസം പുനര്‍ഖനനം ഖുറൈശികള്\nഅബ്ദുല്ല(റ) വിവാഹാഭ്യര്‍ഥന ആമിന(റ)\nദാറുന്നദ്വയിലേക്ക് വിവാഹം അബ്ദുല്ലയുടെ വിയോഗം\nനബി(സ്വ) തങ്ങളുടെ ആദംനബി(അ) വരെയുള്ള പിതൃപരമ്പര ഉദ്ധരിക്കപ്പെട്ടിട്ടുണ്ട്. മൂന്നു വി ഭാഗമായിട്ട് വേര്‍തിരിക്കപ്പെട്ട ഈ പരമ്പര പ്രമുഖ ചരിത്ര- പ്രവാചക ചരിത്രഗ്രന്ഥങ്ങളില് കാ ണാവുന്നതാണ്. അല്ലാമാ ഇബ്നുസഅ്ദ്(റ)വിന്റെ ത്വബഖാത്, ഇബ്നു ഹിശാമിന്റെ സീറത്തു ന്നബവിയ്യ, ഖാളീ മുഹമ്മദ് സുലൈമാന്റെ റഹ്മതുന് ലില്‍ആലമീന്, സ്വഫിയ്യുര്‍റഹ്മാന് മു ബാറക്ക്പൂരിയുടെ അല്‍റഹീഖുല് മഖ്തൂം തുടങ്ങിയവ ഉദാഹരണം. ഇതില് റഹ്മതുന് ലില് ആലമീന് (അറബിപ്പതിപ്പ്) ഇതു സംബന്ധമായ ചര്‍ച്ചക്കും ചാര്‍ട്ടുകള്‍ക്കും നൂറോളം പേജുകള് ഉപയോഗപ്പെടുത്തിയിട്ടുണ്ട്. ജമാലുദ്ദീനില് മഖ്ദിസി(റ) അശ്ശജറത്തുന്നബവിയ്യ: എന്ന പേരില് ഇതു സംബന്ധമായി ഒരു ഗ്രന്ഥം തന്നെ രചിച്ചിട്ടുണ്ട്.\nമുന്നു വിഭാഗങ്ങളായി തിരിച്ചിട്ടുള്ള പരമ്പരയില് ഒന്നാം വിഭാഗമായ അദ്നാന് വരെയുള്ള 21 പിതാക്കളുടെ കാര്യത്തില് ആരും സംശയം പ്രകടിപ്പിച്ചിട്ടില്ല. നബി(സ്വ) തങ്ങളുടെ പ്രഖ്യാപന ങ്ങള് തന്നെ അതിന് ഉപോല്‍ബലകമായി ഉണ്ട്താനും. രണ്ടാം വിഭാഗമായ അദ്നാന് മുതല് ഇ ബ്റാഹീം(അ) വരെയുള്ളത് അപൂര്‍വമായി ഉദ്ധരിക്കപ്പെട്ടവയാണ്. ഇബ്റാഹിം(അ) മുതല് ആ ദം(അ) വരെയുള്ള പിതാക്കളുടെ പരമ്പരയും നാമങ്ങളും ഇതിലും പ്രാബല്യം കുറഞ്ഞതാണ്. ഇവിടെ ഒരു കാര്യം വ്യക്തമാണ്: ഇബ്രാഹീം(അ)മില് നിന്നാണ് നബി(സ്വ) തങ്ങളുടെ കുടും ബമുണ്ടായത്. അതിനാല് തന്നെ ഇബ്രാഹീം(അ)മുതല് ആദം(അ) വരെ മുകളിലേക്കും നബി(സ്വ)വരെ താഴേക്കും ഒരു നല്ല പരമ്പര ഉണ്ടായിരിക്കണം. ഈ പരമ്പരയില് അദ്നാന് വ രെയുള്ളവരില് അവ്യക്തതയുണ്ടെന്നുമാത്രം. അദ്നാന് മുതല് അബ്ദുല്ല(റ)വരെയുള്ള പരമ്പര പരക്കെ അറിയപ്പെട്ടതുമാണ്.\nരണ്ടും മൂന്നും ഘട്ടങ്ങളുടെ കാര്യത്തില് അവ്യക്തതയുണ്ടാവാന് കാരണം അതിന് അവലംബം വേദക്കാരുമായി ബന്ധപ്പെട്ട വിവരങ്ങളാണെന്നതാണ്. എങ്കിലും വേദക്കാര്‍ക്ക് തിരുത്തല് ആ വശ്യമില്ലാതിരുന്ന ഒരു മേഖലയാണിതെന്നത് ശ്രദ്ധിക്കേണ്ടതുണ്ട്. ചില വേദങ്ങളില് പരമ്പര വി വരിച്ചിടത്ത് വ്യത്യാസങ്ങള് കാണുന്നതാണ് വിശ്വാസ്യതക്ക് കോട്ടം തട്ടിക്കുന്നത്.\n21 പിതാക്കളിലധികപേരുടെയും ചരിത്രങ്ങളും ജീവിത ശീലങ്ങളും ഏറെക്കുറെ മനസ്സിലാക്കാന് സാധിക്കുന്നതു തന്നെ നബി(സ്വ)യുടെ മഹത്വത്തിന്റെ ഭാഗമാണ്. ഇമാം ബൈഹഖി(റ)യും ഇ ബ്നുകസീറും(റ) മറ്റും ഉദ്ധരിക്കുന്ന ഒരു ഹദീസില് നബി(സ്വ) തങ്ങള് തന്നെ 19 പിതാക്കളുടെ പേരുകള് പറഞ്ഞിട്ടുണ്ട്. ഇത്ര സുദീര്‍ഘമായ ഒരു കുടുംബപരമ്പരയുടെ ചരിത്രം സുക്ഷിക്ക പ്പെടുക എന്നത് ചരിത്രത്തില് പുതുമയുള്ള കാര്യമാണ്.\n1.അബ്ദുല്ല, 2.അബ്ദുല് മുത്ത്വലിബ്, 3.ഹാശിം, 4.അബ്ദുമനാഫ്, 5.ഖുസ്വയ്യ്, 6.കിലാബ്, 7.മുര്‍റത്ത്, 8. കഅ്ബ്, 9. ലുഅയ്യ്, 10. ഗാലിബ്, 11. ഫിഹ്ര്, 12. മാലിക്ക്, 13.നള്ര്, 14.കിനാന,15. ഖുസൈമ,16. മുദ്രിക, 17.ഇല്‍യാസ്, 18. മുളര്, 19.നിസാര്, 20.മഅദ്ദ,് 21, അദ്നാന്\nബുഖ്തുനസ്വ്ര് അറേബ്യ ആക്രമിച്ചതിനെക്കുറിച്ച് ‘ദേശം, ജനത, ഭാഷ’ എന്ന ലേഖനത്തില് സൂചിപ്പിച്ചിട്ടുണ്ട്. അക്കാലത്ത് നിലവിലുണ്ടായിരുന്ന പ്രവാചകന് ബുഖ്തുനസ്വ്റിനോട് അദ് നാനെ അക്രമിക്കരുതെന്നുപദേശിച്ചിരുന്നു. അദ്നാന് ഉള്‍ക്കൊള്ളുന്ന പ്രവാചക പ്രഭയുടെ സംരക്ഷണത്തിനായിരുന്നു ഇത്. അതനുസരിച്ച് ബുഖ്തുനസ്വ്ര് അദ്നാനു യമനിലേക്ക് ര ക്ഷ പ്പെടാന് അവസരം നല്‍കി. അദ്ദേഹത്തിന്റെ രണ്ടു മക്കളില് ഒരാളായ ‘അക്കും’ കൂടെ യമനി ലെത്തി അവിടുത്തെ രാജപദവിയിലെത്തിച്ചേര്‍ന്നു.\nഅദ്നാന്റെ മറ്റൊരു പുത്രനായ മഅദ്ദ് ശാമിലേക്കാണ് പോയത്. ബുഖ്തുനസ്വ്റിന്റെ ആക്രമണ മൊതുങ്ങിയ ശേഷം മഅദ്ദ് ഹിജാസിലേക്കു തന്നെ തിരിച്ചു വന്നു. ജുര്‍ഹും ഗോത്രത്തില് നി ന്നു മുആന എന്ന സ്ത്രീയെ വിവാഹം ചെയ്തു ജീവിച്ചു. ആ ദാമ്പത്യത്തിലാണ് നിസാര് ജനി ക്കുന്നത്. മഅദ്ദിന്റെ സന്തതികള് മൂസ(അ)ന്റെ കാലത്ത് ബനൂ ഇസ്രാഈല്യരുടെ അടുത്ത് എത്തുകയും അവരെകണ്ടു ഭയന്ന ഇസ്രാഈല്യര് മൂസാ(അ) നോട് പരാതി പറയുകയും ചെ യ്ത സംഭവം ഇമാം ത്വബ്റാനി(റ) ഉദ്ധരിച്ചിട്ടുണ്ട്(കന്‍സുല് ഉമ്മാല് 32011 നോക്കുക). ഈ ഹ ദീസിന്റെ അടിസ്ഥാനത്തില് മഅദ്ദ് ശാമില് തന്നെയാണ് വിവാഹ സമയത്തും താമസിച്ചിരുന്ന ത് എന്നു ഗ്രഹിക്കാവുന്നതാണ്. അപ്പോള് മുആന ജുര്‍ഹുമിയാണ് എന്നത് തിരുത്തേണ്ടിവരും.\nഇമാം അഹ്മദ്ബ്നുഹമ്പല്(റ)വിന്റെ പരമ്പര ഇദ്ദേഹത്തിലെത്തിച്ചേരുന്നുണ്ട്. ജീവിതകാലത്തു തന്നെ സമ്പത്തും പദവിയുമെല്ലാം മക്കള്‍ക്ക് വീതിച്ചു നല്‍കിയിരുന്ന നിസാറിന്റെ ഇരു കണ്ണു കള്‍ക്കിടയില് നബി(സ്വ) തങ്ങളുടെ പ്രകാശം ദൃശ്യമായിരുന്നു. ആദ്യമായി അറബി ലിപി ഉപ യോഗിച്ചത് ഇദ്ദേഹമാണെന്ന അഭിപ്രായം പ്രബലമാണ്.\nപിതാവ് ജീവിച്ചിരിക്കെത്തന്നെ മുളര് വലിയ സമ്പന്നനായി മാറി അദ്നാന് സന്തതികളില് ഏറ്റ വും ധനികനായിത്തീര്‍ന്നു. ഇബ്രാഹീമീ സരണിയില് അടിയുറച്ച ജീവിതമായിരുന്നു മുളറിന്റേ ത്. മനോഹരമായ ശബ്ദത്തിനുടമയായിരുന്ന അദ്ദേഹമാണ് ഒട്ടകങ്ങളെ ഗാനമാലപിച്ചു തെളി ച്ചു കൊണ്ടുപോവുന്ന സമ്പ്രദായം ആരംഭിച്ചത്.\n“മുളറിനെ നിങ്ങള് കുറ്റം പറയരുത്; കാരണം അദ്ദേഹം മുസ്ലിമായിരുന്നു (കന്‍സുല് ഉമ്മാല് 33987). ജീവിതത്തിന്റെ സായം സന്ധ്യയിലാണ് ഇദ്ദേഹത്തിനൊരു പുത്രനുണ്ടായത്. ആ പുത്രന് ഇല്‍യാസ് എന്ന് നാമകരണം ചെയ്തു.\nകബീറുല് ഖൌം (ജനങ്ങളില് ഉന്നതന്) എന്ന അപരനാമത്തിനര്‍ഹമാം വിധം അത്യാദരണീയ നായിരുന്നു അദ്ദേഹം. വിശുദ്ധ കഅ്ബാലയത്തിലേക്ക് ഒട്ടകത്തെ ദാനം ചെയ്യുക എന്ന സമ്പ്രദായം ആരംഭിച്ചതദ്ദേഹമാണ്. തന്റെ മുതുകില്‍നിന്നു നബി(സ്വ) തല്‍ബിയത്ത് ചൊല്ലുന്നത് അ ദ്ദേഹം കേട്ടിരുന്നു എന്ന് ചരിത്രത്തില് കാണാം. അര്‍ഥഗര്‍ഭമായ സംസാരമായിരുന്നു അദ്ദേഹ ത്തിന്റേത്. തത്വജ്ഞാനത്തിന്റെ ഉടമയായിരുന്നതിനാല് അക്കാലത്തെ അറബികള്‍ക്കിടയില് ലുഖ്മാനെപ്പോലെയായിരുന്നു അദ്ദേഹം. അദ്ദേഹത്തിന്റെ പുത്രന്‍മാരില് ഒരാളായിരുന്നു മുദ് രിക.\nമുദ്രികയുടെ യഥാര്‍ഥ നാമം അംറ് എന്നാണ്. പിന്നീട് മുദ്രിക എന്ന അപാരനാമം സിദ്ധിച്ച തിനു പിന്നിലൊരു ചരിത്രമുണ്ട്. അദ്ദേഹവും സഹോദരനും ഒട്ടകങ്ങളെ മേയ്ക്കുന്നതിനിടയി ല് ഒട്ടകത്തിനുമേല് ഒരു ഹിംസ്രജന്തു ചാടിവീണ് അക്രമിച്ചു. ഓടിരക്ഷപ്പെടാന് ശ്രമിച്ച ജന്തു വിനു പിറകെ അംറും ഓടി, അതിനെ പിടികൂടി. ഇതൊരു വീരകൃത്യമായി അറിയപ്പെട്ടു. അങ്ങ നെയാണത്രെ ‘പ്രാപിച്ചവന്’ എന്നര്‍ഥമുള്ള മുദ്രിക എന്ന നാമത്തില് പ്രസിദ്ധനായത്. അദ്ദേഹത്തിന്റെ പുത്രനാണ് ഖുസൈമ.\nസല്‍ഗുണ സമ്പന്നനായിരുന്നു ഖുസൈമ. അദ്ദേഹം ഇബ്രാഹീമിസരണിയിലായിട്ടാണ് മരണപ്പെട്ടതെന്ന് ഇബ്നു അബ്ബാസ്(റ) പറഞ്ഞിട്ടുണ്ട്. ഇദ്ദേഹത്തിന്റെ നാല് ആണ് മക്കളില് പ്രധാനിയാണ് കിനാന.\nസുന്ദരനും മഹാപണ്ഢിതനുമായിരുന്നു കിനാന. വിജ്ഞാന മുത്തുകള് ശേഖരിക്കാനായി വി ജ്ഞാന കുതുകികളദ്ദേഹത്തെ തേടിയെത്തിയിരുന്നു. രഹസ്യങ്ങള് സൂക്ഷിക്കുന്നതില് കണി ശത പുലര്‍ത്തിയതിനാലാണ് അദ്ദേഹത്തിന് ‘മറയല്’ എന്നര്‍ത്ഥമുള്ള കിനാന എന്ന നാമം ലഭി ച്ചത്. നബി(സ്വ)യുടെ നിയോഗത്തെക്കുറിച്ച് അദ്ദേഹം സമകാലികരായ അറബികളോട് ഇങ്ങനെ ഉണര്‍ത്തി:\n“മക്കയില് നിന്ന് ഒരു പ്രവാചകന് വരാനുള്ള സമയം സമാഗതമായിരിക്കുന്നു. അഹ്മദ് എന്ന മഹല്‍നാമത്തിലദ്ദേഹം വിളിക്കപ്പെടും. അല്ലാഹുവിലേക്കും നന്മയിലേക്കും ഗുണകരമായതി ലേക്കും ഉദാത്തമായ സ്വഭാവശീലങ്ങളിലേക്കും ആ പ്രവാചകന് ക്ഷണിക്കും. നിങ്ങളദ്ദേഹത്തെ അനുഗമിക്കുക. എന്നാല് നിങ്ങള് മഹത്വവും പ്രതാപവും വര്‍ദ്ധിച്ചവരായിത്തീരും. നിങ്ങള് അ തിലംഘിക്കരുത്. അദ്ദേഹം കൊണ്ടുവരുന്നത് സത്യമായിരിക്കും”. നബി(സ്വ) തങ്ങള് തന്റെ പര മ്പര പറഞ്ഞ ഹദീസുകളില് കിനാന സന്തതികളെ പ്രത്യേകം എടുത്തുപറഞ്ഞതു കാണാം.\nകിനാനയുടെ മക്കളില് ഏറെ സുന്ദരനായിരുന്നു ഖൈസ്. അതിനാലാണദ്ദേഹം ‘ശോഭ’ എന്നര് ഥമുള്ള നള്ര് എന്ന അപരനാമത്തിലറിയപ്പെട്ടത്. അദ്ദേഹത്തിന്റെ സന്താനങ്ങളില്‍പ്പെട്ടവരാണ് മാലിക.്\nരാജാവ് എന്ന അര്‍ഥത്തിലാണ് ഇദ്ദേഹത്തെ മാലിക്ക് എന്നു വിളിച്ചത് എന്ന അഭിപ്രായമുണ്ട്. ഇദ്ദേഹത്തിന്റെ ഏകമക നായിരുന്നു ഫിഹ്ര്.\nഖുറൈശികളുടെ പിതാവായി അറിയപ്പെടുന്നതിദ്ദേഹമാണ്. ഇദ്ദേഹത്തിന്റെ അപരനാമമായിരു ന്നു ഖുറൈശ്. അതിനാല് ഇദ്ദേഹത്തിന്റെ സന്തതികള് ഖുറൈശികള് എന്നറിയപ്പെട്ടു. യമനി ലെ ഹിംയറൈറ്റ് ഭരണാധികാരികളിലൊരാളായിരുന്ന ഹസ്സാനുബ്നു അബ്ദികിലാലും മറ്റും ക അ്ബ തകര്‍ക്കാനൊരു ശ്രമം നടത്തിയിരുന്നു. കഅ്ബയുടെ നിര്‍മാണത്തിനുപയോഗിച്ച കല്ലു കള് കൊണ്ട് യമനില് ഒരു മന്ദിരം പണികഴിപ്പിച്ചു ജനങ്ങളുടെ ഹജ്ജ് അങ്ങോട്ടു തിരിക്കാനാ യിരുന്നു ഇത്. ഫിഹ്ര് അറേബ്യന് ജനതയെ സംഘടിപ്പിച്ച് ഹസ്സാനെതിരെ ശക്തമായി പോ രാടി. ഹസ്സാന്റെ സൈന്യം പരാജയപ്പെട്ടു പിന്തിരിഞ്ഞോടി. അയാള് യുദ്ധത്തടവുകാരനായി പിടിക്കപ്പെടുകയും ചെയ്തു. മുന്നു വര്‍ഷക്കാലം തടവില് കിടന്ന ശേഷം വലിയ സംഖ്യ മോചനദ്രവ്യം നല്‍കി മോചനം നേടിയെങ്കിലും. യമനിലേക്കുള്ള യാത്രാമദ്ധ്യെ അയാള് മരണമട ഞ്ഞു. ഈ സംഭവത്തോടെ അറബികള്‍ക്കിടയില് ഫിഹ്റിനോടുള്ള ആദരവും അംഗീകാരവും വര്‍ദ്ധിച്ചു. ശക്തരും ധീരരും ശൂരരുമായതിനാലാണ് ഖുറൈശ് എന്ന അപരനാമം അദ്ദേഹത്തി നും സന്തതികള്‍ക്കും ലഭിച്ചത്. അദ്ദേഹത്തിന്റെ ഏഴു പുത്രന്‍മാരില് പ്രധാനിയായിരുന്നു ഗാ ലിബ്\nപണ്ഢിതനായിരുന്ന ഗാലിബിന് ലുഅയ്യ്, തൈമ് എന്നീ രണ്ടു മക്കളാണുണ്ടായിരുന്നത്. ഇതില് ലുഅയ്യാണ് നബി(സ്വ) തങ്ങളുടെ പരമ്പരയില് വരുന്നത്. ലുഅയ്യിന്റെ ഏഴ് ആണ്‍മക്കളിലൊ രുവനാണ് കഅ്ബ്.\nപണ്ഢിതനും പ്രഭാഷകനുമായിരുന്ന കഅ്ബ് ചെറുപ്പത്തിലേ ഗഹനമായ വിഷയങ്ങള് സംസാരിക്കാറുണ്ടായിരുന്നു. ഇദ്ദേഹത്തിന്റെ പ്രഭാഷണം കേള്‍ക്കുന്നതിനായി ധാരാളം ആളുകളെ ത്താറുണ്ടായിരുന്നു. പ്രതിവാര പ്രഭാഷണത്തില് ഇദ്ദേഹം തിരഞ്ഞെടുത്തത് യൌമുല് അറൂബ( വെള്ളിയാഴ്ച) ആയിരുന്നു. പ്രഭാഷണം കേള്‍ക്കാനായി ജനങ്ങള് ഒരുമിക്കുന്ന ദിവസം എന്ന നിലയില് ആ ദിവസം പിന്നീട് യൌമുല് ജുമുഅഃ എന്നറിയപ്പെട്ടു.\nതന്റെ പ്രഭാഷണത്തില് കഅ്ബ് മുഹമ്മദ് നബി(സ്വ) തങ്ങളുടെ നിയോഗത്തെ കുറിച്ച് പ്രവചി ക്കാറുണ്ടായിരുന്നു. ‘രാവും പകലും മധുരതിക്താനുഭവങ്ങളില് മുഴുകി നാം അശ്രദ്ധയിലായിരി ക്കുമ്പോള് മുഹമ്മദ്(സ്വ) വന്ന് വിശേഷ വാര്‍ത്തകളറിയിക്കും. അദ്ദേഹം സത്യസന്ധ നായിരി ക്കും. അദ്ദേഹം നിയോഗിതനാവുന്ന സമയത്ത് ആ പ്രബോധനത്തിന് സാക്ഷിയാവാന് എനി ക്കു കഴിഞ്ഞെങ്കില് ഞാനദ്ദേഹത്തില് ആവേശപൂര്‍വം വിശ്വസിക്കുന്നതാണ്. വിശിഷ്യാ ബന്ധു ജനങ്ങള് വരെ ആ സത്യത്തെ പരാജയമായി കണക്കാക്കുന്ന സമയത്ത്’. ഇത്തരം ആശയങ്ങ ളുള്ള കവിതകളും വചനങ്ങളും അദ്ദേഹത്തില് നിന്നുദ്ധരിക്കപ്പെട്ടിട്ടുണ്ട്. ഇദ്ദേഹം മഹാനായ ഉമര്(റ)വിന്റെ എട്ടാമത്തെ പിതാമഹന് കൂടിയാണ്. ഇദ്ദേഹത്തിന്റെ മകനായിരുന്ന മുര്‍റത്ത.്\nഅബൂബക്ര് സ്വിദ്ദീഖ്(റ)വിന്റെയും ഇമാം മാലിക്(റ)വിന്റെയും പരമ്പര ഇദ്ദേഹത്തിലേക്കെ ത്തിച്ചേരുന്നുണ്ട്. ഇദ്ദേഹത്തിന്റെ മൂന്ന് മക്കളില് ഒരാളാണ് കിലാബ്.\nഇദ്ദേഹത്തിന്റെ യഥാര്‍ഥ നാമം ഹകീം എന്നായിരുന്നു. വേട്ടപ്രിയനായിരുന്ന ഇദ്ദേഹം നായ്ക്ക ളെ വേട്ടക്കുപയോഗിച്ചിരുന്നതിനാലാണ് കിലാബ് എന്ന അപരനാമം കൈവന്നത്. നബി(സ്വ) തങ്ങളുടെ മാതൃപിതൃ പരമ്പരകള് ഇദ്ദേഹത്തില് സന്ധിക്കുന്നു. രണ്ട് ആണ്‍മക്കളായിരുന്നു ഇദ്ദേഹത്തിനുണ്ടായിരുന്നത് ഖുസ്വയ്യ്, സഹ്റ എന്നിവരാണവര്. ആമിന(റ)യുടെ പരമ്പര സഹ്റയില് സന്ധിക്കുന്നു. ഖുസ്വയ്യാണ് പിതാവ് വഴിയുള്ള പരമ്പരയില് വരുന്നത്. ഇതുവരെ നാം പരിചയപ്പെട്ട പിതാക്കളെല്ലാം ആമിന(റ)യുടെയും പിതാക്കളാണെന്നത് ഓര്‍മ്മിക്കുക.\nസൈദ് എന്നാണ് യഥാര്‍ഥ നാമം. ഖുസ്വയ്യ് അപരനാമമാണ്. ‘ജന്മനാട്ടില് നിന്ന് അകന്നു കഴിഞ്ഞവന്’ എന്ന അര്‍ഥത്തിലാണീ നാമം ലഭിച്ചത്. പിതാവായ കിലാബ് ചെറുപ്പത്തിലേ മര ണപ്പെട്ടിരുന്നു. ഉമ്മ രണ്ടാമത് വിവാഹിതയായി ഭര്‍ത്താവൊന്നിച്ച് ശാമിലേക്കു പോയപ്പോള് കുട്ടിയായ ഖുസ്വയ്യിനെയും കൂടെ കൂട്ടി. അവിടെ വളര്‍ന്ന ഖുസ്വയ്യിന്് തന്റെ ഉപ്പയെക്കുറിച്ചോ നാടിനെക്കുറിച്ചോ അറിയില്ലായിരുന്നു.\nഒരിക്കല് ഇദ്ദേഹവും കൂട്ടുകാരും കളിക്കുന്നതിനിടയില് ബന്ധത്തില്‍പ്പെട്ട ഒരാളുമായി ശണ്ഠ കൂടി. ഖുസ്വയ്യിന്റെ മെയ്ക്കരുത്തിനു മുന്നില് പ്രതിയോഗി പരാജിതനായി. ഇളിഭ്യനായ പ്രതി യോഗി ദേഷ്യത്തോടെ പറഞ്ഞു: ‘നിനക്ക് നിന്റെ നാട്ടിലേക്ക് പോയ്ക്കൂടേ?, നീ ഞങ്ങളുടെ കൂട്ടത്തില് പെട്ടവനല്ല’. ഇതു കേട്ട ഖുസ്വയ്യ് ചോദിച്ചു: ‘പിന്നെ ഞാനാരില്‍പെട്ടവനാണ്?’ ‘അത് നിന്റെ ഉമ്മയോട് ചോദിക്ക്’ എന്നായിരുന്നു പ്രതിയോഗിയുടെ മറുപടി.\nഖുസ്വയ്യ് വീട്ടിലെത്തി. ഉമ്മയോട് വിവരമാരാഞ്ഞു. ഉമ്മ സത്യാവസ്ഥ വിവരിച്ചു കൊടുത്തു. “നിന്റെ നാട് ഈ നാടിനേക്കാള് ഉത്തമമായ നാടാണ്. നിന്റെ നാട്ടുകാര് ഇവരെക്കാള് നല്ലവ രാണ്. നീ നല്ലൊരു പിതാവിന്റെ പുത്രനാണ്. നീ മുര്‍റത്തിന്റ മകനായ കിലാബിന്റെ മകനാണ്. നിന്റെ കുടുംബങ്ങള് വിശുദ്ധ കഅ്ബയുടെ സമീപവാസികളാണ്. അറബികളങ്ങോട്ടു തീര്‍ഥ യാത്രയായി വരാറുണ്ട്. നീ മുതിര്‍ന്നാല്, വലിയൊരു ദൌത്യമേറ്റെടുക്കുമെന്ന് ഒരു ജ്യോത്സ്യന് പ്രവചിച്ചിട്ടുണ്ട്”.\nഖുസ്വയ്യിന് മക്കയിലെത്തി സ്വന്തം നാടിനെയും ജനതയെയും നേരില് കാണാനും അവിടെ ക്കഴിയാനും മോഹമുണ്ടായി. ഉടന് തന്നെ പോകാനുള്ള തയ്യാറെടുപ്പായി. പക്ഷേ, സ്നേഹ നിധിയായ ഉമ്മ തനിയെയുള്ള യാത്ര നിരുത്സാഹപ്പെടുത്തി. ഹജ്ജ് സീസണായാല് തീര്‍ഥാട ക സംഘങ്ങള് മക്കയിലേക്കു പോവും. അവരുടെ കൂടെ പോവാമെന്നു നിര്‍ദ്ദേശിച്ചു. അടുത്ത ഹജ്ജ് സീസണില് തന്നെ ഒരു തീര്‍ഥാടക സംഘത്തോടൊപ്പം ഖുസ്വയ്യ് മക്കയിലേക്കു പുറ പ്പെട്ടു. സഹോദരനായ സഹ്റയെ കണ്ടെത്തി. സഹ്റ അന്ന് അന്ധനായിത്തീര്‍ന്നിരുന്നു. പക്ഷേ, ഖുസ്വയ്യിന്റെ ശബ്ദത്തില് നിന്ന് അദ്ദേഹം രക്തത്തിന്റെ ഗന്ധമറിഞ്ഞു.\nചെറുപ്പത്തില് നാട്ടിലില്ലാത്തതിനാല് ഖുസ്വയ്യിന് തന്റെ പിതൃസ്വത്തിലെ വിഹിതം ലഭിച്ചിരുന്നി ല്ല. അത് സഹ്റയുടെ അധീനതയിലായിരുന്നു. തന്റെ സഹോദരന് സ്വത്തിന്റെ വിഹിതം നല് കാന് സഹ്റ തയ്യാറായി. ഖുസ്വയ്യ് തന്റെ വ്യക്തിപ്രഭാവം കൊണ്ട് വളരെ വേഗം മക്കക്കാര്‍ക്കു പ്രിയങ്കരനായി മാറി. അന്നു മക്കയില് അധികാരത്തിലുണ്ടായിരുന്ന ഹുലൈലിന്റെ മകളെ വി വാഹം ചെയ്തു. സമ്പത്തും സന്താനങ്ങളും പെരുകി. താമസിയാതെ ഭാര്യാപിതാവ് മരണപ്പെട്ടു.\nഹുലൈലിന്റെ മരണാനന്തരം മകന് അധികാരത്തിലെത്തിയെങ്കിലും പിടിപ്പുകേട് കാരണം അ ധികാരത്തില് ശോഭിക്കാനായില്ല. ക്രമേണ ഭരണം ഖുസ്വയ്യിലേക്കെത്തി. ഖുസ്വയ്യിന്റെ അധികാ രാരോഹണം ഖുസാഅ ഗ്രോത്രക്കാര്‍ക്കിഷ്ടമായില്ല. ഭരണം ഖുസാഇകളില് നിന്നു ഖുറൈശി കളിലേക്ക് നീങ്ങുകയാണെന്നവര് മനസ്സിലാക്കി. ഒരു സംഘട്ടനത്തിന്റെ സാഹചര്യം രൂപപ്പെട്ടു. ഖുസ്വയ്യ് ഖുറൈശികളെയെല്ലാം സംഘടിപ്പിച്ചു. തന്റെ മാതാവ് വഴിയുള്ള സഹോദരങ്ങളെ ശാമില് നിന്നു വരുത്തുകയും ചെയ്തു. ഖുറൈശികളും ഖുസാഇകളും തമ്മില് ഉരസലുണ്ടാ യി. ഒടുവില് ഖുസാഇകള് പത്തിമടക്കി സന്ധിക്ക് തയ്യാറായി. യഅ്മുറുബ്നുഔഫിന്റെ നേതൃ ത്തില് സന്ധിവ്യവസ്ഥ തയ്യാറായി. ഖുസാഇകള് മക്ക വിട്ടു പോവാനും ഖുസ്വയ്യ് ഭരണം തുടരാനും തീരുമാനമായി.\nഖുസ്വയ്യിന്റെ നേതൃത്തില് ഖുറൈശികള് സംഘടിതരായിത്തീര്‍ന്നു. മക്കയില് മാറ്റങ്ങള്‍ക്ക് നാന്ദികുറിച്ചു. തീര്‍ഥാടകര്‍ക്കായി ധാരാളം സൌകര്യങ്ങളേര്‍പ്പെടുത്തി. മാന്യമായ സ്വഭാവശീല ങ്ങള് അനുവര്‍ത്തിക്കണമെന്നും ദുഷ്ടരുമായി സഹവസിക്കരുതെന്നും ഫലശൂന്യമെന്നു ബോ ധ്യമായാല് ഏതു പ്രവര്‍ത്തനവും അവസാനിപ്പിക്കണമെന്നും അദ്ദേഹം മക്കളെ ഉപദേശിച്ചി രുന്നു. അദ്ദേഹത്തിന്റെ പുത്രന്‍മാരില് പ്രമുഖനായിരുന്നു അബ്ദുമനാഫ്.\nമുഗീറത് എന്നായിരുന്നു യഥാര്‍ഥ നാമം. അബ്ദുമനാഫ് അപരനാമമാണ്. ഏറെ സുന്ദരനായി രുന്ന ഇദ്ദേഹത്തെ ജനങ്ങള് ചന്ദ്രന് എന്നു വിളിച്ചിരുന്നു. ഖുസ്വയ്യിന്റെ വിയോഗാനന്തരം അധി കാരം ഇദ്ദേഹത്തിന്റെ കൈയിലാണെത്തിയത്. മാന്യമായി അതു കൈകാര്യം ചെയ്യുന്നതില് ജാഗ്രത പുലര്‍ത്തിയതിനാല് കൂടുതല് നല്ല നേതാവ് എന്ന വിശേഷണത്തിനുടമയായി. ഉസ് മാന്(റ)വിന്റെ നാലാമത്തെയും ഇമാം ശാഫിഈ(റ) വിന്റെ ഒമ്പതാമത്തെയും പിതാമഹനാണി ദ്ദേഹം. ഖുറൈശികളോട് അല്ലാഹുവിനെ സൂക്ഷിച്ചു ജീവിതം നയിക്കാനും കുടുംബബന്ധങ്ങള് ശിഥിലമാവാതെ സുക്ഷിക്കാനുമദ്ദേഹം ഉപദേശിച്ചിരുന്നു. പിതാവിന്റെ കാലത്തു തന്നെ ഇദ്ദേഹ ത്തിനു വിഹിതമായി ലഭിച്ച പദവികളാണു യോഗനേതൃത്വവും (നദ്വത്തും) തീര്‍ഥാടകര്‍ക്ക് വെള്ളം നല്‍കലും(സിഖായത്തും). അബ്ദു മനാഫിന്റെ സന്തതിയാണ് ഹാശിം.\nഅംറ് എന്നായിരുന്നു യഥാര്‍ഥ നാമം. ഹാശിം അപരനാമമാണ്. ഒരിക്കല് ഖുറൈശികള്‍ക്ക് വലിയ ക്ഷാമമനുഭവപ്പെടുകയുണ്ടായി. പട്ടിണിയുടെയും ദുരിതത്തിന്റെയും ദീര്‍ഘനാളുകള് അവരുടെ ജീവിതത്തിന്റെ താളംതെറ്റിച്ചു. ഇതിനറുതിവരുത്താനായി അംറ് ശാമിലേക്കു പോയി ധാരാളം റൊട്ടിയുമായി വന്നു. അതു കൊണ്ടുവരാനുപയോഗിച്ച ഒട്ടകത്തെ അറുത്ത് പാചകം ചെയ്ത് മാംസവും റൊട്ടിയും കലര്‍ത്തി വിതരണം ചെയ്ത് മക്കക്കാരുടെ വിശപ്പടക്കി. ദുരിത പൂര്‍ണമായ പട്ടിണിക്കറുതിയായി ഭക്ഷണം ലഭിച്ചവര് സന്തുഷ്ടരായി. റൊട്ടി നുറുക്കി മാംസത്തില് കലര്‍ത്തിയതിനാല് അവരദ്ദേഹത്തെ ഹാശിം അഥവാ ‘നുറുക്കിയവന്’ എന്ന നാമത്തി ല് വിളിച്ചു തുടങ്ങി.\nഖുറൈശികള് ഉഷ്ണ-ശൈത്യകാലങ്ങളില് നടത്തിയിരുന്ന രണ്ടു ദിശകളിലേക്കുള്ള കച്ചവട യാത്ര സുഗമമാക്കുന്നതിനാവശ്യമായ ചര്‍ച്ചയും സന്ധിയും ധാരണയും ഉണ്ടാക്കിയത് അദ്ദേ ഹമാണ്. ശാമിലേക്കും യമനിലേക്കും നടത്തിയിരുന്ന കച്ചവട യാത്രക്ക് സംരക്ഷണം നല്‍കാന് അതാതിടങ്ങളിലെ സമ്രാട്ടുകളോടും വഴികളിലെ നാട്ടു മൂപ്പന്‍മാരോടും ഗോത്രത്തലവന്‍മാരോ ടും കരാറിലേര്‍പ്പെടാന് അദ്ദേഹത്തിന് സാധിച്ചു. അതു വഴിയാണ് അറേബ്യയുടെ കയറ്റിറക്കു മതികള് വിജയകരമായിത്തീര്‍ന്നത്.\nസമ്പന്നനായ ഹാശിം തന്റെ സമ്പത്ത് നല്ല വഴിയില് ആവേശപൂര്‍വം ചിലവഴിച്ചു. ഹജ്ജ് വേ ളകളില് തീര്‍ഥാടകര്‍ക്ക് വെള്ളവും ഭക്ഷണവും മറ്റു സൌകര്യങ്ങളും നല്‍കാന് ധാരാളം പണം വിനിയോഗിച്ചു. വലിയ ടാങ്കുകളുണ്ടാക്കി അതില് ജലം സംഭരിച്ചു വച്ചു. ഭക്ഷണം പാകം ചെ യ്ത് മിനായിലും അറഫയിലുമൊക്കെ എത്തിച്ചു. റൊട്ടിയും നെയ്യും കാരക്കയും പായസവും ഹരീസയും മാംസവും അതിലുണ്ടായിരുന്നു.\nതന്റെ സാമ്പത്തികസ്ഥിതിയനുസരിച്ചു ചെയ്യുന്നതോടൊപ്പം മറ്റുള്ളവരെ ഈ വഴിക്ക് പ്രേരിപ്പി ക്കുകയും ചെയ്തു. ഹജ്ജ് സീസണ് വരുമ്പോള് അദ്ദേഹം ഖുറൈശികളെ വിളിച്ചു ചേര്‍ത്ത് അവരോട് പ്രസംഗിക്കാറുണ്ടായിരുന്നു. ഹാശിമിന്റെ പ്രഭാഷണത്തോടെ അവരെല്ലാം തീര്‍ഥാ ടകരുടെ സേവനത്തിനായി രംഗത്തിറങ്ങും. തങ്ങളാല് സാധിക്കുന്ന വിഹിതം ഈ സഹകരണ- പരിചരണഫണ്ടിലേക്ക് ദാനം ചെയ്യും.\nഹാശിമിന്റെ വളര്‍ച്ചയിലും അംഗീകാരത്തിലും അസഹിഷ്ണുവായ സഹോദരപുത്രന് ഉമയ്യത്ത് കുഴപ്പത്തിനു ശ്രമിച്ചു. പക്ഷേ, ഖുറൈശികളുടെ ഒന്നിച്ചുള്ള പിന്തുണ കാരണം ഉമയ്യത്ത് കീഴട ങ്ങേണ്ടി വന്നു. ഒത്തുതീര്‍പ്പ് വ്യവസ്ഥയില് ഹാശിം 50 ഒട്ടകങ്ങളെ അറവ് നടത്തി ദാനം ചെയ്യ ണമെന്നും ഉമയ്യത്ത് മക്ക വിടണമെന്നുമുണ്ടായിരുന്നു. ഹാശിം വ്യവസ്ഥ പ്രകാരം മാംസവിത രണം നടത്തി. അവിടെ സംഗമിച്ചവരോടായി അദ്ദേഹം അര്‍ഥഗര്‍ഭമായൊരു പ്രഭാഷണം നട ത്തുകയുണ്ടായി. അദ്ദേഹത്തിന്റെ സദാചാരബോധവും നിശ്ചയദാര്‍ഢ്യവും പ്രകടമാക്കുന്നതാ യിരുന്നു ആ പ്രഭാഷണം.\n“ജനങ്ങളേ, നാം ഇബ്രാഹീം(അ)ന്റെ കുടുംബമാണ്. ഇസ്മാഈല്(അ)ന്റെ സന്തതികളാണ്. നള്റിന്റെയും ഖുസ്വയ്യിന്റെയും മക്കളാണ്. മക്കയുടെ കാവലാളുകളാണ്. വിശുദ്ധ ഭൂനിവാസിക ളാണ്.മഹത്വത്തിന്റയും ആഭിജാത്യത്തിന്റയും ഔന്നത്യം നമുക്കുണ്ട്. എല്ലാവര്‍ക്കും എല്ലാറ്റിലും സഖ്യമുണ്ട്. അവരെ സഹായിക്കേണ്ടതും ക്ഷണം സ്വീകരിക്കേണ്ടതും അനിവാര്യമാണ്. കുടുംബം തകര്‍ക്കാനും ബന്ധം വിഛേദിക്കാനും നാം ആരെയും സഹായിക്കരുത്”.\n“ഖുസ്വയ്യിന്റെ സന്തതികളേ, നിങ്ങള് ഒരു വ്യക്ഷത്തിന്റെ രണ്ടു ശിഖരങ്ങള് പോലെയാണ്. ഏ തൊന്നു ഛേദിക്കപ്പെട്ടാലും അപരന് ഒറ്റപ്പെടും. ഖഡ്ഗം ഉറയില് തന്നെ സൂക്ഷിക്കപ്പെടണം. കുടുംബ ബന്ധങ്ങള്‍ക്കെതിരെ ആരോപണങ്ങളുന്നയിക്കുന്നവനും താനെയ്യുന്ന അസ്ത്രമേല് ക്കേണ്ടി വരും”.\n“സഹോദരങ്ങളേ, സമാധാനം അന്തസ്സാണ്. സഹനം വിജയമാണ.് നന്മ നിക്ഷേപമാണ്. ഉദാരത നേതൃഗുണമാണ്. അജ്ഞത ബുദ്ധിശുന്യതയാണ്. ദിവസങ്ങള് മാറിമാറി വരും. കാലം പല സം ഭവങ്ങളുടെയും കലവറയാണ്. മനുഷ്യന് അവന്റെ ചെയ്തികളിലേക്കാണ് ചേര്‍ക്കപ്പെടുക. കര്‍മത്തിന്റെ പേരില് അവന് പിടികൂടപ്പെടും. ആയതിനാല് നിങ്ങള് നല്ലത് ചെയ്യുക”. എന്നി ങ്ങനെ ദീര്‍ഘമായ പ്രഭാഷണം ഉദ്ധരിക്കപ്പെട്ടിട്ടുണ്ട് (അഅ്ലാമുന്നുബുവ്വു:253). ഹാശിമിന്റെ ഈ പ്രഭാഷണം അവരെല്ലാവരും ഏകകണ്ഠമായി അംഗീകരിച്ചു. അദ്ദേഹത്തിന്റെ നേതൃത്വ ത്തിനു പിന്തുണ പ്രഖ്യാപിച്ചു.\nഒരു കച്ചവടയാത്രയില് മദീനക്കടുത്തു വെച്ചു കണ്ടുമുട്ടിയ സല്‍മാ എന്ന വനിതയെ കൂടി ഹാ ശിം പത്നിയായി സ്വീകരിച്ചു. നജ്ജാര് ഗോത്രക്കാരിയായിരുന്നു അവര്. അതില് പിറന്ന പുത്ര നാണ് അബ്ദുല് മുത്ത്വലിബ് എന്ന ശൈബ.\nനബി(സ്വ)യുടെ ഒന്നാം പിതാമഹനാണ് അബ്ദുല്‍മുത്ത്വലിബ്. പിതാവ് ഹാശിമിന്റെ മരണാന ന്തരം ഉമ്മയോടൊപ്പം മദീനയിലായിരുന്നു ഇദ്ദേഹം കഴിഞ്ഞിരുന്നത്. അമ്മാവന്‍മാരുടെ മക്ക ളോടോന്നിച്ച് കളിച്ചു വളര്‍ന്നു. സമപ്രായക്കാരില് സൌന്ദര്യത്തിലും ഗാംഭീര്യത്തിലും മുന്നിലായിരുന്നു ശൈബ. മാതാവ് സല്‍മാ പിതാവിന്റെ അസാന്നിധ്യമറിയിക്കാതെ മകനെ ഓമനിച്ചു വളര്‍ത്തി.\nഹാശിമിന്റെ സഹോദരനായ മുത്ത്വലിബാണ് മക്കയില് പിന്നീട് ഗ്രാമത്തലവനായത്. വളരെ ന ല്ല ബന്ധം നിലനിര്‍ത്തിയിരുന്നവരായിരുന്നു മുത്ത്വലിബ് ഹാശിം സഹോദരങ്ങള്. മുത്ത്വലിബി ന്റെ കാലത്ത് മദീനയില് നിന്നു തീര്‍ഥാടനത്തിനെത്തിയ സാബിത്, (സുപ്രസിദ്ധ കവി ഹസ്സാന് (റ)വിന്റെ പിതാവാണിദ്ദേഹം) ഹാശിമിന്റെ ഒരു പുത്രന് മദീനയില് ജീവിച്ചിരിപ്പുണ്ടെന്നറിയിച്ചു. കൊച്ചുകൂട്ടുകാര് തമ്മിലുള്ള സൌഹാര്‍ദ്ദ മല്‍സരങ്ങളില് വിജയം വരിക്കുമ്പോള് ഞാന് അംറി ന്റെ മകനാണെന്ന് അവന് അഭിമാനം കൊള്ളാറുണ്ടെന്നും സാബിത് മുത്ത്വലിബിനെ ധരിപ്പിച്ചു.\nതന്റെ സഹോദരന് മദീനയില് ഒരു മകന് ജീവിച്ചിരിപ്പുണ്ടെന്നറിഞ്ഞ മുത്ത്വലിബ് ഉടനെ മദീ നയിലേക്ക് പുറപ്പെട്ടു. മദീനയിലെത്തി മകനെ അന്വേഷിച്ചു കണ്ടെത്തി. ഹാശിമിന്റെ തനിപ്പകര് പ്പായിരുന്നു ശൈബ. അതു കൊണ്ട് തന്നെ കളിക്കൂട്ടുകാര്‍ക്കിടയില് നിന്നു ശൈബയെ തിരിച്ച റിയാന് യാതൊരു പ്രയാസവുമുണ്ടായില്ല. കുട്ടിയുടെ അടുത്ത് ചെന്നു ചേര്‍ത്തു പിടിച്ച് അദ്ദേ ഹം അശ്രുപൊഴിച്ചു. കൈയില് കരുതിയിരുന്ന പുത്തനുടയാട നല്‍കി. അതു ധരിപ്പിച്ചു കൊ ണ്ടദ്ദേഹം പാടി:\n“അമ്പെയ്ത്ത് മത്സരം നടത്തുന്ന നജ്ജാരി ബാലന്‍മാര്‍ക്കിടയില് നിന്നു ശൈബയെ ഞാന് തിരിച്ചറിഞ്ഞു. അവന്റെ ധീരതയും സാമര്‍ഥ്യവും നാമറിഞ്ഞു. അന്നേരം എന്നില് നിന്ന് അശ്രുകണങ്ങള് ഒലിച്ചിറങ്ങി”.\nഭര്‍തൃസഹോദരനായ മുത്ത്വലിബ് മദീനയിലെത്തിയതു തന്റെ പുത്രനെ കൊണ്ടു പോകാനാ ണെന്നു സല്‍മാ അറിഞ്ഞു. മകനെ പിരിയാന് സല്‍മാക്കിഷ്ടമില്ലായിരുന്നു. അവനെ മക്കയി ലേക്കയക്കുന്നതിലുള്ള തന്റെ വൈമനസ്യം മുത്ത്വലിബിനെ അവര് അറിയിച്ചു. ഇതുകേട്ട മു ത്ത്വലിബ് ഉറച്ച സ്വരത്തിലിങ്ങനെ പ്രതിവചിച്ചു:\n“ബാല്യം പിന്നിട്ട് കൌമാരത്തിലെത്തിയ സ്ഥിതിക്ക്, മാന്യതയുള്ള ഞങ്ങളുടെ കുടുംബത്തിലൊരാള് അന്യദേശത്ത് കഴിയുകയോ? അവന് അവന്റെ സ്വന്തം നാട്ടില് താമസിക്കട്ടെ, അതാണ വനുത്തമം. അവനിനി എവിടെ താമസിച്ചാലും അവന് നിന്റെ പുത്രന് തന്നെയായിരിക്കും”.\nമുത്ത്വലിബ് മകനെ കൂട്ടിയേ പോവൂ എന്നു മനസ്സിലാക്കിയപ്പോള് സല്‍മാ മുന്നുദിവസം സാ വകാശം നല്‍കണമെന്നാവശ്യപ്പെട്ടു. മുത്ത്വലിബ് അതിന് സമ്മതം നല്‍കി. മുന്നു ദിവസം അവ രുടെ അതിഥിയായി അദ്ദേഹം അവിടെ കഴിഞ്ഞു. അങ്ങനെ മുത്ത്വലിബ് ശൈബയെയും കൂട്ടി മക്കയിലേക്ക് പുറപ്പെട്ടു.\nഒരു കൌമാര പ്രായക്കാരനെ പിറകിലിരുത്തി മുത്ത്വലിബ് മക്കയിലേക്ക് പ്രവേശിക്കുന്നതു കണ്ട നാട്ടുകാര് കരുതി, അതു മുത്ത്വലിബിന്റെ പുതിയ അടിമയായിരിക്കുമെന്ന്. കാരണം അങ്ങനെ ഒരു പുത്രനുള്ള കാര്യം അവര്‍ക്കറിയിയില്ലയിരുന്നു. അവര് ആ കുട്ടിയെ അബ്ദുല് മുത്ത്വലിബെന്നു വിശേഷിപ്പിച്ചു.\nപിതാവ് ഹാശിമിന്റെ മുഖഛായയും ശരീരപ്രകൃതിയും വ്യക്തമായി കണ്ടപ്പോള് മക്കക്കാര്‍ക്ക് ശൈബ ഹാശിമിന്റെ പുത്രനാണ് എന്ന് മനസ്സിലാക്കാന് പ്രയാസമൊന്നുമുണ്ടായില്ല. പക്ഷേ, അപ്പോഴേക്ക് അപരനാമം വ്യാപകശ്രുതി നേടിക്കഴിഞ്ഞിരുന്നു.\nമുത്ത്വലിബിന്റെ മരണാനന്തരം അദ്ദേഹത്തിന്റെ ചുമതലകളും അധികാരങ്ങളും അബ്ദുല് മു ത്ത്വലിബിന്റെ ചുമലിലാണ് വന്നത്. ഇതില് പിതൃവ്യന് നൌഫല് അസന്തുഷ്ടി പ്രകടിപ്പിച്ചെങ്കി ലും അമ്മാവന്‍മാരുടെ സഹായത്തോടെ അതവസാനിപ്പിക്കുന്നതില് അബ്ദുല്‍മുത്ത്വലിബ് വിജയം വരിച്ചു.\nമദ്യപാനം, പരസ്ത്രീഗമനം തുടങ്ങിയ തിന്മകളെ ഏറെ വെറുത്തവരുടെ കൂട്ടത്തിലായിരുന്നു അബ്ദുല്‍മുത്ത്വലിബ്. നേര്‍ച്ച പൂര്‍ത്തിയാക്കല്, അടുത്തബന്ധത്തില് നിന്നുള്ള വിവാഹത്തെ വെറുക്കല്, മോഷ്ടാവിന്റെ കരഛേദം, പെണ്‍ശിശുഹത്യ വിരോധം, നഗ്നപ്രദക്ഷിണ വിരോധം തുടങ്ങിയ സദാചാര പാഠങ്ങള് അദ്ദേഹം അനുവര്‍ത്തിച്ചിരുന്നു. അക്രമവും ശത്രുതയും വെടി യാനും ശ്രേഷ്ഠഗുണങ്ങള് ശീലമാക്കാനും അദ്ദേഹം ജനങ്ങളെ ഉല്‍ബോധിപ്പിച്ചിരുന്നു. ധാരാ ളമായി ദാനം നല്‍കിയിരുന്നതിനാല് ഫയ്യാള്(അത്യുദാരന്) എന്നും മലമുകളില് ആകാശപ്പറ വകള്‍ക്കായി ഭക്ഷണമെത്തിച്ചു വിതറിയിരുന്നതിനാല് മുത്വ്ഇമുത്ത്വുയൂറിസ്സമാഅ്(ആകാശപ്പറ വകളെ ഊട്ടുന്നവന്) എന്നുമുള്ള അപരനാമങ്ങള് അദ്ദേഹത്തിനുണ്ടായിരുന്നു. സയ്യിദ് ഖുറൈ ശ്, ശരീഫ് ഖുറൈശ് എന്നും അദ്ദേഹം വിളിക്കപ്പെട്ടിരുന്നു.\nഅദ്ദേഹത്തിന്റെ ഉടമസ്ഥതയില് ത്വാഇഫില് ഒരു കിണറുണ്ടായിരുന്നു. അത് സഖീഫുകാര് അ ധീനപ്പെടുത്തി. തിരിച്ചു നല്‍കാന് അവര് തയ്യാറായില്ല. തര്‍ക്കപരിഹാരത്തിനായി ശാമിലേക്കു പുറപ്പെട്ട അബ്ദുല് മുത്ത്വലിബിന്റെ സംഘവും സഖീഫുകാരുടെ സംഘവും വെവ്വേറെയായി രുന്നു ജലവും മറ്റാവശ്യങ്ങളും കരുതിയിരുന്നത്. വഴിമദ്ധ്യെ മരുപ്പറമ്പില് വച്ച് അബ്ദുല് മു ത്ത്വലിബിന്റെ സംഘത്തിന്റെ ജലംതീര്‍ന്നു. വളരെയധികം പ്രയാസപ്പെട്ടു.സഖീഫുകാര് വെള്ളം നല്‍കാന് തയ്യാറായതുമില്ല. നിസ്സഹായാവസ്ഥയില് അബ്ദുല് മുത്ത്വലിബിന്റെ ഒട്ടകത്തിന്റെ കാല്‍ച്ചുവട്ടില് നിന്ന് ഒരു തെളിനീരുറവ പ്രത്യക്ഷമായി. ശുദ്ധ ജലത്തിന്റെ പ്രവാഹധാര. അബ് ദുല് മുത്ത്വലിബ് അല്ലാഹുവിനെ വാഴ്ത്തി. ഇത് അല്ലാഹു തന്റെ സത്യസന്ധതക്ക് നല്‍കിയ അംഗീകാരവും അവന്റെ അനുഗ്രഹവുമാണെന്ന് അബ്ദുല് മുത്ത്വലിബിന്നറിയാമായിരുന്നു.\nഅവരെല്ലാവരും കുടിക്കുകയും കൈയിലുള്ള പാത്രങ്ങളില് ശേഖരിക്കുകയും ചെയ്തു. പി ന്നീട് സഖീഫുകാരുടെ വെള്ളം തീര്‍ന്നപ്പോള് അവര്‍ക്കും നല്‍കുകയുണ്ടായി. അവര് ശാമി ലെത്തിച്ചേര്‍ന്നു. സഖീഫുക്കാര് ജലാശയത്തിന്റെ ഉടമസ്ഥരല്ലെന്നും അത് അബ്ദുല് മുത്ത്വലി ബിന് തിരികെ നല്‍കണമെന്നും തീരുമാനമായി. ഇത് അബ്ദുല് മുത്ത്വലിബിന്റെ അംഗീകാര ത്തിന് മേല് ഒരു തൂവല്‍കൂടി ചാര്‍ത്തിയ സംഭവമായിരുന്നു.\nഅബ്ദുല് മുത്ത്വലിബ് ഹാല എന്ന സ്ത്രീയെ വിവാഹം ചെയ്തതിന് ഒരു ചരിത്ര പശ്ചാത്തല മുണ്ട്. കച്ചവടയാത്രയുടെ ഭാഗമായി ഒരിക്കല് യമനിലെത്തിയപ്പോള് പതിവുപോലെ നാട്ടു പ്രമാണിയെ കാണാനായി ചെന്നു. രണ്ടു നാട്ടുപ്രമാണിമാര് തമ്മിലുള്ള സ്വാഭാവിക സമ്പര്‍ക്കം. അപ്പോള് അവിടെ ഒരു പണ്ഢിതനിരിക്കുന്നുണ്ടായിരുന്നു. അബ്ദുല് മുത്ത്വലിബിനെ കണ്ട മാ ത്രയില് അദ്ദേഹത്തില് ചില ഭാവ വ്യത്യാസങ്ങള് പ്രകടമായി. അല്‍ഭുതകരമായതെന്തോ കണ്ട പ്രതീതി.\nപണ്ഢിതന് അബ്ദുല് മുത്ത്വലിബിനോട് ചില വിവരങ്ങള് ചോദിച്ചറിഞ്ഞു. കൂട്ടത്തില് ഒരു ആ വശ്യം ഉന്നയിച്ചു: ‘നിങ്ങളുടെ ശരീരത്തിലെ ഒരു ഭാഗം നിരീക്ഷിക്കാനെനിക്കനുവാദം തരു മോ?”എല്ലാ ഭാഗങ്ങളും അങ്ങനെ പരിശോധിക്കാന് അനുവദിക്കില്ല’ എന്ന് അബ്ദുല് മുത്ത്വ ലിബ് മറുപടി പറഞ്ഞു. ‘നിങ്ങളുടെ നാസാദ്വാരങ്ങളൊന്ന് നോക്കാന് സമ്മതം തന്നാല് മതി’ എന്നായി പണ്ഢിതന്. അബ്ദുല് മുത്ത്വലിബിന്റെ അനുമതിയോടെ പണ്ഢിതന് ആ നാസാ ദ്വാരങ്ങള് പരിശോധിച്ചു. എന്നിട്ടദ്ദേഹം പറഞ്ഞു: ‘രാജാധികാരവും പ്രവാചകത്വവും കാണാ നാവുന്നുണ്ട്. അതില് ഒന്ന് ബനൂസഹ്റയിലൂടെയാണ്’.\nഅബ്ദുല് മുത്ത്വലിബ് ഇത് മനസ്സില് സൂക്ഷിച്ചു. ഒരു ശുഭവാര്‍ത്തയായി അദ്ദേഹമതു കണ ക്കാക്കി. മക്കയിലെത്തിയ ശേഷം ബനൂസഹ്റ കുടുംബത്തില് നിന്നു ഹാല ബിന്‍തു സുഹൈ ബിനെ വിവാഹം കഴിച്ചു. മകന് അബ്ദുല്ല(റ)വിന് വിവാഹ പ്രായമെത്തിയപ്പോള് ബനൂസഹ്റ യില് നിന്നു തന്നെ ആമിന ബിന്‍തു വഹ്ബിനെ വിവാഹം ചെയ്തു കൊടുത്തു. ആ പണ്ഢി തന് വേദ വിവരമനുസരിച്ച് പ്രവചിച്ചതുപോലെ തന്നെയായിരുന്നു പില്‍ക്കാല ചരിത്രം. നുബു വ്വത്തും ഖിലാഫത്തും ഖുറൈശികളില് ബനുല്‍മുത്ത്വലിബില് ഒന്നിക്കുകയുണ്ടായല്ലോ (ത്വബഖാത്, ഇന്നഹാഫാത്വിമ(റ)).\nഅബ്ദുല്‍മുത്ത്വലിബ് മക്കക്കാര്‍ക്കിടയില് സ്വീകാര്യനും ആദരണീയനുമായി വാഴുന്ന കാലം. പല സംഭവങ്ങളിലുടെയും അദ്ദഹത്തിന്റെ ജനസമ്മതി വര്‍ദ്ധിച്ചു. സംസമിന്റെ പുനര്‍ഖനനം അവയിലൊരു പ്രധാന സംഭവമായിരുന്നു.\nഇസ്മാഈല്(അ)നു ശേഷം സംസമിന്റെയും വിശുദ്ധ ഭവനത്തിന്റയും പരിചരണം ജുര്‍ഹും ഗോത്രത്തിലേക്ക് നീങ്ങി. കാലക്രമത്തില് ജുര്‍ഹുംകാര് സാംസ്കാരികമായി അധഃപതിച്ചു പോയി. അവരുടെ ദുര്‍നടപടി നിമിത്തം സംസം വറ്റിവരണ്ടു. ഉല്‍ബോധനങ്ങളും നിര്‍ദ്ദേ ശങ്ങളും അവഗണിച്ച് അവര് ജീവിച്ചു. ഇതില് മനഃപ്രായസമനുഭവിച്ച സദാചര പ്രതിബദ്ധത യുള്ളവരും അക്കൂട്ടത്തിലുണ്ടായിരുന്നു. അവരില്‍പെട്ട മളാള്ബിന് അംറും സന്താനങ്ങളും ചേര്‍ന്ന് കഅ്ബയിലെ നിക്ഷേപങ്ങളെല്ലാം വറ്റിവരണ്ട് ഇല്ലാതായ സംസം കിണറിന്റെ ഭാഗത്ത് ഒരു കുഴിയുണ്ടാക്കി അതില് നിക്ഷേപിച്ചു. പിന്നീട് നുറ്റാണ്ടുകളോളം സംസം ഇല്ലാത്ത അവസ്ഥയായിരുന്നു. അതിനാലാണ് തീര്‍ഥാടകരുടെ ജല പ്രശ്നം രൂക്ഷതരമായതും പരിഹരി ക്കാന് പോംവഴികളന്വേഷിച്ചതുമെല്ലാം. ഇങ്ങനെ നാമാവശേഷമായിപ്പോയ സംസമിന്റെ പുനര് ഖനനത്തിന് നിയോഗമുണ്ടായതും അബ്ദുല്‍മുത്ത്വലിബിന് തന്നെയായിരുന്നു. പ്രസിദ്ധ ചരിത്ര ഗ്രന്ഥങ്ങളിലെല്ലാം വിവരിക്കപ്പെട്ട ആ സംഭവം ഇങ്ങനെ സംഗ്രഹിക്കാം:\nഅബ്ദുല്‍മുത്ത്വലിബ് ഒരു നാള് കഅ്ബാലയത്തിനു സമീപം ഉറങ്ങുകയായിരുന്നു. അപ്പോള് സ്വപ്നത്തില് സംസം കിണര് കുഴിച്ചെടുക്കാന് നിര്‍ദ്ദേശമുണ്ടായി. മൂന്നു പ്രാവ്യശ്യം ഈ സ്വ പ്നം ആവര്‍ത്തിച്ചു. മൂന്നാം പ്രവശ്യം അതിന്റെ കൃത്യമായ സ്ഥലം കാണിച്ചു കൊടുക്കുകയും അതിന്റെ ഗുണമേന്‍മ അറിയിക്കുകയുമുണ്ടായി. അങ്ങനെ അദ്ദേഹം പുത്രന് ഹാരിസിനെയും കൂട്ടി കിണര് കുഴിക്കാന് തുടങ്ങി. മൂന്നാം ദിവസം സംസമിന്റെ വിശുദ്ധനീരുറവ പ്രത്യക്ഷപ്പെട്ടു. അബ്ദുല് മുത്ത്വലിബ് തക്ബീര് മുഴക്കി സന്തോഷം പ്രകടിപ്പിച്ചു. വിശുദ്ധ ഭവനത്തിന ടുത്ത് പുണ്യജലം കണ്ടതറിഞ്ഞ് ഖുറൈശികള് ഓടിക്കൂടി. അവര് പൊതുവായ അവകാശത്തി നായി വാദിച്ചു. അബ്ദുല്‍മുത്ത്വലിബ് പക്ഷേ, അതനുവദിച്ചില്ല. കാരണം പുനര്‍ഖനനത്തിനു ത ടസ്സം നില്‍ക്കുകയും ആ പ്രവൃത്തിയോടു നിസ്സഹകരിക്കുകയും ചെയ്തവരായിരുന്നു അവര്. വാക്കേറ്റങ്ങള്‍ക്കൊടുവില് ശാമില് പോയി പരിഹാരം കാണാന് ധാരണയായി.\nഅബ്ദുല് മുത്ത്വലിബും അബ്ദുമനാഫിന്റെ സന്തതികളില് നിന്ന് 20 പേരും ഖുറൈശീ ഗോത്ര പ്രമുഖരായ 20 പേരുമടങ്ങുന്ന സംഘം ശാമിലേക്ക് പുറപ്പെട്ടു. യാത്രാമദ്ധ്യേ വെള്ളം തീര്‍ന്നു പോയി. വെള്ളം ലഭിക്കാതെ മരണപ്പെടുമെന്ന അവസ്ഥയോളമെത്തി. അവര് മരണത്തെ വരി ക്കാന് തന്നെ തീരുമാനിച്ചു. മറ്റൊരു വഴിയും അവര്‍ക്കുമുന്നിലുണ്ടായിരുന്നില്ല. എല്ലാവരും ഓ രോ വലിയ കുഴിയെടുക്കുക. എന്നിട്ട് അതില് ഇറങ്ങി നില്‍ക്കുക. ആദ്യമാദ്യം മരണപ്പെടുന്ന വരെ തൊട്ടടുത്തുള്ളവര് മണ്ണ് നീക്കി മറവു ചെയ്യുക എന്നവര് തീരുമാനിച്ചു. ഖുറൈശീ പ്രമു ഖരുടെ ജഡം മരുപ്പറമ്പില് കിടക്കുന്നെന്നോ പറവകളും ഹിംസ്രജന്തുക്കളും കടിച്ചു കീറുന്നു വെന്നോ പറയപ്പെടുന്ന സാഹചര്യം ഇല്ലാതാക്കാനായിരുന്നു ഇത്.\nനിരാശയുടെ ഈ ഘട്ടത്തിലും അബ്ദുല് മുത്ത്വലിബിന്റെ ആത്മ വിശ്വാസവും പ്രതീക്ഷയും അസ്തമിച്ചിരുന്നില്ല. അദ്ദേഹം പറഞ്ഞു: ‘അല്ലാഹുവാണെ, ഇതൊരു ഭീരുത്വമാണ്. ദൌര്‍ബല്യ മാണ്. നമുക്ക് വെള്ളമന്വേഷിക്കാം. അല്ലാഹു നമുക്ക് വെള്ളം നല്‍കിയേക്കാമല്ലോ’. അബ്ദുല് മുത്ത്വലിബിന്റെ അഭിപ്രായം സ്വീകരിച്ച് പഴയ തീരുമാനത്തില് നിന്നവര് പിന്‍മാറി. വിണ്ടും യാത്ര ആരംഭിച്ചു. അല്‍ഭുതമെന്നു പറയട്ടെ, അബ്ദുല് മുത്ത്വലിബിന്റെ ഒട്ടകത്തിന്റെ കാല് ക്കീഴില് നിന്ന് ഒരു തെളിനീരുറവ പ്രത്യക്ഷമായി. അബ്ദുല്‍മുത്ത്വലിബ് തക്ബിര് ചൊല്ലി സ ന്തോഷം പ്രകടിപ്പിച്ചു. കൂടെയുള്ളവരും അതേറ്റുചൊല്ലി. അവര് മതിവരുവോളം വെള്ളം കുടി ക്കുകയും ശേഖരിക്കുകയും ചെയ്തു. സംഘത്തിലെ മറ്റു ഖുറൈശികള്‍ക്കും നല്‍കി.\nഈ അല്‍ഭുതജലപ്രവാഹം കണ്ട ഖുറൈശികള്‍ക്ക് അബ്ദുല് മുത്ത്വലിബിന്റെ മഹത്വം ഒന്നു കൂടി ബോധ്യമായി. അവര് പറഞ്ഞു: ‘അബ്ദുല്‍മുത്ത്വലിബ,് നാം തമ്മിലുള്ള പ്രശ്നത്തിനു പരി ഹാരമായിരിക്കുന്നു. ഈ മരുഭൂമിയില് അങ്ങേക്ക് വെള്ളം നല്‍കിയവന് തന്നെയാണ് സംസം അങ്ങേക്ക് നല്‍കിയത്. അതിനാല് ഞങ്ങള്‍ക്കിനി തര്‍ക്കമില്ല’. അങ്ങനെ അവിടെ വച്ച് ആ യാത്ര അവസാനിപ്പിച്ച് അവര് തിരിച്ചു പോന്നു. സംസമിന്റെ പുനര്‍ഖനനം അബ്ദുല് മുത്ത്വ ലിബിന് വളരെ സഹായകമായി. തന്റെ അധികാരത്തില്‍പ്പെട്ട തീര്‍ഥാടകര്‍ക്ക് വെള്ളം നല്‍കുക എന്ന ഉത്തരവാദിത്തം പൂര്‍ത്തീകരിക്കുന്നതിന് ഈ വിശുദ്ധജലം ഉപയുക്തമായി. മിനായിലും അറഫയിലും മറ്റു ഹജ്ജിന്റെ സ്ഥലങ്ങളിലുമെല്ലാം സംസം എത്തിച്ച് വിതരണം ചെയ്തു. ഇത് നബി(സ്വ)യുടെ ജനനത്തിലേക്കുള്ള ശുഭസൂചന കൂടിയായിരുന്നു. അതുപോലെ പ്രധാനപ്പെട്ട ഒരു സംഭവമാണ് ആന സംഘത്തെ നശിപ്പിച്ചത്. ഇതും അബ്ദുല് മുത്ത്വലിബിന് നബി(സ്വ) യുടെ പിതാമഹന് എന്ന നിലക്കുള്ള അംഗീകാരമായിരുന്നു.\nഖുറൈശീ ഗോത്രത്തിന് ഇതര ഗോത്രങ്ങളില് നിന്നുള്ള വ്യതിരിക്തത സുവിദിതമാണ്. സദ്ശീല ങ്ങളുടെയും രണ വീരശൌര്യങ്ങളുടെയും കാര്യത്തില് അവര് മുന്‍നിരക്കാരായിരുന്നു. ഖുറൈ ശ് എന്ന നാമത്തിന്റെ ഉല്‍പത്തിയുടെ കാര്യത്തില് അഭിപ്രായാന്തരമുണ്ടെങ്കിലും അവരുടേതാ യി അറിയപ്പെട്ട മഹത്വങ്ങളും ഗുണവിശേഷണങ്ങളും ശ്രദ്ധേയമാണ്. അതവര്‍ക്ക് സിദ്ധമായത് അവര് ഇബ്രാഹീമീ മില്ലത്തിന്റെ ഭാഗമാണെന്നതിനാലാണ്. ഖുറൈശ് എന്ന നാമമുണ്ടായതിനെക്കുറിച്ച് നാലഭിപ്രായങ്ങളുണ്ട് ഒന്നിക്കുക എന്നര്‍ഥമുള്ള തഖര്‍റുശ് എന്ന പദത്തില് നി ന്നാണതിന്റെയുല്‍ഭവമെന്നാണ് ഒരഭിപ്രായം. ചിതറിക്കിടന്ന ജനതയുടെ ഏകീകരണം നടന്നതി നാല് ആ സമൂഹം ഖുറൈശ് എന്നറിയപ്പെട്ടു എന്നു സാരം. വ്യാപാരം വഴി അദ്ധ്വാനിച്ചു ജീ വിക്കുന്നവരെന്ന നിലയില് അദ്ധ്വാനിച്ചു എന്നര്‍ഥമുള്ള ‘ഖറശയില്’ നിന്നാണതുല്‍ഭവിച്ചതെ ന്നാണ് രണ്ടാമത്തെ അഭിപ്രായം. ദരിദ്രരുടെ പ്രശ്നങ്ങള് അന്വേഷിച്ചു പ്രതിവിധി കാണുന്നവര് എന്ന നിലയില് അന്വേഷിക്കുന്നവര് എന്ന അര്‍ഥമുള്ള ‘ഖര്‍ശ്’ എന്ന പദത്തില് നിന്നാണ് ഖു റൈശ് എന്ന നാമമുണ്ടായതെന്നാണ് മൂന്നാമത്തെ അഭിപ്രായം. കടല്‍ജീവിയായ ഒരു ഹിംസ്ര ജന്തുവിന് ഖുറൈശ് എന്നു പറയപ്പെടുന്നുണ്ട്. ഇതര മത്സ്യങ്ങളാണ് അതിന്റെ ആഹാരം. ഖു റൈശികള് അജയ്യന്‍മാരായിരുന്നതിനാല് ഖുറൈശ് എന്ന് വിളിപ്പേരുണ്ടായി എന്നതാണ് നാലാമത്തെയഭിപ്രായം. ഇബ്നു അബ്ബാസ്(റ) അടക്കമുള്ളവരുടെ അഭിപ്രായം ഇതാണ്. അംഗീകൃ തവും വിശിഷ്ടവുമായ ഒരു പാരമ്പ്യമുള്ളവരായിരുന്നു നബി(സ്വ) തങ്ങളുടെ കുടുംബം. നാല് അര്‍ഥകല്‍പനയിലും മാനവ സംസ്കാരത്തിന്റെ അത്യുന്നത ഗുണങ്ങളുടെ പ്രതിഫല നമാണു ള്ളത.്\nനബി(സ്വ) പറയുന്നു: “നിശ്ചയം, അല്ലാഹു ഇബ്രാഹീം(അ) സന്തതികളില് നിന്ന് ഇസ്മാഈല് (അ)നെയും ഇസ്മാഈല് സന്തതികളില് നിന്ന് കിനാന സന്തതികളെയും കിനാന സന്തതിക ളില് നിന്ന് ഖുറൈശിനെയും ഖുറൈശില് നിന്ന് ബനൂഹാശിമിനെയും ബനൂഹാശിമില് നിന്ന് എന്നെയും തിരഞ്ഞെടുത്തിരിക്കുന്നു” (മുസ്ലിം).\nനബി(സ്വ) നിയോഗിതരായ കാലഘട്ടത്തില് ഗോത്ര മാഹാത്മ്യത്തിന് ഏറെ പരിഗണനയുണ്ടാ യിരുന്നു എന്നത് സുവിദിതമാണ്. അതിനാല് തന്നെ ഉന്നത കുലീനരായ കുടുംബങ്ങളില് പ്ര ബോധന ദൌത്യം വിജയകരമായി പൂര്‍ത്തിയാക്കാന് സാധിക്കണമെങ്കില് അവര്‍ക്കിടയില് കുടുംബപരമായി ഉയര്‍ന്നു നില്‍ക്കുന്ന പ്രബോധകന് തന്നെ വേണ്ടിവരുന്നു. ഉന്നത കുലജാത നും മഹാനുമായ ഒരാള്‍ക്ക് തന്റെ ദൌത്യനിര്‍വ്വഹണലക്ഷ്യം പൂര്‍ത്തീകരിക്കുന്നതില് എത്ര വിനീതനാവാനും സാധിക്കും. അതാകട്ടെ അത്രതന്നെ ഉന്നതരല്ലാത്തവരുമായിട്ടാവുമ്പോള് അവരില് പ്രതീക്ഷയും സ്വീകാര്യതയും വര്‍ദ്ധിപ്പിക്കും. ഉന്നതകുലക്കാരെ സംബന്ധിച്ചിടത്തോ ളം തങ്ങളോടു കിടപിടിക്കുന്ന ഒരാളുടെ നേതൃത്വം അംഗീകരിക്കുന്ന കാര്യത്തില് പ്രയാസ പ്പെടേണ്ട സാഹചര്യം വരികയുമില്ല.\nഅതുപോലെ തന്നെ ഉന്നതകുലത്തില് ജാതനാവുകയും വളരുകയും ചെയ്യുന്നവര്‍ക്ക് അംഗീ കാരവും ആദരണീയതയും ചെറുപ്പത്തിലേ പിടിച്ചുപറ്റാനും സാധിക്കും. അബ്ദുല് മുത്ത്വലി ബിന്റെ പൌത്രന് എന്ന നിലയില് നബി(സ്വ) പിഞ്ചു ബാലനായിരിക്കെതന്നെ അനുഭവിച്ച ആദരവും സ്നേഹവും വ്യക്തമാണല്ലോ. ചുരുക്കത്തില് നബി(സ്വ) തങ്ങള് ഉന്നതകുലമായ ഖുറൈ ശിയില് ജനിച്ചതും വളര്‍ന്നതും പ്രബോധന വിജയത്തിന് അടിസ്ഥാന സാഹചര്യത്തിന്റെ അനു കൂലാവസ്ഥ സൃഷ്ടിക്കുന്നതിന്റെ ഭാഗമായാണ്. അക്കാലത്തെ ഉന്നത കുടുംബത്തില് പിറന്ന നബി(സ്വ)യുടെ പെരുമാറ്റം ഉച്ചനീചത്വമില്ലാത്തതായിരുന്നുവെന്നതു ചരിത്രാനുഭവമാണ.്\nനബി(സ്വ) തങ്ങളുടെ പിതാവായ അബ്ദുല്ല(റ) അബ്ദുല് മുത്ത്വലിബിന് ഏറ്റവും പ്രിയങ്കരനാ യ പുത്രനായിരുന്നു. സംസം പുനര്‍ഖനനം നടത്തുന്ന സമയത്ത് അതോടനുബന്ധിച്ചുണ്ടായ നാട്ടുകാരുടെയും കുടുംബത്തിന്റെയും സമീപനം ചെറുക്കാന് പ്രയാസം നേരിട്ടതു തനിക്ക് ആണ്‍മക്കളധികമില്ലാത്തതു കൊണ്ടാണെന്നും അങ്ങനെയുണ്ടായിരുന്നെങ്കില് അവരുടെ സഹാ യം കൊണ്ട് ഈ പ്രതിസന്ധി അനായാസം തരണം ചെയ്യാന് കഴിയുമായിരുന്നെന്നും അദ്ദേഹം കരുതി. അന്നു തന്നെ ശല്യപ്പെടുത്തുകയും അപമാനിച്ച് സംസാരിക്കുകയും ചെയ്തവരുടെ മു മ്പില് അബ്ദുല് മുത്ത്വലിബ് ഒരു പ്രഖ്യാപനം നടത്തിയിരുന്നു. ‘അല്ലാഹുവാണെ’ അവനെനി ക്ക് 10 ആണ്‍മക്കളെ നല്‍കിയാല് നിശ്ചയം, അവരിലൊരുവനെ ഞാന് ബലിനല്‍കും.\nഈ സമയത്ത് അദ്ദേഹത്തിന് ഹാരിസ് എന്ന ഏകമകനേ ഉണ്ടായിരുന്നുള്ളു. അല്ലാഹു ആ പ്രാര്‍ഥന സ്വീകരിച്ചു. ആണ് മക്കള് പത്ത് തികഞ്ഞു. ഒരു നാള് അബ്ദുല് മുത്ത്വലിബ് മക്കളെ വിളിച്ച് കാര്യം പറഞ്ഞു. അവര് ആരും എതിരു നിന്നില്ല. നേര്‍ച്ച പൂര്‍ത്തിയാക്കാന് പിതാവിന് സ്വാതന്ത്യ്രം നല്‍കി. ആരായിരിക്കും അതിനു വിധേയനാവേണ്ടതെന്നു തീരുമാനിക്കുന്നതിന് കീഴ്വഴക്കമനുസരിച്ച് നറുക്കിടാന് തീരുമാനിച്ചു. നറുക്ക് വീണത് അബ്ദുല്ലക്കാണ്. അബ്ദുല് മുത്ത്വലിബ് കൃത്യത്തിന് തയ്യാറായി. പക്ഷേ, ഖുറൈശികള് സമ്മതിച്ചില്ല. അതൊരു വിഷമകര മായ ചര്യയുടെ തുടക്കമാവുമെന്നവര് ഭയന്നു. തങ്ങളുടെ സമ്പത്ത് മുഴുവന് പ്രായശ്ചിത്തം ചെയ്താണെങ്കിലും അബ്ദുല്ലയെ ബലിനടത്താന് പാടില്ലെന്നവര് ശഠിച്ചു. പ്രായശ്ചിത്തത്തിന് വഴിയുണ്ടോ എന്ന അന്വേഷണമായി. ഒടുവില് 100 ഒട്ടകം പ്രായശ്ചിത്തം നല്‍കി അബ്ദുല്ലയെ മോചിപ്പിക്കാന് തീരുമാനമായി. അവയെ ബലി നടത്തി ദാനം ചെയ്തു. അബ്ദുല്ല രക്ഷപ്പെടു കയും ചെയ്തു.\nഅബ്ദുല്ല സുമുഖനായിരുന്നു. പ്രവാചക പ്രഭയുടെ വാഹകനെന്ന നിലയില് പ്രകടമായ പ്ര സന്നതയും ആകര്‍ഷകത്വവും അദ്ദേഹത്തെ കൂടുതല് സുന്ദരനാക്കി. അതോടൊപ്പം നാട്ടു പ്ര മാണിയുടെ പൊന്നോമനയെന്നതും അബ്ദുല്ലയെ ശ്രദ്ധാബിന്ദുവാക്കിയിരുന്നു.ബലിയില് നിന്നു മോചിതനായ ഈ ഭാഗ്യവാനെ സ്വന്തമായി ലഭിച്ചെങ്കില് എന്ന് യുവതികള് ആഗ്രഹിക്കുക സ്വാഭാവികമാണ്. ചിലര് അത് അബ്ദുല്ലയോട് നേരിട്ടു തന്നെ പ്രകടിപ്പിക്കുകയുമു ണ്ടായി.\nആ കാലഘട്ടത്തിലെ ദുരാചാരമായ ഇസ്തിബ്ളാഅ് (ഭര്‍ത്താവിന്റെ അനുമതിയോടെ ഇതര യുവാക്കളുമായി ലൈംഗിക ബന്ധത്തിലേര്‍പ്പെട്ടു സമര്‍ഥന്‍മാരായ കുട്ടികളുണ്ടാവാന് ശ്രമം നടത്തല്) അനുസരിച്ചു അബ്ദുല്ലയെ സമീപിച്ചവരുണ്ടായിരുന്നു. അബ്ദുല്ല അതെല്ലാം നിര സിച്ചു .പിതാവ് കണ്ടെത്തിയ തരുണിയെ വേള്‍ക്കാനാണ് തീരുമാനിച്ചത്. ബനൂ സഹ്റയില് നിന്നുള്ള ഒരു സുന്ദരിയെയായിരുന്നു അബ്ദുല് മുത്ത്വലിബ് മകനു കണ്ടെത്തിയത്; വഹ്ബി ന്റെ പുത്രി ആമിന(റ).\nഖുറൈശികളില് ബനുല്‍മുത്ത്വലിബുമായി ആദ്യമേ നല്ല ബന്ധം നിലനിര്‍ത്തി വന്നിരുന്നവരാ ണ് ബനൂസഹ്റ. അബ്ദു മനാഫിന്റെ പിതാവായ ഖുസ്വയ്യിന്റെ സഹോദരനാണ് ആമിന(റ)യു ടെ പിതാമഹനായ സഹ്റ. സഹോദരന് ഖുസ്വയ്യ് വര്‍ഷങ്ങള്‍ക്കുശേഷം മക്കയിലേക്ക് തിരിച്ചു വന്നപ്പോള് നിസ്സങ്കോചം സഹോദരന്നവകാശപ്പെട്ട പിതൃസ്വത്ത് നല്‍കാന് മാന്യത കാണിച്ച യാളാണ് സഹ്റ. മക്കയുടെ മണ്ണും വിണ്ണും മാത്രം തന്റെ ജീവിതത്തിനായി തിരഞ്ഞെടുത്ത അദ്ദേഹം ഒരിക്കല്‍പോലും വിശുദ്ധഭുമിയില് നിന്നു പുറത്തുപോയിരുന്നില്ല.\nസഹോദരനായ ഖുസ്വയ്യ് മക്കയില് നടത്തിയ പരിഷ്കരണ, നവീകരണ സംരംഭങ്ങളെ അ ദ്ദേഹം പിന്തുണക്കുകയും മക്കളെ അതില് സഹകരിപ്പിക്കുകയും ചെയ്തിരുന്നു. ജാഹിലീ യു ഗത്തില് നല്ല ജീവിത നിലവാരം പുലര്‍ത്തിയ ബനുസഹ്റ കുടുംബത്തില് നിന്നു ധാരാളം ആ ളുകള് ഇസ്ലാം സ്വീകരിച്ചിട്ടുണ്ട്. സ്വര്‍ഗാവകാശികളെന്ന് നബി(സ്വ) പ്രസ്താവിച്ചിട്ടുള്ള സഅ് ദു ബ്നു അബീവഖ്ഖാസ്വ്(റ), അബ്ദുര്‍റഹ്മാനുബ്നുഔഫ്(റ) തുടങ്ങിയവര് ബനൂ സഹ്റയി ല് നിന്നുള്ള പ്രമുഖരാണ്. സഹ്റയുടെ പുത്രനായ വഹ്ബിന്റെ പുത്രിയാണ് ആമിന(റ). സഹ് റയുടെ സഹോദരനായ ഖുസ്വയ്യിന്റെ പൌത്രപൌത്രിയാണ് ആമിന(റ)യുടെ ഉമ്മ ബര്‍റ എന്നവര്.\nപുണ്യഭുമിക്കടുത്ത് പിറന്നുവളര്‍ന്ന ആമിന ചെറുപ്പത്തിലേ കൂട്ടുകാരികളൊത്ത് കഅ്ബയുടെ അടുത്ത് പോകാറുണ്ടായിരുന്നു. ത്വവാഫ് ചെയ്യുന്നവരെ അവര് കൌതുകത്തോടെ നോക്കിക്കാ ണും. സംസം കുടിക്കും, മഖാമു ഇബ്രാഹീമും സ്വഫയും മര്‍വയും കണ്ടു കൊണ്ടിരിക്കും. ചിലപ്പോഴൊക്കെ അവര്‍ക്കൊപ്പം ത്വവാഫ് ചെയ്യും. കഅ്ബയുടെ പരിസരത്തും അകത്തും കാ ണുന്ന പ്രതിഷ്ഠകളോട് അന്നുതന്നെ ആമിന എന്ന ബാലികക്ക് വെറുപ്പായിരുന്നു. പിതാമഹന് മാരില് പ്രസിദ്ധനായ അബൂകബ്ശ ബിംബാരാധനക്കെതിരായിരുന്നു. ആ വിവരം അവര്‍ക്കും ലഭിച്ചിരുന്നു. അതോര്‍ക്കുന്നതിനാല് പ്രതിഷ്ഠകള്‍ക്ക് ആമിനയുടെ മനസ്സില് ഇടം നേടാനായി രുന്നില്ല.\nആമിന വളര്‍ന്നു കൌമാരത്തിലെത്തി. കാലം കാത്തിരിക്കുന്ന പ്രവാചകന്റെ മാതൃപദവി തനിക്ക് സിദ്ധിച്ചെങ്കില് എന്ന അതിയായ മോഹം മനസ്സിലേറ്റി പ്രാര്‍ഥനാ നിര്‍ഭരയായി കഴിഞ്ഞു. ആ പ്രവാചകന്റെ പിതൃപദവി അബ്ദുല്ലയില് ദര്‍ശിച്ചവരുണ്ടായിരുന്നു. ആ പ്രസന്ന മുഖഭാവം അ തിന്റെ തെളിവാണെന്നവര് മനസ്സിലാക്കി. ആമിനയുടെ ജീവിതവിശുദ്ധിയും ശാലീനതയും വഹ് ബിലും ചില നല്ല ചിന്തകള്‍ക്ക് പ്രചോദമായി. അസാധാരണമായതെന്തൊ തന്റെ മകളില് വഹ് ബിന് കാണാനായതു പോലെ. അതുകൊണ്ട് തന്നെ ആമിനയെ വളരെ സ്നേഹപരിലാളനകള് നല്‍കിയാണ് വഹ്ബ് വളര്‍ത്തിയിരുന്നത്.\nശാലീനതയും കൂലീനതയും ശാന്തസുന്ദരഭാവവും ആമിനയെ ശ്രദ്ധേയമാക്കി. ആമിനാക്ക് ത ന്നെയും തന്നിലെന്തോ ഉണ്ടെന്ന വിചാരം വളര്‍ന്നു വന്നു. കൂട്ടുകാരികളെപ്പോലെയല്ല താനെന്ന തോന്നല് അവര്‍ക്കുണ്ടായി. പക്ഷേ, അതെന്തു കൊണ്ട് എന്ന് അറിയുമായിരുന്നില്ല. എന്നാലും ചെറുപ്രായത്തിലുണ്ടായ ഒരു സംഭവം അവരുടെ മനസ്സിന്റെ ഒരു കോണില് പതിഞ്ഞിരുന്നു.\nവഹ്ബിന്റെ പിതൃസഹോദരിയായിരുന്ന സൌദ എന്ന സ്ത്രീ പ്രസവിക്കപ്പെട്ടപ്പോള് തന്നെ അതി വിരൂപിയായിരുന്നു. അതിനാല് ആ കുട്ടിയെ കുഴിച്ചു മൂടാന് ഒരുങ്ങിയപ്പോള് ‘അരുത്’എന്ന അശരീരിയുണ്ടായി. അങ്ങനെ കുഴിച്ചുമൂടുന്നതില് നിന്നവര് സുരക്ഷിതയായി. വലുതായപ്പോള് ഖുറൈശീഭവനങ്ങളില് സന്ദര്‍ശനം നടത്തി അവിടുത്തെ പെണ്‍കുട്ടികളുമായി സല്ലപിക്കുക അ വരുടെ പതിവായിരുന്നു. ഒരുദിനം അവര് ബനൂസഹ്റ കുടുംബത്തിലെത്തിയപ്പോള് അവിടെ യുള്ള സ്ത്രീകളോട് പറഞ്ഞു: “നിങ്ങളിലൊരു മുന്നറിയിപ്പുകാരി പിറക്കാനുണ്ട്. അഥവാ ഒരു മുന്നറിയിപ്പുകാരനെ പ്രസവിക്കുന്ന ഭാഗ്യവതിയുണ്ട്. അതാരാണെന്നറിയാന് നിങ്ങളുടെ കു ഞ്ഞുങ്ങളെയൊക്കെ കൊണ്ടു വരൂ.”\nസ്ത്രീകളൊക്കെ അവരുടെ പെണ്‍കുട്ടികളെ കൊണ്ടുവന്നു. ഓരോരുത്തരെക്കുറിച്ചും സൌദ പ്ര വചിച്ചു. അതൊക്കെ പിന്നീട് പുലര്‍ന്നു എന്നാണ് ചരിത്രം. പക്ഷേ, നേരത്തെ അവര് സൂചിപ്പി ച്ച പെണ്‍കുട്ടിയെ കാണാനായില്ല. അവിടെ കൂടിയവരുടെ ആകാംക്ഷ വര്‍ദ്ധിച്ചു. അപ്പോഴാ ണ് ബര്‍റ തന്റെ പുത്രിയെയും കൊണ്ടു വന്നത്. സൌദ കുട്ടിയെ സൂക്ഷ്മ നീരിക്ഷണം നട ത്തി. എന്നിട്ട് പറഞ്ഞു: ‘ഇതാ ഇവളാണ് മുന്നറിയിപ്പുകാരന് ജന്മം നല്‍കുക’. ഇതു കേട്ട ആ മിനയുടെ ഉള്ളം കുളിര്‍ത്തു. നാണം കൊണ്ട് തലതാഴ്ത്തി നിന്നു(നിസാഉന്‍മിനത്താരീഖി, സീറത്തുല്‍ഹലബിയ്യ)\nമക്കയിലെ ദാറുന്നദ്വ: അക്കാലത്തെ ജനതയുടെ ജീവിതത്തിലെ സുപ്രധാന വഴിത്തിരിവുകള് ക്കും ഭാവമാറ്റങ്ങള്‍ക്കും അംഗീകാരവും ആശീര്‍വാദവും നല്‍കുന്ന ഒരു കേന്ദ്രം കൂടിയായി രുന്നു. പുഷ്പിണികളായ യുവതികളെ അവിടെ കൊണ്ടുപോയി വേഷവിധാന ക്രമീകരണം നട ത്തുന്ന പതിവുണ്ടായിരുന്നു. ഇതുപ്രകാരം കുമാരിയായ ആമിനയെയും കൂട്ടി വഹ്ബ് ദാറുന്ന ദ്വയിലെത്തി. താന് വിവാഹയോഗ്യയായിത്തീര്‍ന്നിരിക്കുന്നു എന്നതിന്റെ ബാഹ്യലക്ഷണമായ വേഷവിധാനം സ്വീകരിച്ചു. അതോടെ സുന്ദരിയായ ആമിനക്ക് വിവാഹലോചനകള് വന്നു തു ടങ്ങി.\nഅബ്ദുല് മുത്ത്വലിബ് തന്റെ ആഗ്രഹം ബനൂസഹ്റയെ അറിയിച്ചു: തന്റെ മകന് അബ്ദുല്ലാക്ക് വഹ്ബിന്റെ മകള് ആമിനയെ വിവാഹം ചെയ്തു തരണം. വഹ്ബിനെ ഈ വിവരം ഏറെ സ ന്തോഷിപ്പിച്ചു. സസന്തോഷം സമ്മതമറിയിച്ചു. വിവരമറിഞ്ഞവരൊക്കെ സന്തുഷ്ടരായി. ബര്‍റ മകളെ വിളിച്ച് കാര്യം പറഞ്ഞു. സന്തോഷപൂരിതമാണ് മനമെങ്കിലും ആമിന നാണം കുണുങ്ങി നിന്നു. സൌദ പണ്ട് പറഞ്ഞതും അബ്ദുല്ലയെക്കുറിച്ച് കേട്ടറിഞ്ഞതും ഓര്‍ത്തു. സന്തോഷം വര് ദ്ധമാനമായി. തന്റെ ആഗ്രഹം പൂവണിയാനുള്ള സാഹചര്യമൊരുങ്ങുകയാണെന്ന് ആമിനക്ക് തോന്നി.\nവിവാഹ നാളെത്തി. എല്ലാ അര്‍ഥത്തിലും പരസ്പരമിണങ്ങുന്ന ബന്ധം. എല്ലാവരും ആഹ്ളാദ ത്തിലാണ്. ഖുറൈശീ യുവാക്കളും അബ്ദുല്ലയും വന്നു. ഇരു കുടുംബങ്ങളിലെയും പ്രമുഖ രൊത്തുചേര്‍ന്നു. അബ്ദുല്‍മുത്ത്വലിബ് ഖുത്വുബ നടത്തി. വഹ്ബ് തന്റെ പുത്രിയെ അബ്ദുല്ലാ ക്ക് നിക്കാഹ് ചെയ്തു കൊടുത്തു. അവര് വധൂവരന്മാരായി.\nനാട്ടാചാരമനുസരിച്ച് മൂന്നുനാള് വധൂഗൃഹത്തില് താമസിച്ചു. മധുവിധുവിന്റെ മധുര നാളുകള്! മൂന്നുദിനങ്ങള്‍ക്കു ശേഷം അബ്ദുല്ലയുടെ വീട്ടിലേക്ക് പോയി. കഅ്ബയുടെ അടുത്തായിരു ന്നു അബ്ദുല്ലയുടെ വീട്. സന്തോഷ സുദിനങ്ങള് അധികമുണ്ടായിരുന്നില്ല. അബ്ദുല്ലാക്ക് കച്ച വട യാത്ര പുറപ്പെടേണ്ടതായി വന്നു. സഹധര്‍മ്മിണിയോടും കുടുംബത്തോടും യാത്ര ചോദിച്ച് അദ്ദേഹം കച്ചവടസംഘത്തില് ചേര്‍ന്നു യാത്രയായി.\nകച്ചവടസംഘം ലക്ഷ്യസ്ഥാനത്തെത്തി. നിശ്ചിത ദിവസത്തിനകം ദൌത്യം പൂര്‍ത്തിയാക്കി തി രിച്ചുള്ള യാത്രയാരംഭിച്ചു. യാത്രാമദ്ധ്യേ ഒരിടത്ത് വിശ്രമിച്ചു. യാത്ര തുടരാനൊരുങ്ങിയ പ്പോള് അബ്ദുല്ല ക്ഷീണിതനായി കാണപ്പെട്ടു. പനിപിടിച്ചു നിറവിത്യാസം വന്നിരുന്നു. അവരദ്ദേഹ ത്തെ താങ്ങിയെടുത്ത് ഒട്ടകക്കട്ടിലിലെത്തിച്ചു. യാത്രപുനരാരംഭിച്ചു. പക്ഷേ, അബ്ദുല്ലയുടെ സ്ഥിതി നാള്‍ക്കുനാള് മോശമായിക്കൊണ്ടിരുന്നു. ചികിത്സകര് കൈമലര്‍ത്തി.\nസംഘം മദീനയിലെത്തി. അബ്ദുല്ലായെ മദീനയില് പിതൃകുടുംബമായ ബനുന്നജ്ജാര് കുടും ബത്തിലാക്കി അവര് മക്കയിലേക്കു തിരിച്ചു. തങ്ങളുടെ സഹയാത്രികനെ വഴിയിലുപേക്ഷി ക്കാനവര്‍ക്ക് മനസ്സുണ്ടായിരുന്നില്ല. ബനുന്നജ്ജാര് നിര്‍ബന്ധിച്ചപ്പോള് അവര് വഴങ്ങുകയായിരു ന്നു. അബ്ദുല്ലയുടെ സ്ഥിതി വളരെ മോശമായി. കൂടുതല് ക്ഷീണിതനും അവശനുമായി. ബനുന്നജ്ജാര് സാധ്യമായ ചികിത്സകളൊക്കെ നടത്തിനോക്കി. പക്ഷേ, ഒന്നുംഫലം ചെയ്തില്ല.\nകച്ചവടസംഘം മക്കയോടടുത്ത വിവരം മക്കയിലറിഞ്ഞു. എല്ലാവരുടെയും കുടുംബങ്ങള് സ ന്തോഷത്തോടെ വരവേല്‍ക്കാനായി തയ്യാറെടുത്തു. ആമിനയും തന്റെ പ്രിയതമനെ കാത്തിരി ക്കുകയാണ്. പക്ഷേ, സംഘത്തില് അബ്ദുല്ലയില്ല. അബ്ദുല് മുത്ത്വലിബ് സംഘത്തോട് മക നെ അന്വേഷിച്ചു. അബ്ദുല്ല മദീനയില് ബനുന്നജ്ജാറിന്റെ അടുത്ത് ചികിത്സയിലാണ,് തീരെ സുഖമില്ല എന്നു സംഘത്തലവന് പറഞ്ഞപ്പോള് അബ്ദുല്‍മുത്ത്വലിബ് സ്തബ്ധനായിപ്പേയി.\nഅബ്ദുല്ലയെ കാത്തിരിക്കുന്ന ആമിനയോടെന്തു പറയുമെന്നറിയാതെ അബ്ദുല്‍മുത്ത്വലിബ് കുഴങ്ങി. അവസാനം അദ്ദേഹവും സന്താനങ്ങളും ആമിനയോട് വിവരം പറഞ്ഞു.’ഹാരിസിനെ മദീനയിലയച്ച് അബ്ദുല്ലയെ കൂട്ടിവരാന് ഏര്‍പ്പാടാക്കാം’ എന്നു സമാധാനിപ്പിച്ചു. ഹാരിസ് ആ കാംക്ഷാനിര്‍ഭരമായ മനസ്സുമായി തന്റെ അനുജനെത്തേടി മദീനയിലേക്ക് യാത്രയായി.\nഹാരിസ് മദിനയിലെത്തുംമുമ്പ് അബ്ദുല്ല മരണപ്പെട്ടിരുന്നു. മദീനയിലെത്തി വിവരമറിഞ്ഞ ഹാ രിസ് ദുഃഖിതനായി മക്കയിലേക്ക് തിരിച്ചുപോന്നു. കുടുംബത്തെ വിവരമറിയിച്ചു. കുടുംബം ആമിനയെയും. ഉള്ളം നടുങ്ങിയ ആമിന മനഃശക്തി വീണ്ടെടുത്ത് അല്ലാഹുവിന്റെ വിധിയില് ആശ്വാസം കണ്ടെത്തി.\nഅബ്ദുല്ല ആമിന ദമ്പതിമാരുടെ ദാമ്പത്യത്തിന് അല്‍പായുസ്സേ ഉണ്ടായിരുന്നുള്ളുവെങ്കിലും അത് തളിരിട്ടിരുന്നു. ചരിത്രത്തിലെ നിരുപമമായ മാതൃപദവിയിലേക്ക് ആമിന ഉയര്‍ത്തപ്പെട്ടു കഴിഞ്ഞിരുന്നു. ഗര്‍ഭകാലത്തു സ്വാഭാവിക വൈഷമ്യങ്ങളൊന്നുമുണ്ടായിരുന്നില്ലെന്ന് ആമിന(റ) തന്നെ പറഞ്ഞിട്ടുണ്ട്.\n“സാധാരണ സ്ത്രീകള്‍ക്കുണ്ടാവാറുള്ള യാതൊരു അസ്വസ്ഥതയും എനിക്കില്ലാതിരുന്നതിനാല് ഞാന് ഗര്‍ഭിണിയാണെന്ന് ആദ്യം ബോധ്യമായില്ല. എന്റെ ആര്‍ത്തവം നിലയ്ക്കുക മാത്രമേ ഉണ്ടായുള്ളു. അതാകട്ടെ ചിലപ്പോള് നിലയ്ക്കുകയും പുനരാരംഭിക്കുകയും ചെയ്യാറുണ്ടായി രുന്നു. ഒരു തിങ്കളാഴ്ച രാത്രി ഞാന് ഉറങ്ങി, ഉറങ്ങിയില്ല എന്ന അവസ്ഥയിലായിരിക്കെ ഒരാള് വന്ന് ഇങ്ങനെ ചോദിച്ചു: നീ ഗര്‍ഭവതിയാണെന്ന വിവരം നിനക്കറിയുമോ? ‘അറിയില്ല’ എന്നു ഞാന് പറഞ്ഞതായി എനിക്ക് തോന്നുന്നു. നീ ഈ സമുദായത്തിന്റെ നായകനെയും പ്രവാചക നെയുമാണ് ഗര്‍ഭം ധരിച്ചിരിക്കുന്നത് എന്ന് ആഗതന് തുടര്‍ന്നു പറഞ്ഞു. അങ്ങനെയാണു ഞാന് ഗര്‍ഭവതിയാണെന്ന അറിവ് എനിക്ക് ലഭിക്കുന്നത്. നാളുകള്, ആഴ്ചകള്, മാസങ്ങള് കട ന്നുപോയി. ഗര്‍ഭം പൂര്‍ണമായി. വീണ്ടും ഒരു രാത്രി ഒരാള് വന്നു ‘സ്വമദും ഏകനുമായ അല്ലാഹുവിനെ കൊണ്ട് ഞാനീ കുട്ടിയുടെ കാര്യത്തില് എല്ലാ അസൂയാലുക്കളുടെയും തിന് മയില് നിന്നു കാവല് തേടുന്നു’ എന്നു പറയാന് എന്നോട് കല്‍പിച്ചു. ഞാനത് ആവര്‍ത്തിച്ചു പറഞ്ഞു കൊണ്ടിരുന്നു.\nഈ സ്വപ്ന വിവരം ഞാനെന്റെ അടുത്ത കൂട്ടുകാരികളോട് പറഞ്ഞപ്പോള്, (രക്ഷക്കായി) ഒരു ഇരുമ്പുകഷ്ണം കഴുത്തിലണിയാന് അവര് നിര്‍ദ്ദേശിച്ചു. ഞാനങ്ങനെ ഒന്നു കെട്ടിയെങ്കിലും അതു പൊട്ടിപ്പോയി. പിന്നെ ഞാനതു കെട്ടിയിട്ടില്ല” (ത്വബഖാത്/ അല്‍മവാഹിബ്).\nഗര്‍ഭധാരണ സമയം തന്നെ ആകാശലോകത്ത് ആഘോഷമായിരുന്നുവെന്നു രേഖകളില് കാ ണുന്നു. റജബിലെ ഒരു വെള്ളിയാഴ്ച രാവിലായിരുന്നു അത്. ‘ഗുപ്തമായിരുന്ന പ്രവാചക പ്രകാശമിതാ ഇന്നു രാത്രി മാതാവിന്റെ ഗര്‍ഭപാത്രത്തില് നിക്ഷേപിക്കപ്പെട്ടിരിക്കുന്നു. അവിടെ വച്ച് അത് മനുഷ്യരൂപം പൂര്‍വണമായി സ്വീകരിച്ച് സുവാര്‍ത്തകനും മുന്നറിയിപ്പുകാരനുമായി രംഗത്തു വരും’ എന്നിങ്ങനെ ആകാശലോകത്ത് വിളംബരമുണ്ടായി. അന്ന് ഖുറൈശികള് അനുഭവിച്ചു കൊണ്ടിരുന്ന ക്ഷാമത്തിന്നറുതി വന്നു. ക്ഷേമനാളുകള് ഉദയം ചെയ്തു. അതി നാല് വിജയവര്‍ഷം എന്ന് ആ വര്‍ഷം അറിയപ്പെട്ടിരുന്നു(അല്‍മവാഹിബ്).\nമുല കൊടുക്കാനായി നബി(സ്വ) തങ്ങളെ ഹലീമബീവിയെ ഏല്‍പിക്കുമ്പോഴുണ്ടായ സംഭാ ഷണം മുസ്ലിം ഉദ്ധരിച്ചിട്ടുണ്ട്. അതില് ആമിന ബീവി തനിക്ക് ഗര്‍ഭധാരണ സമയത്തുണ്ടായ അനുഭവങ്ങള് വിവരിക്കുന്നുണ്ട്.


രൂപയുടെ മൂല്യം വീണ്ടും ഇടിഞ്ഞു; ആഹ്ളാദത്തില് പ്രവാസികള് | Kasaragod.com\nരൂപയുടെ മൂല്യം വീണ്ടും ഇടിഞ്ഞു; ആഹ്ളാദത്തില് പ്രവാസികള്\nദുബായ്: ഇന്ത്യന് രൂപയുടെ മൂല്യത്തില് വന് ഇടിവുവന്നതോടെ നാട്ടിലേക്ക് പണമയയ്ക്കുന്നവരുടെ എണ്ണംകൂടി. തിങ്കളാഴ്ച ഡോളറിന് 69.91 എന്ന നിരക്കിലാണ് രൂപയുടെ മൂല്യം ഇടിഞ്ഞത്. ഇതോടെ ദിര്‍ഹവുമായുള്ള വിനിമയനിരക്കിലും വന്‍മാറ്റം ഉണ്ടായി. ഒരു ദിര്‍ഹത്തിന് പത്തൊന്‍പത് രൂപയ്ക്കുമുകളിലേക്ക് മൂല്യം ഇടിഞ്ഞു. സമീപകാലത്ത് ഇതാദ്യമായാണ് പ്രവാസികള്‍ക്ക് ഇത്ര മികച്ച വിനിമയനിരക്ക് കിട്ടുന്നത്.\nമൂല്യത്തിലെ മാറ്റം മുതലാക്കി, നാട്ടിലേക്ക് പണമയയ്ക്കുന്നവരുടെ എണ്ണത്തില് വലിയ വര്‍ധനയുണ്ടായി. യു.എ.ഇ.യിലെ ഒട്ടുമിക്ക മണി എക്‌സ്ചേഞ്ചുകളിലും തിങ്കളാഴ്ച തിരക്ക് കൂടുതലായിരുന്നു. വിവിധ ബാങ്കുകളുടെ മൊബൈല് ആപ്പ് വഴിയുള്ള ഓണ്‍ലൈന് ട്രാന്‍സ്ഫറിനും ആകര്‍ഷകമായ നിരക്ക് കിട്ടുന്നുണ്ട്. ഓണ്‍ലൈനായി പണം അയയ്ക്കുമ്പോള്\nസര്‍വീസ് ചാര്‍ജ് ആവശ്യമില്ല എന്നത് കൂടുതല് ആളുകളെ ആകര്‍ഷിക്കുന്നുണ്ട്. ഞായറാഴ്ച രാവിലെ ഒരു ദിര്‍ഹത്തിന് 18.83 രൂപ എന്നതായിരുന്നു നിരക്ക്. അവിടെനിന്നാണ് 19.01-ന് മുകളിലേക്ക് രൂപയുടെ മൂല്യം ഇടിഞ്ഞത് . വരുംദിവസങ്ങളില് മൂല്യം ഇനിയും താഴാനാണ് സാധ്യത. ഇനിയുള്ള ദിവസങ്ങളിലും നാട്ടിലേക്ക് പണമയയ്ക്കുന്നവരുടെ\nഎണ്ണംകൂടുമെന്നാണ് മണി എക്‌സ്ചേഞ്ച് രംഗത്തുള്ളവര് പറയുന്നത്. തുര്‍ക്കി- അമേരിക്ക നയതന്ത്രബന്ധം വഷളായത് അമേരിക്കന് ഡോളര് ശക്തിപ്പെടാന് കാരണമായി. ഇതാണ് ഇന്ത്യന് രൂപയ്ക്ക് തിരിച്ചടിയായത്.\nPrevious രാജസ്ഥാന്, മധ്യപ്രദേശ്, ഛത്തീസ്ഗഢ് തിരഞ്ഞെടുപ്പുകളില് ബി ജെ പി പരാജയപ്പെടുമെന്ന് സര്‍വേ ഫലം\nNext സംസ്ഥാനത്തെ ആദ്യത്തെ വനിത ഹജ്ജ് കമ്മിറ്റി മെംബര് സുലൈഖയ്ക്ക് കാസര്‍കോട് റെയില്‍വേ സ്റ്റേഷനില് ഊഷ്മള സ്വീകരണം\nദുബൈ : സാംസ്‌കാരിക ജീവകാരുണ്യ പ്രവര്‍ത്തന മോഖലയിലെ അബുദാബിയിലെ കാസര്‍കോട് നിവാസികളുടെ കൂട്ടായ്മയായ അബുദാബി കാസ്രോട്ടാര് കൂട്ടായ്മയ്ക്ക് അബുദാബി ഹെല്‍ത്ത് …


നിയമം വളച്ച് 'വയൽ' കരയാക്കാം: തട്ടിപ്പിന് വൻ സംഘം; മറിയുന്നത് ലക്ഷങ്ങള് | Land Encroachment | Breaking News | Manorama News\nനിയമം വളച്ച് 'വയൽ' കരയാക്കാം: തട്ടിപ്പിന് വൻ സംഘം; മറിയുന്നത് ലക്ഷങ്ങള്\nസമീര് പി.മുഹമ്മദ് March 20, 2018 10:38 AM IST\nവയല് നികത്തലിനെതിരെ ജനകീയസമരങ്ങള് വ്യാപകമാകുന്ന കാലത്ത് നിയമത്തേയും കോടതിയേയും ദുരുപയോഗിച്ച് ഭൂമി തരംമാറ്റല് തകൃതി. ഡേറ്റാബാങ്കില്‍പ്പെട്ട സ്ഥലംപോലും തന്ത്രപരമായി കോടതിയുത്തരവ് സമ്പാദിച്ച് തരംമാറ്റുന്നതാണ് രീതി. പത്രപ്പരസ്യംവരെ നല്‍കി പ്രവര്‍ത്തിക്കുന്ന തരംമാറ്റല് സംഘങ്ങള് ഇതുവഴി ലക്ഷങ്ങളാണ് സമ്പാദിക്കുന്നത്. മനോരമ ന്യൂസ് അന്വേഷണം.\nഡേറ്റാബാങ്കില്‍പ്പെട്ട ഭൂമി തരംമാറ്റാന് മാര്‍ഗമില്ലാതെ വിഷമിക്കുന്നവരെ ലക്ഷ്യംവച്ചുള്ള ഈ പരസ്യങ്ങളില്‍നിന്നാണ് ഞങ്ങള് അന്വേഷണം തുടങ്ങിയത്.\nമാമ്പുഴയോട് ചേര്‍ന്നുള്ള ഡേറ്റാ ബങ്കില് ഉള്‍പെട്ട ഈ സ്ഥലം തരം മാറ്റി ബി.ടി.ആറില് നിന്നും മാറ്റികിട്ടണമെന്ന ആവശ്യവുമായാണ് ഏജന്റിനെ സമീപിച്ചത്. പണമുണ്ടെങ്കില് എത്ര ഏക്കറും തരം മാറ്റി കരഭൂമിയാക്കി നല്‍കാമെന്നാണ് വാഗ്ദാനം. നിലവില് കൃഷി ഓഫീസില് നിന്നും ഇപ്പോള് നെല്‍കൃഷി ഇല്ലെന്ന് പറയുന്ന സര്‍ട്ടിഫിക്കറ്റ് കിട്ടില്ല. കൈവശരേഖയും നികുതി ചീട്ടും എഫ്.എം.ബിയും കിട്ടിയാല് ആര്.ഡി.ഒയ്ക്ക് അപേക്ഷ കൊടുക്കും. പിന്നെ കോടതിയില് നടപടിയെടുക്കുന്നില്ലെന്ന് കാണിച്ച് റിട്ടും നല്‍കും. അതോടെ ആര്.ഡി.ഒയ്ക്ക് കോടതി സമന്‍സ് അയക്കും.\nഅഞ്ചുസെന്റ് ഭൂമി തരം മാറ്റി രേഖകളുണ്ടാക്കാന് 75,000 രൂപയാണ് ഏജന്റ് ആവശ്യപ്പെട്ടത്. സ്വാഭാവിക നീതി നിഷേധിച്ചെന്ന് കാണിച്ച് കോടതിയെ സമീപിച്ചാണ് അനുകൂലവിധി നേടുന്നത്. കോടതിയലക്ഷ്യം ഭയന്ന് ഉദ്യോഗസ്ഥരും എതിര്‍ക്കാറില്ല. ഏജന്‍റിനെ സമീപിക്കാതെ നേരിട്ട് കോടതിയില്‍പോയി ഈ വധി സമ്പാദിച്ചുകൂടെയെന്ന ചോദ്യം സ്വാഭാവികമായും ഉണ്ടാകും. നമ്മള് നേരിട്ട് കോടതിയില്‍പോയാല് അനുകൂലവിധി കിട്ടണമെന്നില്ല. അതിനുള്ള കുറുക്കുവഴികളാണ് ഇത്തരം സംഘങ്ങളുടെ കൈമുതല്.


പിത്താശയം പൂർണ്ണമായും നീക്കം ചെയ്തു ,അവസാനം\nപിത്താശയം പൂർണ്ണമായും നീക്കം ചെയ്തു ,അവസാനം സർജറിയുടെ യഥാർത്ഥ കാരണം തുറന്ന് പറഞ്ഞു സൗഭാഗ്യ .ഇനി ആർക്കും എന്റെ അവസ്ഥ വരാൻ പാടില്ല .\nസോഷ്യൽ മാധ്യമങ്ങളിലൂടെ എല്ലാം വളരെയധികം ശ്രദ്ധ നേടിയിട്ടുള്ള ഒരു താരമാണ് സൗഭാഗ്യ വെങ്കിടേശ്.\nസൗഭാഗ്യയുടെ വാർത്തകൾ എല്ലാം വളരെ പെട്ടെന്നായിരുന്നു ആരാധകർ ഏറ്റെടുത്തു കൊണ്ടിരുന്നത്. ഇൻസ്റ്റഗ്രാം എല്ലാം ഒരു രാജ്ഞിയായി വാഴുന്ന താരം ആയിരുന്നു സൗഭാഗ്യ എന്ന് പറഞ്ഞാലും തെറ്റില്ല. സോഷ്യൽ മീഡിയയിലെ ഒരു രാജകുമാരി തന്നെയാണ് സൗഭാഗ്യ. അടുത്ത സമയത്തായിരുന്നു സൗഭാഗ്യ അർജുൻ സോമശേഖറെ വിവാഹം കഴിക്കുന്നതും കുഞ്ഞു ഉണ്ടാവുന്നതും.\nഅർജുൻ സോമശേഖരൻ ചക്കപ്പഴം എന്ന പരമ്പരയിലൂടെയാണ് ആരാധകർക്ക് പ്രിയ്യപ്പെട്ട താരമായി മാറിയിരുന്ന്.’അമ്മ താരാ കല്യാണിനോഡും അമ്മൂമ്മ സുബ്ബലക്ഷ്മിയോടുള്ള ഇഷ്ടം അതുപോലെ തന്നെ ആരാധകർക്ക് സൗഭാഗ്യയോടും ഉണ്ടായിരുന്നു എന്നതായിരുന്നു സത്യം. കഴിഞ്ഞ ദിവസം താരം ഒരു സർജറിക്ക് വിധേയ ആകാൻ പോകുന്ന വിവരം വെളിപ്പെടുത്തിയിരുന്നു. വളരെയധികം കോപ്ലിക്കേഷനുകൾ നിറഞ്ഞ ഒരു പ്രസവമായിരുന്നു താരത്തിന്റെ. അതിനു ശേഷമാണ് താരം ഒരു സർജ്ജറിക് വിധേയമാവാൻ പോകുന്നു എന്ന് സോഷ്യൽ മാധ്യമങ്ങളിലൂടെ ആരാധകരെ അറിയിച്ചിരുന്നത്.\nതാരം പറഞ്ഞ കാരണം എന്നത് എനിക്ക് വേണ്ടി പ്രാർത്ഥിക്കണം എന്നായിരുന്നു. . എന്നാൽ എന്തുകൊണ്ടാണ് താരത്തിന് പെട്ടെന്ന് ഇങ്ങനെയൊരു സർജറി ആവശ്യമായി വന്നത് എന്ന് ആരാധകർ എല്ലാവരും ചോദിച്ചിരുന്നു,അതിന് വ്യക്തമായി യാതൊരു മറുപടിയും പറയാതെയായിരുന്നു താരം പ്രതികരിച്ചിരുന്നത്. കഴിഞ്ഞദിവസം താരം ഒരു വീഡിയോ പങ്കുവയ്ക്കുകയായിരുന്നു ചെയ്തത്. എന്തുകൊണ്ടാണ് തനിക്ക് സർജറി ആവശ്യമായി വന്നത് എന്നും, ഗർഭിണിയായിരുന്ന സമയത്ത് നിർത്താൻ ചെയ്തതൊക്കെ യാണോ ഇതിന് പ്രശ്നമായി മാറിയതായി ഇതിനെല്ലാമുള്ള ഒരു മറുപടി എന്ന നിലയിലാണ് താൻ ഇപ്പോൾ വീഡിയോ പങ്കുവയ്ക്കുന്നത് എന്നാണ് താരം പറയുന്നത്.\nവലിയ വേദനയായിരുന്നു തനിക്ക് വയറിൽ, തുടക്കത്തിൽ ഗ്യാസ് ആണെന്നാണ് ഞാൻ കരുതിയത്. ഇനിയും ആർക്കും തനിക്ക് സംഭവിച്ചതു പോലെ സംഭവിക്കാതിരിക്കുകയും താൻ ചെയ്തതു പോലെ സ്വയം ചികിത്സ ചെയ്യാതിരിക്കാനും വേണ്ടിയാണ് ഇങ്ങനെയൊരു ഒരു വീഡിയോ എന്നും താരം പറയുന്നുണ്ട്. സഹിക്കാൻ പറ്റാത്ത വേദന വന്നപ്പോൾ വീട്ടിലുള്ള എല്ലാവരും പറഞ്ഞത് ഗ്യാസ് ആണെന്ന് ആണ്. അതിനുവേണ്ട പൊടിക്കൈകൾ ചെയ്യുകയും ചെയ്തു. രസവും ഇഞ്ചിനീരും കൂട്ടത്തിൽ വന്നു പോയി. എന്നിട്ടും വയറുവേദനയ്ക്ക് യാതൊരു കുറവും ഇല്ല. കുഞ്ഞിന് പാലു കൊടുക്കാൻ പോലും സാധിക്കില്ലായിരുന്നു.\nഅങ്ങനെ അവസാനം എനിക്ക് ദേഷ്യം വരാൻ തുടങ്ങി. കുഞ്ഞ് ഉണർന്ന് കരയുമ്പോൾ പോലും വലിയ ദേഷ്യം തോന്നും. പിന്നീട് വേദന വർധിപ്പിച്ചപ്പോൾ ഒന്ന് സ്കാൻ ചെയ്തു നോക്കി. ഗൈനക്കോളജിസ്റ്റിനെ കണ്ടപ്പോഴാണ് പിത്താശയത്തിൽ കല്ല് ആണെന്ന് മനസ്സിലായത്. വീണ്ടും പിത്താശയത്തിൽ കല്ല് വരാനുള്ള സാധ്യത വളരെയധികം മുന്നിൽ നിൽക്കുന്നത് കൊണ്ട് തന്നെ പിത്താശയം നീക്കം ചെയ്തിരിക്കുകയാണ് എന്നാണ് സൗഭാഗ്യ വെങ്കിടേഷ് വീഡിയോയിലൂടെ പറയുന്നത്.


ആട്ടവും,പാട്ടുമായി താരങ്ങള് അരങ്ങ് തകര്‍ത്തു, ഭാവനയുടെ വിവാഹ ട്രെയിലര് എത്തി - Pathram Online\nആട്ടവും,പാട്ടുമായി താരങ്ങള് അരങ്ങ് തകര്‍ത്തു, ഭാവനയുടെ വിവാഹ ട്രെയിലര് എത്തി\nനടി ഭാവനയുടെ വിവാഹ ട്രെയിലര് പുറത്തിറങ്ങി. തൃശൂര് തിരുവമ്പാടി ക്ഷേത്രത്തില് വെച്ചായിരുന്നു താലികെട്ട്. പിന്നീട് ജവഹര്‍ലാല് നെഹ്റു ഓഡിറ്റോറിയത്തില് സല്‍ക്കാരമുണ്ടായിരുന്നു. രാത്രി ലുലു കണ്‍വെന്‍ഷന് സെന്ററില് സിനിമാ താരങ്ങള്‍ക്കായി പ്രത്യേക വിരുന്നൊരുക്കിയിരുന്നു. ഭാവനയ്ക്ക് ആശംസകള് നേരാന് ചലച്ചിത്ര പ്രവര്‍ത്തകരുടെ ഒഴുക്കായിരുന്നു. നടി ഭാവന ഒരുക്കിയ കല്യാണ വിരുന്നില് പങ്കെടുക്കാന് നിരവധി നടീ നടന്‍മാര് എത്തി. വൈകിട്ട് ഏഴുമണിയോടെ മമ്മൂട്ടിയും ഭാവനയ്ക്ക് ആശംസകള് നേരാനെത്തി. ലാല് വേദിയില് എത്തുമ്പോള് ഹണീ ബീ 2വിലെ പാട്ടായിരുന്നു പശ്ചാത്തല സംഗീതമായി മുഴങ്ങിയത്. ജില്ലം ജില്ലം സോങിന് ലാല് ഭാവനയോടൊപ്പം ഡാന്‍സ് ചെയ്തു. തുടര്‍ന്ന് ലാലിന്റെ കുടുംബം ആശംസകള് നേര്‍ന്നു.\nതമിഴകം കീഴടക്കാനുള്ള സൈക്കോളജിക്കല് മൂവുമായി പ്രിയാ വാര്യര്, അഡാര് ലവിലെ തമിഴ് ടീസര്


തല മറച്ചിട്ടേ പുറത്തിറങ്ങൂ, മേക്കപ്പ് ഇടില്ല, നടി സജിത ബേട്ടി പറയുന്നു\nUpdated: Thursday, February 11, 2021, 10:28 [IST]\nനടി സജിത ബേട്ടി എവിടെയാണ്? ബാലതാരമായ അഭിനയ രംഗത്ത് വന്ന താരമാണ് സജിത ബേട്ടി. ടെലിവിഷന് പരമ്പരകളിലും മറ്റും സജിത ബേട്ടി നിറസാന്നിധ്യമായിരുന്നു. നടന് ദിലീപിന്റെ ഭാഗ്യ നായിക എന്നാണു പലരും അക്കാലത്ത് സജിത ബേട്ടിയെ പറഞ്ഞിരുന്നത്. നടന് ദിലീപിന്റെ കൂടെ സജിത ബേട്ടി അഭിനയിച്ചാല് പടം ഹിറ്റാകുമെന്ന് ഉറപ്പാണ്.\nവിവാഹത്തിനുശേഷം സജിത ബേട്ടിയെ സിനിമയില് കണ്ടിട്ടില്ല. വിവാഹ തിരക്കുകള് കഴിയുമ്പോള് സിനിമയില് സജീവമാകുമെന്നു പ്രതീക്ഷയുണ്ടായിരുന്നു എങ്കിലും ആരാധകരെ നിരാഷപ്പെടുത്തി സജിത ബേട്ടി കുടുംബിനിയായി. വില്ലത്തി വേഷങ്ങളിലൂടെ പരമ്പരകളില് ശ്രദ്ധേയമായിരുന്നു സജിത ബേട്ടി.\nമലയാള സിനിമയില് അറുപതോളം ചിത്രങ്ങളില് അഭിനയിച്ചിട്ടുണ്ട്. നായികയായും മറ്റു ചെറിയ വേഷങ്ങളിലും സജിത ബേട്ടി തിളങ്ങി. തനിക്കു ലഭിക്കുന്ന ഏതു വേഷവും അനായാസം കൈകാര്യം ചെയ്യുന്ന നടി അന്ന് തിളങ്ങിയ നടിമാരില് ഒരാളായിരുന്നു. ഏറ്റവും ഒടുവില് താരത്തെ കുറിച്ച് കേള്‍ക്കുന്ന വാര്‍ത്ത ഇങ്ങനെയാണ്.. മേക്കപ്പ് ഇടാറില്ല എപ്പോഴും ധരിക്കുന്ന വേഷം പര്‍ദ്ദയാണ്. കുടുംബം എന്ന ചിന്ത മാത്രമേ ഈ നായികയ്ക്കുള്ളൂ. വെള്ളിത്തിരയില് നിരവധി താരങ്ങള് ഇങ്ങനെ സിനിമ വിട്ടു പോയിട്ടുണ്ട് എങ്കിലും വിവാഹ ശേഷം ഒട്ടും വാര്‍ത്തകളില് ഇടം നേടാത്ത ഒരു നായിക തന്നെയാണ് സജിത ബേട്ടി.\nഎന്നാല് നല്ല വേഷം ലഭിച്ചാല് അഭിനയിക്കാന് തയ്യാറാണെന്നാണ് സജിതയില് നിന്നു ലഭിച്ച വിവരം. ഭര്‍ത്താവ് ഷമാസിന് അഭിനയിക്കുന്നതിനോട് എതിര്‍പ്പൊന്നുമില്ല. എല്ലാ സപ്പോര്‍ട്ടും അദ്ദേഹം തരുന്നുണ്ട്. ഇപ്പോള് മകളുടെ വളര്‍ച്ച കണ്ടിരിക്കുകയാണ് ഞാന്. നല്ലൊരു തിരിച്ചുവരവിന് താനും ആഗ്രഹിക്കുന്നുണ്ടെന്നും സജിത ബേട്ടി പറയുന്നു.\nഷമാസിക്കയ്ക്ക് കണ്‍സ്ട്രക്ഷന് ബിസിനസാണ്, ഞങ്ങള് ഇപ്പോള് വയനാട്ടിലാണ് താമസിക്കുന്നത്. എല്ലാവരും ചോദിക്കും പ്രണയവിവാഹമായിരുന്നോ എന്ന്. വീട്ടുകാര് തീരുമാനിച്ച് ഉറപ്പിച്ച വിവാഹമായിരുന്നു എങ്കിലും ഇപ്പോള് ഞങ്ങള് നന്നായി പ്രണയിക്കുന്നുണ്ടെന്നും സജിത പറയുന്നു. നല്ല ഭര്‍ത്താവും നല്ല കുഞ്ഞും നല്ല കുടുംബവും കിട്ടിയതാണ് എന്റെ ജീവിതത്തിലെ ഏറ്റവും വലിയ ഭാഗ്യം. ഇപ്പോള് എന്റെ ലോകം ഭര്‍ത്താവും മകളും കുടുംബവും ആണ്.\nധാരാളം ഓഫറുകള് ഇപ്പോഴും വരാറുണ്ട്. എന്നാല് മനസിനിണങ്ങിയ ഒരു കഥാപാത്രത്തിന് വേണ്ടിയാണ് കാത്തിരിപ്പ്. അഭിനയം ഒരിക്കലും നിര്‍ത്തില്ല. ഷമാസിക്ക സ്റ്റോപ് എന്ന് പറയുന്ന ദിവസം വരെ ഞാന് അഭിനയിക്കും. അദ്ദേഹത്തിന്റെ പിന്തുണയാണ് എന്റെ ഏറ്റവും വലിയ സന്തോഷം. ഞാന് പണ്ടേ വിശ്വാസങ്ങള്‍ക്ക് അനുസരിച്ച് ജീവിക്കുന്ന ആളാണെന്നാണ് സജിത ബേട്ടി പറയുന്നത്. പര്‍ദ്ദയിടും, നിസ്‌കാരം കൃത്യമായി ഫോളോ ചെയ്യും. തല മറച്ചിട്ടേ പുറത്തിറങ്ങു. മേക്കപ്പ് ഇടില്ല. പക്ഷേ സിനിമയില് അതൊന്നുമല്ല. മറ്റൊരു ലോകമാണ്. ജോലി അഭിനയമാണല്ലോ. അവിടെ വ്യക്തിപരമായ താല്‍പര്യങ്ങള്‍ക്ക് സ്ഥാനമില്ല. അഭിനയം കഴിഞ്ഞ് മടങ്ങി വന്നാല് ഞാന് പപ്പയുടെയും മമ്മിയുടെയും മകളാണ്. ഇപ്പോള് ഷമാസിന്റെ ഭാര്യ എന്ന് അറിയപ്പെടാനാണ് ഇഷ്ടം. അദ്ദേഹം എപ്പോഴും പറയും, കലയും പ്രശസ്തിയും കീപ്പ് ചെയ്യണമെന്ന്. ടൂ കണ്‍ട്രീസ് എന്ന ചിത്രത്തില് ഷമാസിക്കയും ഒരു ചെറിയ വേഷം ചെയ്തിട്ടുണ്ടെന്നും സജിത ബേട്ടി പറയുന്നു.


Pathanamthitta Accident Evangelists Death, സ്ഥിരം അപകടമേഖലയായി ആറന്മുള- തെക്കേമല റോഡ്; സ്‌കൂട്ടർ ഇടിച്ചു തെറിപ്പിച്ചു, രക്ഷാപ്രവർത്തനം വൈകി, മരിച്ചത്2സുവിശേഷകർ - report on two evangelists lost life at aranmula thekkemala road - Samayam Malayalam\nreport on two evangelists lost life at aranmula thekkemala road\nസ്ഥിരം അപകടമേഖലയായി ആറന്മുള- തെക്കേമല റോഡ്; സ്‌കൂട്ടർ ഇടിച്ചു തെറിപ്പിച്ചു, രക്ഷാപ്രവർത്തനം വൈകി, മരിച്ചത്2സുവിശേഷകർ\nEdited by Nilin Mathews | Lipi | Updated: May 28, 2022, 11:51 AM\nകഴിഞ്ഞ ദിവസം ഉച്ചക്ക് ശേഷം അപകടം നടക്കുമ്പോൾ റോഡിൽ ആളുകൾ കുറവായിരുന്നു. അതിനാൽ രക്ഷാപ്രവർത്തനം വൈകിയെന്നാണ് റിപ്പോർട്ട്. പോലീസെത്തിയാണ് ഇരുവരെയും ആശുപത്രിയിൽ എത്തിച്ചത്.\nഅപകടത്തിൽ മരിച്ച ബെനൻസ്, ജെയിംസ് എന്നിവർ\nരണ്ടുപേരെയും ആശുപത്രിയിൽ എത്തിച്ചെങ്കിലും ജീവൻ രക്ഷിക്കാൻ കഴിഞ്ഞില്ല\nഇവർ സഞ്ചരിച്ചിരുന്ന സ്കൂട്ടറിൽ കാർ ഇടിച്ചാണ് അപകടം ഉണ്ടായത്\nകാർ കണ്ടെത്താൻ പോലീസ് അന്വേഷണം തുടരുന്നു\nകോഴഞ്ചേരി(Pathanamthitta): സ്ഥിരം അപകട മേഖലയായ ആറന്മുള- തെക്കേമല റോഡിൽ വാഹന അപകടത്തിൽ രണ്ട് സുവിശേഷകർ മരിച്ചു.കോഴഞ്ചേരി മാവേലിക്കര സംസ്ഥാന പാതയിൽ പുന്നംതോട്ടത്തിനു സമീപം ഉണ്ടായ അപകടത്തിലാണ് പുനലൂർ ഇടമൺ ഉറുകുന്ന് മേരി വിലാസം ഡേവിഡിന്റെ മകൻ ബെനൻസ് ഡേവിഡ് (43), കട്ടപ്പന തോപ്രാംകുടി ചരുവിളയിൽ ജെയിംസ് എന്ന് വിളിക്കുന്ന പ്രസന്നൻ എന്നിവരാണ് മരിച്ചത്. വെള്ളിയാഴ്ച പകൽ മൂന്നരയോടെ ഇവർ സഞ്ചരിച്ചിരുന്ന സ്കൂട്ടറിൽ കാർ ഇടിച്ചാണ് അപകടം ഉണ്ടായത്. അധികം ആളുകൾ റോഡിൽ ഇല്ലാതിരുന്ന സമയമായതിനാൽ രക്ഷാപ്രവർത്തനവും വൈകി.\nആറന്മുള നിന്നും പോലീസ് എത്തിയാണ് അപകടത്തിൽപെട്ടവരെ കോഴഞ്ചേരി ആശുപത്രിയിൽ എത്തിച്ചത്. എന്നാൽ ഇരുവരും മരിച്ചു. അപകടമുണ്ടാക്കിയ കാർ നിർത്താതെ പോയതായി പറയുന്നുണ്ട്. പോലീസ് കൂടുതൽ അന്വേഷണം നടത്തി വരുന്നു. കഴിഞ്ഞ ഒരു പതിറ്റാണ്ടിനിടെ ഈ റോഡിൽ ഉണ്ടാകുന്ന വാഹന അപകടങ്ങളിൽ മരിച്ചവരുടെ എണ്ണം ഇരുപതോളം വരും. നിരന്തരം അപകടമുണ്ടാകുന്ന മേഖലയാണിത്. ഏറ്റവും ഒടുവിലത്തേതാണ് വെള്ളിയാഴ്ച രണ്ട് സുവിശേഷകർ മരിച്ച സംഭവം. നാട്ടുകാരായ പലരും റോഡ് മുറിച്ചു കടക്കുന്നതിനിടെ അമിത വേഗത്തിൽ എത്തുന്ന വാഹനങ്ങൾ ഇടിച്ച് മരിച്ചിട്ടുണ്ട്. കോഴഞ്ചേരി കെ.എസ്.എഫ്.ഇ യിൽ മാനേജർ ആയിരുന്ന ഷാഫി മുഹമ്മദ് ബൈക്കിൽ ഓഫീസിലേക്ക് പോകുമ്പോൾ ഇവിടെ ഉണ്ടായ അപകടത്തിൽ മരിച്ചിട്ട് അധിക കാലമായില്ല. ഒപ്പം ഉണ്ടായിരുന്ന പഞ്ചായത്ത് ജീവനക്കാരൻ കാർത്തികേയ വർമ്മക്ക് വർഷങ്ങൾ കഴിഞ്ഞിട്ടും പരിക്ക് ഭേദമായിട്ടില്ല.\nആല് കിളിർത്തു, വളർന്നു, ഇന്ന് വൻമരം! മണ്ണിലല്ല, പോസ്റ്റ് ഓഫീസിനു മുകളിൽ\nആറാട്ടുപുഴ ക്ഷേത്രം മേൽശാന്തി മുരളീകൃഷ്ണ ശർമ്മ നാല് വർഷം മുൻപ് ബൈക്ക് അപകടത്തിൽ മരിച്ചതും ഈ റോഡിലാണ്. ഈ മേഖലയിൽ പാൽ ,തൈര് കച്ചവടക്കാരി ആയിരുന്ന വടക്കേൽ ദേവകി അമ്മ റോഡ് മുറിച്ച് കടക്കുമ്പോഴാണ് വാഹനം ഇടിച്ചു മരിച്ചത്. വടക്കേൽ ശശി മരിച്ചതും വാഹന അപകടത്തിലാണ്.തട്ടുകട നടത്തിയിരുന്ന വാസുവിന്‍റെ വണ്ടി ഉൾപ്പടെ ഇടിച്ചു തെറിപ്പിച്ചാണ് അപകടം ഉണ്ടായത്. രാത്രിയിൽ ഉണ്ടാകുന്ന അപകടത്തിൽപെട്ട് മരിച്ചു കിടക്കുന്നവരെ രാവിലെ കണ്ടെത്തിയ സംഭവങ്ങളും ഉണ്ടായിട്ടുണ്ട്. മിക്കപ്പോഴും അപകടമുണ്ടാക്കുന്ന വാഹനങ്ങൾ നിർത്താതെ പോകുന്നതും പതിവാണ്.കഴിഞ്ഞ ദിവസം പുലർച്ചെ പുന്നംതോട്ടം സ്വദേശി ശർമ്മയുടെ സ്കൂട്ടറിൽ കാർ ഇടിച്ച ശേഷം നിർത്താതെ ഓടിച്ചു പോയി.\nതമിഴ്‌നാട്ടിലേക്ക് 8 ലക്ഷം രൂപയുടെ തേക്ക് തടി കടത്താൻ ശ്രമം; കൈയ്യോടെ പിടികൂടി വനം വകുപ്പ്\nസംസ്ഥാന പാത ആണെങ്കിലും ആറന്മുളക്കും തെക്കേമലക്കും മദ്ധ്യേയുള്ള ഈ റോഡിന് വീതി വളരെ കുറവാണ്. ചെങ്ങന്നൂർ,മാവേലിക്കര,കോഴഞ്ചേരി തുടങ്ങിയിടങ്ങളിൽ നിന്നും വരുന്ന ബസുകൾ ഓട്ടത്തിന്‍റെ സമയം ക്രമീകരിക്കുന്നതും ഈ റോഡിലാണ്. അതിനാൽ ആറന്മുള കഴിഞ്ഞാൽ വേഗത വർധിപ്പിക്കുക പതിവാണ്. ഇതും അപകടങ്ങൾക്ക് കാരണമാകാറുണ്ട്.\nTopic: Accident Death, Pathanamthitta Accident, Pathanamthitta News\nആര്‍ട്ടിക്കിള് ഷോവോൾട്ടേജ് ക്ഷാമത്തിന് പരിഹാരമാകുന്നു; ജില്ലയിലെ ആദ്യത്തെ ജിഐഎസ് സബ് സ്റ്റേഷൻ നിർമാണം ആരംഭിക്കുന്നു\nWeb Title : report on two evangelists lost life at aranmula thekkemala road


Kerala Congress: പാലാ നാളെ പോളിങ് ബൂത്തിലേക്ക്; വിധിയെഴുതുക 176 ബൂത്തുകളിലായി 1,79,107 വോട്ടര്‍മാര് - pala bye election 2019 to held tomorrow | Samayam Malayalam\npala bye election 2019 to held tomorrow\nപാലാ നാളെ പോളിങ് ബൂത്തിലേക്ക്; വിധിയെഴുതുക 176 ബൂത്തുകളിലായി 1,79,107 വോട്ടര്‍മാര്\nSamayam Malayalam | Updated: 22 Sep 2019, 10:07:00 AM\nപാലായില് നാളെ വോട്ടെടുപ്പ്. രാവിലെ ഏഴുമുതല് വൈകീട്ട് ആറുവരെയാണ് വോട്ടെടുപ്പ്. പോളിങ് സാമഗ്രികളുടെ വിതരണം ആരംഭിച്ചിട്ടുണ്ട്. കനത്ത സുരക്ഷയാണ് മണ്ഡലത്തില് ഒരുക്കിയിരിക്കുന്നത്.\n176 പോളിങ് ബൂത്തുകളിലായി 1,79,107 വോട്ടര്‍മാര്\nരാവിലെ ഏഴുമണി മുതല് വൈകീട്ട് ആറ് മണിവരെ പോളിങ്\nഅ‍ഞ്ച് മാതൃക ബൂത്തുകളും ഒരു വനിതാ ബൂത്തും\nകോട്ടയം: കെഎം മാണിയുടെ നിര്യാണത്തെത്തുടര്‍ന്ന് ഒഴിവുവന്ന പാലാ നിയോജകമണ്ഡലത്തില് നാളെ വോട്ടെടുപ്പ്. 176 പോളിങ് ബൂത്തുകളിലായി 1,79,107 വോട്ടര്‍മാരാണ് സമ്മതിദാനാവകാശം വിനിയോഗിക്കുക. മാണി തുടര്‍ജയം നേടിയ പാലായില് ലോക് സഭ തെരഞ്ഞെടുപ്പിലെ ആധിപത്യം തുടരാനാകുമെന്ന പ്രതീക്ഷയിലാണ് യുഡിഎഫ്. അതേസമയം കേരളകോണ്‍ഗ്രസിലെ വിഭാഗീയതയും മാണി സി കാപ്പന്‍റെ സ്വീകാര്യതയും ജയം കൊണ്ടുവരുമെന്ന ഉറച്ചപ്രതീക്ഷയിലാണ് ഇടതുമുന്നണി.\nതെരഞ്ഞെടുപ്പിന്‍റെ പരസ്യപ്രചാരണം ഇന്നലെ അവസാനിച്ചിരുന്നു. നിശബ്ദ പ്രചാരണ ദിനമായ ഇന്ന് പരമാവധി വോട്ടര്‍മാരെ നേരില് കണ്ട് വോട്ടഭ്യര്‍ത്ഥിക്കുക എന്ന ലക്ഷ്യമാകും സ്ഥാനാര്‍ത്ഥികള്‍ക്ക്. ഞായറാഴ്ചയായതിനാൽ ആരാധനാലയങ്ങൾ കേന്ദ്രീകരിച്ചുള്ള സന്ദർശനമായിരിക്കും എല്ലാവരും തെരഞ്ഞെടുക്കുക.\nനാളെ രാവിലെ ഏഴുമണി മുതല് വൈകീട്ട് ആറ് മണിവരെയാണ് പോളിങ്. അത്യാധുനിക സംവിധാനമുള്ള എം3 വോട്ടിങ് മെഷീനാണ് തെരഞ്ഞെടുപ്പിന് ഉപയോഗിക്കുന്നത്. സാമഗ്രികള് വിതരണം ചെയ്യുന്നത് ഇന്ന് രാവിലെ മുതല് തന്നെ ആരംഭിക്കും. പാലാ കാർമൽ സ്കൂളിൽ നിന്നാണ് പോളിങ് സാമഗ്രികള് വിതരണം ചെയ്യുന്നത്.\nപാലാ ഉപതെരഞ്ഞെടുപ്പിന് അ‍ഞ്ച് മാതൃക ബൂത്തുകളും ഒരു വനിതാ ബൂത്തും ക്രമീകരിച്ചിട്ടുണ്ട്. അഞ്ച് പ്രശ്ന സാധ്യതാ ബൂത്തുകളാണ് മണ്ഡലത്തിലുള്ളത് ഇവിടെ പ്രത്യേകം നിരീക്ഷകരെ നിയോഗിക്കും. മുഴുവന് നടപടിക്രമങ്ങളും വീഡിയോയില് പകര്‍ത്തുകയും ചെയ്യും. സുരക്ഷയൊരുക്കാൻ കേന്ദ്രസേന അടക്കം എഴുന്നൂറോളം ഉദ്യോഗസ്ഥരെ മണ്ഡലത്തിൽ വിന്യസിച്ചിട്ടുണ്ട്.\nഭൂമിക്കടിയില് നിന്ന് ഇരമ്പലും പ്രകമ്പനങ്ങളും; പെരിയാര് തീരത്ത് ആശങ്കആര്‍ട്ടിക്കിള് ഷോ\nudf pala bye election NCP Mani C Kappan ldf Kerala Congress jose tom\nWeb Title : pala bye election 2019 to held tomorrow


ലഹരിക്കടത്തുമായി ബന്ധപ്പെട്ട കള്ളപ്പണ കേസില് ബിനീഷ് കോടിയേരിയുടെ ഡ്രൈവറെയും എന്‍ഫോഴ്‌സ്‌മെന്റ് ചോദ്യം ചെയ്യും. ഡ്രൈവറായ അനി കുട്ടന്, അരുണ് എസ് എന്നിവര് ബിനീഷിന്റെ അക്കൗണ്ടില് വന് തുക നിക്ഷേപിച്ചെന്ന് ഇഡി കോടതിയില് വ്യക്തമാക്കി. ബിനീഷ് കോടിയേരിയുടെ അക്കൗണ്ടില് ഡ്രൈവറായ അനി കുട്ടന് വന് തുക നിക്ഷേപിച്ചതായാണ് എന്‍ഫോഴ്‌സ്‌മെന്റ് കണ്ടെത്തിയത്. ബിനീഷിന്റെ തിരുവനന്തപുരത്തെ വീട്ടില് നിന്നും കണ്ടെത്തിയ ഡെബിറ്റ് കാര്‍ഡ് അക്കൗണ്ടിലാണ് പണം നിക്ഷേപിച്ചിട്ടുള്ളത്. ഇതിന്റെ ഉറവിടം വെളിപ്പെടുത്താന് ബിനീഷ് തയാറായില്ല. […]


തടവിലാക്കപ്പെടുന്ന പെൺമനസുകൾ- സമൂഹത്തിൻ്റെ പങ്കെന്ത്? - ഭാഗം 7\nഅമ്മയാകേണ്ടത് അവൾ ആഗ്രഹിക്കുമ്പോൾ, നിർബന്ധിത മാതൃത്വം വേണ്ട !\nഅമ്മയാകുക എന്നത് ഒരു സ്ത്രീയുടെ ജീവിതത്തിലെ ഏറ്റവും വലിയ ഭാഗ്യമാണ് എന്നാണ് പൊതുവെ പറയാറുള്ളത്. ശരിയാവാം, എന്നാൽ അമ്മയാകുക എന്നത് മാത്രമാണ് ഒരു സ്ത്രീയുടെ ജീവിതത്തിലെ അത്യന്തിക ലക്ഷ്യം എന്ന് കരുതരുത്. അമ്മയാകാൻ ഒരു സ്ത്രീ ശരീരം കൊണ്ട് മാത്രമല്ല, മനസ്സുകൊണ്ടും ഒരുങ്ങേണ്ടതുണ്ട്. അല്ലാത്തപക്ഷം വൻദുരന്തമായിരിക്കും അമ്മയേയും കുഞ്ഞിനേയും കുടുംബത്തേയും കാത്തിരിക്കുന്നത്. എന്നാൽ ദൗർഭാഗ്യകരമെന്ന് പറയട്ടെ, നമ്മുടെ നാട്ടിൽ അമ്മയാകുക എന്നത് ഒരു പരിധിവരെ നിർബന്ധിതമായ ഒന്നാണ്. നിശ്ചിതപ്രായമെത്തിയാൽ വിവാഹം, ഇനി വിവാഹം അല്പം വൈകിയാൽ ഉടനെ, പ്രായം കൂടിയാൽ കുഞ്ഞുങ്ങൾ ജനിക്കാൻ ബുദ്ധിമുട്ടാകും എന്ന ഉപദേശം! ഇത്തരം ഉപദേശികൾ, അമ്മയാകുക എന്നതാണ് ഒരു സ്ത്രീയുടെ ജീവിതത്തിലെ ഏറ്റവും പ്രധാനപ്പെട്ട കാര്യമെന്ന് പറയാതെ പറയുന്നു. മകന്റെയോ മകളുടെയോ വിവാഹം കഴിഞ്ഞയുടനെ തങ്ങൾക്കൊരു കുഞ്ഞിക്കാൽ കാണാൻ മോഹമായെന്ന് പറയുമ്പോൾ ആരും ഓർക്കുന്നില്ല അമ്മയാകേണ്ടവൾ, പത്ത് മാസം ഗർഭം ധരിക്കേണ്ടവൾ അതിന് തയ്യാറാണോ എന്ന്.\nഇവിടെയാണ് നിർബന്ധിത മാതൃത്വം എന്ന പദത്തിന് പ്രസക്തിയേറുന്നത്.\nഒരു കുഞ്ഞു ജനിക്കേണ്ടത് അത്യന്തികമായി അതിന്റെ മാതാപിതാക്കളുടെ ആഗ്രഹപ്രകാരം അവർക്ക് ഉചിതമായ സമയത്തായിരിക്കണം.\nനമ്മുടെ നാട്ടിൽ അത്തരത്തിലുള്ള ഒരു തീരുമാനമെടുക്കാൻ ദമ്പതികൾക്ക് അവകാശമില്ലെന്ന് തെളിയിക്കുന്നതാണ് ബന്ധുക്കളുടെയും അയൽക്കാരുടെയും നാട്ടുകാരുടെയും വകയായ 'വിശേഷമൊന്നും ആയില്ലേ മോളെ ' എന്ന ചോദ്യം. ഇക്കാര്യത്തിൽ ഭാരം മുഴുവൻ സ്ത്രീക്കാണ്. എന്തേ കുഞ്ഞുങ്ങളുണ്ടാകാത്തത്, ഗർഭധാരണം വൈകിക്കുന്നത് നല്ലതല്ല, തുടങ്ങിയ ചോദ്യങ്ങളും ഉപദേശങ്ങളുമൊന്നും ഇക്കാര്യത്തിൽ പുരുഷന്മാർക്ക് ബാധകമല്ല. ചോദ്യം ചെയ്യപ്പെടുന്നത് എപ്പോഴും സ്ത്രീകൾ തന്നെയായിരിക്കും. എന്നാൽ ചോദ്യകർത്താവ് എല്ലായ്പ്പോഴും സ്ത്രീകളാകണം എന്ന നിർബന്ധവുമില്ല. വീട്ടിലെ പൂച്ചക്കുട്ടി വരെ വിവാഹം കഴിഞ്ഞു നിശ്ചിത മാസങ്ങൾ പിന്നിട്ട പെണ്ണിനോട് ഈ ചോദ്യം ചോദിക്കുമെന്ന് പറഞ്ഞാൽ അതിലൊട്ടും അതിശയോക്തി വേണ്ട.\nഇനി ഒരു പെൺകുട്ടിക്ക് അമ്മയാകാൻ താല്പര്യമില്ല എന്നിരിക്കട്ടെ, പ്രസവത്തെക്കുറിച്ചുള്ള ഭയമോ ഉത്തരവാദിത്തങ്ങൾ ഏറ്റെടുക്കാനുള്ള താൽപ്പര്യക്കുറവോ സാമ്പത്തികമായ അരക്ഷിതാവസ്ഥയോ കാരണങ്ങൾ എന്തുമാകട്ടെ, അത് അംഗീകരിക്കുകയും അവൾക്ക് വേണ്ട പിന്തുണ നൽകുകയും ചെയ്യുക എന്നത് ഏറെ അനിവാര്യമായ കാര്യമാണ്. എന്നാൽ നമ്മുടെ നാട്ടിൽ ഒരു പെൺകുട്ടി തനിക്ക് അമ്മയാകാൻ താല്പര്യമില്ലെന്ന് പറഞ്ഞാൽ ഉടനെ അവളെ എല്ലാവരും ചേർന്ന് ഒറ്റപ്പെടുത്തുന്നു.പിന്നീട് മാതൃത്വത്തിന്റെ മഹത്വത്തെക്കുറിച്ചുള്ള ഉപദേശങ്ങളും അമ്മയാകാൻ ആഗ്രഹിക്കാത്ത പെണ്ണിനെ ശപിക്കുന്ന വാക്കുകളുമൊക്കെയായിരിക്കും അവളെ തേടിയെത്തുക. ഒടുവിൽ മാനസികമായ പീഡനം സഹിക്കാൻ കഴിയാതെ മനസില്ലാമനസോടെ പലരും അമ്മയാകാൻ ഒരുങ്ങുന്നു. സ്വന്തം ജീവനും ജീവിതവും തന്നെയായിരിക്കും ഇത്തരമൊരു തീരുമാനത്തിനുള്ള വിലയായി അവൾക്ക് നൽകേണ്ടി വരിക.\nമാരിറ്റൽ റേപ് ഒരു കെട്ടുകഥയല്ല !\nവിവാഹവും മാതൃത്വവുമൊക്കെ പവിത്രമായിരിക്കാം, എന്നാൽ ഓരോ വ്യക്തികൾക്കും അതിനോടുള്ള കാഴ്ചപ്പാട് വ്യത്യസ്തമാണ്. ചെറുപ്പം മുതൽക്ക് വിവാഹം കഴിക്കുക, അമ്മയാകുക തുടങ്ങിയ കാര്യങ്ങളോട് തീരെ താല്പര്യം കാണിക്കാത്ത പെൺകുട്ടിയായിരുന്നു തൃശൂർ കൊടുങ്ങല്ലൂർ സ്വദേശിനിയായ ജിനിത. ചെറുപ്പത്തിൽ കേട്ട ഒരു പ്രസവകഥയും അതിനെത്തുടർന്നുണ്ടായ പേടിയും ജിനിത വളരുന്നതിനൊപ്പം തന്നെ വളർന്നു. പിജി കഴിഞ്ഞു വിവാഹാലോചനകൾ തുടങ്ങിയതോടെ ജിനിത തനിക്ക് വിവാഹം വേണ്ടെന്ന് പലകുറി വീട്ടുകാരോട് പറഞ്ഞു. എന്നാൽ അതൊന്നും കേൾക്കാനുള്ള മനസ് കാണിക്കാഞ്ഞ വീട്ടുകാർ പെൺകുട്ടിയെ എങ്ങനെയെങ്കിലും 'കെട്ടിച്ചു വിടാനുള്ള' ശ്രമത്തിലായിരുന്നു. ഒടുവിൽ സഹികെട്ട് അമ്മയോട് ജിനിത തനിക്ക് പ്രസവകാര്യത്തിലും വിവാഹജീവിതത്തിലുമുള്ള ഭയത്തെപ്പറ്റി പറഞ്ഞു. എന്നാൽ അതെല്ലാം സർവ്വസാധാരണമാണെന്നായിരുന്നു അമ്മയുടെ മറുപടി.\n'പെൺകുട്ടികളായാൽ ഇക്കാര്യത്തിലൊക്കെ അല്പം പേടിയുണ്ടാകും. അതൊക്കെ സമയമാകുമ്പോൾ മാറും അത്രതന്നെ. ഒരു പ്രായമെത്തിയാൽ കല്യാണം കഴിക്കും പിന്നെ പ്രസവിക്കും അതൊക്കെ പെൺകുട്ടികളുടെ ജീവിതത്തിൽ സർവസാധാരണമാണ്' എന്ന് പറഞ്ഞുകൊണ്ട് 'അമ്മ ജിനിതയുടെ ആശങ്കകളെ തള്ളിക്കളഞ്ഞു . വിവാഹാലോചന മുറുകിയപ്പോളെല്ലാം ജിനിത എതിർപ്പുമായി മുന്നോട്ട് വന്നു. ഒടുവിൽ വിവാഹത്തിന് സമ്മതിച്ചില്ലെങ്കിൽ മാതാപിതാക്കൾ ആത്മഹത്യ ചെയ്യും എന്ന ഭീഷണിക്ക് മുന്നിൽ ജിനിത മുട്ടുമടക്കി. അങ്ങനെ തീരെ താല്പര്യമില്ലാതെ ജിനിത ഭാര്യയായി. ദാമ്പത്യജീവിതത്തിൽ നിന്നും അകലം പാലിക്കുകയും ഒഴിഞ്ഞു മാറി പോകുകയും ചെയ്തിരുന്ന ജിനിതയെ തുടക്കത്തിൽ ഭർത്താവ് പിന്തുണച്ചു. പുതുമോടിയുടെ നാണമാകും കാരണമെന്ന് കരുതി. എന്നാൽ മാസങ്ങൾ കഴിഞ്ഞതോടെ അയാളുടെ ക്ഷമ നശിച്ചു. മാതാപിതാക്കളുടെ ആത്മഹത്യാഭീഷണിയെ തുടർന്ന് ഒന്നും തുറന്നു പറയാനുള്ള ധൈര്യം ജിനിതയ്ക്ക് ഇല്ലാതെ പോയി.\nവിവാഹം കഴിഞ്ഞു4മാസം ആയതോടെ, പതിവ് പോലെ 'കുഞ്ഞിക്കാൽ' ചോദ്യങ്ങൾ ദമ്പതിമാരെ തേടിയെത്തി. ആ ചോദ്യങ്ങൾ ചെന്നവസാനിച്ചത് ഒരു മാരിറ്റൽ റേപ്പിൽ ആയിരുന്നു. ഭാര്യയുടെ സമ്മതപ്രകാരമല്ലാതെ നിർബന്ധബുദ്ധിയോടും ബലപ്രയോഗത്തോടും കൂടി നടത്തുന്ന ശാരീരിക ബന്ധമാണ് മാരിറ്റൽ റേപ്. പലപ്പോഴും കേസ് ആകാതെ പോകുന്ന, ഇര എല്ലാം ഉള്ളിലൊതുക്കുന്ന ക്രൈം. ഇവിടെയും സംഭവിച്ചത് അത് തന്നെയായിരുന്നു. ജിനിത ഗർഭിണി ആയതോടെ എല്ലാം ശരിയായി എന്ന ആശ്വാസമായിരുന്നു മാതാപിതാക്കൾക്ക്. എന്നാൽ ഒന്നും വിചാരിച്ച പോലെ ആയിരുന്നില്ല. ഗർഭകാലത്തുടനീളം ജിനിത കടന്നു പോയത് കടുത്ത മനഃപ്രയാസത്തിലും വേദനയിലും ആയിരുന്നു. അവൾക്ക് അവളോട് തന്നെ വെറുപ്പ് തോന്നിയ ദിനങ്ങളായിരുന്നു അത്.ഒടുവിൽ അവൾ ഏറെ ഭയന്ന ആ ദിവസം വന്നെത്തി. സിസേറിയൻ മതിയെന്ന് ജിനിത ഡോക്റ്ററോട് യാചിച്ചെങ്കിലും സ്വാഭാവിക പ്രസവത്തിലേക്ക് കാര്യങ്ങൾ എത്തുകയായിരുന്നു..ജിനിതയെ\nസ്വാഭാവിക പ്രസവത്തിന്റേതായ ബുദ്ധിമുട്ടുകളും വേദനയും ജിനിതയെ തളർത്തി. പ്രസവിച്ച കുഞ്ഞിന്റെ മുഖത്തു നോക്കാനുള്ള താല്പര്യം പോലും അവൾ കാണിച്ചില്ല. പയ്യെ പയ്യെ ജിനിത പോസ്റ്റ് പാർട്ടം ഡിപ്രഷനിലേക്ക് വഴുതിവീണു. മനസുകൊണ്ട് ഒരിക്കലും പ്രസവിച്ച കുഞ്ഞിനെ അംഗീകരിക്കാനാവാതെ വിഷമിച്ചു. കരയുന്ന കുഞ്ഞിനെ എടുക്കാത്ത, പാല് കൊടുക്കാത്ത, പരിചരിക്കാത്ത അമ്മയെ എല്ലാവരും അടച്ചാക്ഷേപിച്ചു. ഒരാൾ പോലും അടിച്ചേല്പിക്കപ്പെട്ട മാതൃത്വത്തിന്റെ വേദനയിൽ പിടയുന്ന ജിനിതയുടെ മനസ് കണ്ടില്ല. പ്രസവാനന്തരം വീട്ടിലെത്തിയിട്ടും നിർവികാരതയോടെ ഇരിക്കുന്ന, ആരോടും മിണ്ടാത്ത ജിനിതയെ വീട്ടുകാർ ഡോക്റ്ററെ കാണിച്ചു. ഗൈനക്കോളജിസ്റ്റിന്റെ നിർദേശപ്രകാരമാണ് സൈക്യാട്രിസ്റ്റ് ജിനിതയെ പരിശോധിക്കുന്നതും പ്രശ്നം കണ്ടെത്തുന്നതും. മാനസിക പ്രശ്നമുള്ള ഒരുവളെ മനഃപൂർവം വിവാഹം ചെയ്യിപ്പിച്ചെന്നും പറഞ്ഞുകൊണ്ട് ഭർത്താവും കുടുംബവും പ്രശ്നമുണ്ടാക്കി. അതോടെ, ജിനിത എന്നെന്നേക്കുമായി സ്വന്തം വീട്ടിലേക്ക് മടങ്ങി. ഇപ്പോളും സൈക്യാട്രിക് ചികിത്സ നേടുകയാണ് ജിനിത.\nഇവിടെ യഥാർത്ഥത്തിൽ തെറ്റുകാർ ജിനിതയുടെ മാതാപിതാക്കളാണ്. തനിക്ക് വിവാഹവും പ്രസവവുമെല്ലാം ഭയമാണെന്നു തങ്ങളുടെ മകൾ പറഞ്ഞപ്പോൾ അവരതിന് ഒരു വിലയും നൽകിയില്ല. കൃത്യസമയത്ത് അനിവാര്യമായ മാനസിക പിന്തുണയും ചികിത്സയും നൽകിയിരുന്നു എങ്കിൽ ജിനിതയ്ക്ക് ഒരിക്കലും ഇത്തരമൊരു അവസ്ഥ വരില്ലായിരുന്നു.\nകരിയർ കളഞ്ഞും അമ്മയാകണം!\nഎത്ര നല്ല രീതിയിൽ പഠിക്കുന്ന കുട്ടിയായാലും ശരി, പെൺകുട്ടിയാണെങ്കിൽ 'എന്തിനാ പഠിച്ചിട്ട് കെട്ടി നാളെ ഒരുത്തന്റെ വീട്ടിൽ പോകാനുള്ളതാണ്' എന്ന വാചകം ഒരിക്കലെങ്കിലും ജീവിതത്തിൽ കേട്ടിരിക്കും. ഈ ഒരു വാചകം നൽകുന്ന ഇൻസെകുരിറ്റി വളരെ വലുതാണ്. മറ്റുള്ളവരുടെ തണലിൽ ജീവിക്കേണ്ട ഒരുവളാണ് നീ എന്ന് പറയാതെ പറഞ്ഞു വയ്ക്കുന്നു. ഇതിനോട് യോജിക്കാനാവാതെ നല്ലൊരു കരിയർ തെരഞ്ഞെടുത്ത് മുന്നോട്ട് പോകാനൊരുങ്ങിയാലോ, അവിടെയും വരും വിവാഹവും അതിനെത്തുടർന്ന് അമ്മയാകാനുള്ള സമ്മർദവും. ഇത്തരമൊരു സമ്മർദ്ദത്തിൽ പെട്ട് വിവാഹം കഴിഞ്ഞയുടൻ അമ്മയായതാണ് കൊച്ചി സ്വദേശി അനുശ്രീ. കുഞ്ഞുങ്ങൾ ഒക്കെ നോക്കി നിൽക്കുമ്പോളേക്കും വളരും, ഡേ കെയറിൽ ആക്കി ജോലിക്ക് പോകാല്ലോ, ഭർത്താവിന്റെ 'അമ്മ നോക്കും കുഞ്ഞിനെ അങ്ങനെ പ്രസവത്തിനു മുൻപ് ഓഫറുകൾ പലതായിരുന്നു. എന്നാൽ പ്രസവം കഴിഞ്ഞതോടെ ഈ ഓഫറുകളിൽ പലതും ഇല്ലാതായി. കുഞ്ഞിന്റെ എല്ലാ കാര്യത്തിനും 'അമ്മ തന്നെ വേണം. ഡേ കെയറിൽ ആക്കിയാൽ കുഞ്ഞിന് ആവശ്യമായ ശ്രദ്ധ കിട്ടില്ലെന്ന് അച്ഛൻ വീട്ടുകാർ. അങ്ങനെ മെറ്റേണിറ്റി ലീവ് കഴിഞ്ഞിട്ടും ജോലിയിൽ പ്രവേശിക്കാനാകാതെ ജോലി ഉപേക്ഷിക്കേണ്ടി വന്നു അനുശ്രീക്ക്. ഏറെ ഇഷ്ടപ്പെട്ട് പഠിച്ച കെമിക്കൽ എഞ്ചിനീയറിംഗ്, കാമ്പസ് റിക്രൂട്ട്മെന്റ് വഴി കിട്ടിയ ജോലി, പ്രമോഷൻ കപ്പിനും ചുണ്ടിനും ഇടയിൽ നിൽക്കുന്ന അവസ്ഥയിൽ ജോലി രാജി വയ്‌ക്കേണ്ടി വന്നത് അനുശ്രീയെ വല്ലാതെ തളർത്തി.\nകുഞ്ഞു ജനിച്ചതോടെ തന്റെ ജീവിതം കൈവിട്ടു പോയി എന്ന ചിന്ത ആഴത്തിൽ വേരുറച്ചെങ്കിലും അതിന്റെ ദേഷ്യമൊന്നും അനുശ്രീ കുഞ്ഞിനോട് കാണിച്ചില്ല. ദേഷ്യം മുഴുവൻ പുറമെ ഉള്ളവരോട് ആയിരുന്നു. വീട്ടുകാരോടും ഭർത്താവിനോടും അനുശ്രീ സംസാരിക്കാതെയായി.കൂട്ടുകാരിൽ നിന്നും അകലം പാലിച്ചു.\n''പ്രസവത്തെത്തുടർന്നു4വർഷം എനിക്ക് എന്റെ കരിയറിൽ നിന്നും മാറി നിൽക്കേണ്ടി വന്നു. ആ സമയത്തെ എന്നെ ഞാൻ മറക്കാൻ ആഗ്രഹിക്കുകയാണ്. ആത്മവിശ്വാസമില്ലാതെ, ആരെയും കാണാൻ ആഗ്രഹിക്കാതെ, സ്വയം ഒരു പരാജയമാണ് എന്ന തോന്നലിലാണ് ഞാൻ ആ വർഷങ്ങളത്രയും ജീവിച്ചത്. അഞ്ചാം വർഷം ജോലിയിൽ പ്രവേശിച്ചെങ്കിലും4വർഷത്തെ ബ്രേക്ക് ഉള്ളതിനാൽ കരിയർ ഒന്നിൽ നിന്നും തുടങ്ങേണ്ടി വന്നു. പലപ്പോഴും എനിക്ക് തോന്നിയിട്ടുണ്ട്, കരിയർ ഒന്ന് കൂടി മികച്ച തലത്തിലെത്തിയ ശേഷമാണു ഞാൻ അമ്മയായിരുന്നത് എങ്കിൽ എനിക്കെന്റെ മനസ് കൈവിട്ട് പോകില്ലായിരുന്നു. ഡിപ്രഷൻ മരുന്നുകളെ ആശ്രയിക്കാതെ തന്നെ എനിക്ക് മകളെ വളർത്തമായിരുന്നു.'' അനുശ്രീ പറയുന്നു.\nനമ്മുടെ സമൂഹത്തിൽ ഒരു കുഞ്ഞിന്‍റെ പകുതിയിലധികം ഉത്തരവാദിത്തം അമ്മയുടെ ചുമലിലാണ്. പാലൂട്ടുന്ന കാര്യത്തിൽ മാത്രമാണ് ഒരു കുഞ്ഞിന് അമ്മ നിർബന്ധം എന്നിരിക്കെ അമ്മയെ പോലെ, അമ്മ സ്നേഹം, വാത്സല്യം എന്നിങ്ങനെയുള്ള അനാവശ്യ മഹത്വവൽക്കരണത്തിന്‍റെ ചങ്ങലകൾ അവളെക്കൊണ്ടു സ്വയം അണിയിച്ചശേഷം പുരുഷൻ ജോലിയും സമ്പാദ്യവും അതിലൂടെയുള്ള ആധിപത്യവുമായി മുന്നേറുന്നു. അതുകൊണ്ടു തന്നെ ഒരു കുഞ്ഞ് എന്നത് പുരുഷന്‍റെ കരിയർ ട്രാക്കിൽ ഒരു തടസ്സമേയല്ല. ഈ ചിന്താഗതി ആണ് ആദ്യം മാറേണ്ടത്.\nവിവാഹത്തിന്റെയും പ്രത്യുത്പാദനത്തിന്റെയും കാര്യത്തിൽ ലൈംഗിക പ്രായപൂർത്തി മാത്രമാണ് നമ്മുടെ നാട്ടിൽ പലരും ഇന്നും മുഖവിലക്കെടുക്കുന്നത്.\nഎന്നാൽ സ്ത്രീയുടെയും പുരുഷന്റെയും കാര്യത്തിൽ ഇത് ഒരുപോലെ അല്ലതാനും. പതിനെട്ട് വയസ്സായ പെൺകുട്ടിയെ വിവാഹം കഴിച്ചു കൊടുക്കാൻ തയ്യാറാവുന്ന മാതാപിതാക്കളാരും ഇരുപത്തിയൊന്ന് വയസ്സായ ആൺമക്കളെ വിവാഹം കഴിപ്പിക്കാറില്ല.\nആൺകുട്ടികൾക്ക് അവർക്ക് ഇഷ്ടമുള്ള കരിയറിന് അനുസരിച്ചു ഉന്നത വിദ്യാഭ്യാസം സാദ്ധ്യമാവുമ്പോൾ പെൺകുട്ടികൾക്ക് പഠിക്കാൻ തിരഞ്ഞെടുത്തു കൊടുക്കുന്നതും, അനുവാദം കൊടുക്കുന്നതും അമ്മയാകാനും ജോലി ചെയ്യാനും ഒരേ പോലെ സാധിക്കുന്ന, അല്ലെങ്കിൽ ബാലൻസ് ചെയ്യാൻ കഴിയുന്ന കരിയറുകളാണ്. അമ്മയാകാൻ ഇഷ്ടമില്ലാത്ത ഒരുവളെ ആ അവസ്ഥയിലേക്ക് തള്ളിയിടുന്നത് അങ്ങേയറ്റം ദ്രോഹമാണ്. കടുത്ത മാനസിക വിഭ്രാന്തിയിലേക്ക് അമ്മയെ തള്ളിയിടുകയും കുഞ്ഞിനെ ഒറ്റപ്പെടുത്തുകയും ചെയ്യുന്ന കാര്യമാണിത്.\nതനിക്ക് അമ്മയാകാൻ താല്പര്യമില്ലെന്ന് ഒരുവൾ പറഞ്ഞാൽ അതിനുള്ള മറുപടി ശാരീരികോപദ്രവമോ ഉപദേശമോ അല്ല. അവളെ കേൾക്കാൻ തയ്യാറാകുക. എന്താണ് അത്തരമൊരു തീരുമാനത്തിലേക്ക് അവളെ നയിക്കുന്ന ഘടകം എന്ന് അറിയുക. തിരുത്തപ്പെടേണ്ട ധാരണകളോ, അകാരണമായ ഭയമോ ആണെങ്കിൽ വിവാഹത്തിന് മുൻപ് തന്നെ ഒരു സൈക്കോളജിസ്റ്റിന്റെ സഹായം തേടുക.അതല്ല, മാതൃത്വത്തിനോട് താല്പര്യമില്ലാത്ത മനസും പ്രകൃതവും ആണെങ്കിൽ ആ തീരുമാനത്തെ ഉൾക്കൊള്ളുക., അവരെ അവരായിരിക്കാൻ അനുവദിക്കുക.\nഅടുത്തലക്കം : പോസ്റ്റ് പാർട്ടം ഡിപ്രഷൻ കെട്ടുകഥയല്ല , അംഗീകരിക്കണം ഈ ഹോർമോൺ ചാഞ്ചാട്ടത്തെ


BREAKING NEWS : നിപയുടെ മറവിലെ ഡാറ്റാ വില്‍പന മറ നീക്കി പുറത്ത് – Jaihind TV\nBREAKING NEWS : നിപയുടെ മറവിലെ ഡാറ്റാ വില്‍പന മറ നീക്കി പുറത്ത്\nകേരളത്തില് നിപ രോഗ പരിശോധന നടത്തിയവരുടെ ഡാറ്റയും അമേരിക്കയ്ക്ക് മറിച്ചു നല്‍കി. നിപ വൈറസ് പരിശോധനയില് സംസ്ഥാന സര്‍ക്കാരിന്റെ പ്രധാന പങ്കാളിയായ മണിപ്പാല് സെന്റര് ഫോര് റിസര്‍ച്ച് ആണ് ഡാറ്റ അമേരിക്കന് ഏജന്‍സിക്ക് മറിച്ച് നല്‍കിയത്. അമേരിക്കയിലെ സെന്റര് ഫോര് ഡിസീസ് കണ്‍ട്രോള് ആന്റ് പ്രിവെന്റ്ഷന് നിന്നും അനുമതിയില്ലാതെ വിദേശ ഫണ്ടിംഗ് കൈപ്പറ്റിയതിനും ഹെല്‍ത്ത് മിനിസ്റ്റേഴ്‌സ് കൗണ്‍ിസിലിന്റെ അനുമതിയില്ലാതെ ഡാറ്റ കൈമാറിയതിനും ഇപ്പോള് മണിപ്പാല് സെന്റര് ഫോര് റിസര്‍ച്ചിനെ കേന്ദ്രസര്‍ക്കാര് ബ്ലാക്ക് ലിസ്റ്റ് ചെയ്തിരിക്കുകയാണ്. ഇതോടെയാണ് നിപയ്ക്ക് മറവിലെ ഡാറ്റ കച്ചവടവും മറനീക്കി പുറത്തുവന്നിരിക്കുന്നത്. ഇതിന്റെ കൂടുതല് രേഖകള് ജയ്ഹിന്ദ് ന്യൂസിന്.\nമണിപ്പാല് സെന്‍റര് ഫോര് വൈറസ് റിസര്‍ച്ച് (എം.സി.വി.ആര്) ആണ് 2018-ല് കേരളത്തിലുണ്ടായ നിപ്പ വൈറസ് ബാധ കണ്ടുപടിച്ചത്. നിപ പ്രതിരോധ പ്രവര്‍ത്തനങ്ങളില് സംസ്ഥാന സര്‍ക്കാരിന്‍റെ പ്രധാന പങ്കാളികളിലൊന്നായിരുന്നു എം.വി.സി.ആര്. നാഷണല് സെന്‍റര് ഫോര് ഡിസീസ് കണ്‍ട്രോളും( എന്.സി.ഡി.സി) നിപ വൈറസ് പരിശോധനയ്ക്കുള്ള സ്വകാര്യ ലാബുകളുടെ പട്ടികയില് എം.സി.വി.ആറിനെ ഉള്‍പ്പെടുത്തി. കേരള സര്‍ക്കാരിന്റെ കൂടി നിര്‍ദ്ദേശത്തിന്റെ അടിസ്ഥാനത്തിലായിരുന്നു ഇത്. ഇപ്പോള് ഇതേ സെന്ററിനെയാണ് കരിമ്പട്ടികയില് ഉള്‍പ്പെടുത്തിയിരിക്കുന്നത്.\nഅമേരിക്കന് ഏജന്‍സിയായ സെന്റര് ഫോര് ഡിസീസ് കണ്‍ട്രോള് ആന്റ് പ്രിവെന്റ്ഷന് ( സി.ഡി.സി.പി)യില് നിന്നും അനുമതിയില്ലാതെ വിദേശ ഫണ്ട് കൈപ്പറ്റിയത് അടക്കമുള്ള കാരണങ്ങള് കൊണ്ടാണ് എം.സി.വി.ആറിനെ അയോഗ്യരാക്കിയിരിക്കുന്നത്.\nഅമേരിക്കയിലെ പ്രധാന പബ്ലിക് ഹെല്‍ത്ത് ഏജന്‍സിയായ സി.സി.ഡി.പി ഇന്ത്യയില് നടത്തി വന്ന നിരീക്ഷണം നേരത്തെ തന്നെ കേന്ദ്രആഭ്യന്തരമന്ത്രാലയം കണ്ടെത്തിയിരുന്നു. ഇതിനെ ആഭ്യന്തരമന്ത്രാലയം എതിര്‍ക്കുകയും ചെയ്തു. ഇതേ സി.ഡി.സി.പിയിലെ ഉദ്യോഗസ്ഥന് എം.സി.വി.ആര് ജീവനക്കാര്‍ക്ക് നിപ്പ വൈറസ് പരിശോധന സംബന്ധിച്ച പരിശീലനം നല്‍കിയിരുന്നുവെന്നും വിദേശകാര്യമന്ത്രാലയത്തിന് റിപ്പോര്‍ട്ടുകള് ലഭിച്ചിട്ടുണ്ട്. അതീവ ഗുരുതരമാണ് ഈ റിപ്പോര്‍ട്ടുകള്.\nഇപ്പോള് അയോഗ്യരാക്കിയതിന് പുറമേ ഇന്ത്യന് നിയമങ്ങള് പാലിക്കാത്ത എം.സി.വി.ആറിനുള്ള ഫണ്ടിംഗ് നിര്‍ത്താനും കേന്ദ്രആഭ്യന്തരമന്ത്രാലയം സി.ഡി.സി.പിയോട് ആവശ്യപ്പെട്ടിട്ടുണ്ട്. മാത്രമല്ല കേന്ദ്ര ആരോഗ്യ മന്ത്രാലയത്തിന്റെയും ഐ.സി.എം.ആറിന്റെയും അനുമതി വാങ്ങിയ ശേഷം മാത്രമേ ഇന്ത്യയില് ഫണ്ടിംഗ് നടത്താവൂ എന്ന മുന്നറിയിപ്പും നല്‍കിയിട്ടുണ്ട്.\nഅതീവ ഗൗരവമാണ് ഈ സംഭവ വികാസങ്ങള്. ഇക്കാലയളവില് കേരളത്തിലെ ആരോഗ്യ സെക്രട്ടറി രാജീവ് സദാന്ദനാണെന്നതും ചേര്‍ത്ത് വായിക്കേണ്ടതുണ്ട്. അതേ സദാനന്ദനെയാണ് ഇപ്പോള് സ്പ്രിങ്ക്‌ളര് വിവാദത്തെ കുറിച്ച് പഠിക്കാന് സംസ്ഥാന സര്‍ക്കാര് ചുമതലപ്പെടുത്തിയിരിക്കുന്നത്.


'ഞാന് ഔട്ട് ആയില്ലെങ്കില് നമ്മള് ജയിക്കുമായിരുന്നു'- ഊണിലും ഉറക്കത്തിലും പറഞ്ഞുകൊണ്ടേയിരുന്നു | Rivaba Jadeja on Ravindra Jadeja and India vs New Zealand World Cup Semi Final\n'ഞാന് ഔട്ട് ആയില്ലെങ്കില് നമ്മള് ജയിക്കുമായിരുന്നു'- ഊണിലും ഉറക്കത്തിലും പറഞ്ഞുകൊണ്ടേയിരുന്നു\nJul 17, 2019, 02:52 PM IST\n'അദ്ദേഹത്തിന്റെ കരിയര് നോക്കിയാല് നിര്‍ണായക മത്സരങ്ങളില് അവസരത്തിനൊത്ത് കളിച്ചതായി കാണാം. വിക്കറ്റെടുത്തും റണ്‍സ് നേടിയിട്ടും അദ്ദേഹം തിളങ്ങാറുണ്ട്.'\nRavindra Jadeja Photo Courtesy: Twitter\nമുംബൈ: വിജയത്തിന് തൊട്ടടുത്ത് വരെ എത്തിയിട്ട് തോല്‍ക്കുക. അങ്ങനെ ഒരു തോല്‍വിയില് നിന്നുള്ള നിരാശ മായാന് കാലങ്ങളെടുക്കും. ഉണങ്ങാത്ത ഒരു മുറിവായി അത് എപ്പോഴും നമ്മുടെ മനസ്സിലുണ്ടാകും. ഇന്ത്യയും ന്യൂസീലന്‍ഡും തമ്മിലുള്ള സെമിഫൈനല് രവീന്ദ്ര ജഡേജയെ സംബന്ധിച്ച് അങ്ങനെ ഒരു മത്സരമായിരുന്നു. അവസാനം വരെ പോരാടി ഇന്ത്യയ്ക്ക് വിജയപ്രതീക്ഷ നല്‍കിയ ശേഷമാണ് താരം പുറത്തായത്.\nഇപ്പോഴും ആ തോല്‍വിയുടെ നിരാശയിലും സങ്കടത്തിലുമാണ് ജഡേജയെന്ന് ഭാര്യ റിവാബ ജഡേജ പറയുന്നു. 'മത്സരശേഷം അദ്ദേഹത്തെ എനിക്ക് ആശ്വ സിപ്പിക്കാനായില്ല. ഞാന് ഔട്ട് ആയില്ലെങ്കില് നമുക്ക് വിജയിക്കാന് കഴിയുമായിരുന്നെന്ന് അദ്ദേഹം എപ്പോഴും പറഞ്ഞുകൊണ്ടേയിരുന്നു. ജയത്തിന്റെ തൊട്ടടുത്ത് തോറ്റുപോയതിന്റെ ഇരട്ടി വേദനയാണത്. അതില് നിന്ന് മുക്തനാകാന് ഒരുപാട് സമയമെടുക്കും'. റിവാബ പറയുന്നു.\nഅദ്ദേഹത്തിന്റെ കരിയര് നോക്കിയാല് നിര്‍ണായക മത്സരങ്ങളില് അവസരത്തിനൊത്ത് കളിച്ചതായി കാണാം. വിക്കറ്റെടുത്തും റണ്‍സ് നേടിയിട്ടും അദ്ദേഹം തിളങ്ങാറുണ്ട്. 2013 ചാമ്പ്യന്‍സ് ട്രോഫി ഇന്ത്യ നേടിയപ്പോള് അദ്ദേഹമായിരുന്നു കളിയിലെ താരം. റിവാബ അഭിമുഖത്തില് പറയുന്നു. സെമിഫൈനലിന് ശേഷം മുതിര്‍ന്ന താരങ്ങളും ആരാധകരും ജഡേജയെ കുറിച്ച് നല്ല വാക്കുകളാണ് പറയുന്നതെന്നും റിവാബ ഓര്‍മിപ്പിക്കുന്നു.\nContent Highlights: Rivaba Jadeja on Ravindra Jadeja and India vs New Zealand World Cup Semi Final\nന്യൂസീലന്‍ഡ് ജയിച്ചാല് എന്തുചെയ്യുമെന്ന് മാധ്യമപ്രവര്‍ത്തകന്; ജഡേജയുടെ മറുപടി വൈറല്!\n'അന്ന് ബാറ്റ് വാള്‍പോലെ ചുഴറ്റിയത് കമന്ററി ബോക്‌സ് ലക്ഷ്യമാക്കി': ജഡേജ പറയുന്നു


മെയ് നാല് മുതൽ ലോക്ക്ഡൗണിൽ ഇളവുകൾ\nBy : 24 Web Desk April 30, 2020 comments\nമെയ് നാല് മുതൽ കൊവിഡ് മുക്ത ജില്ലകളിൽ ലോക്ക്ഡൗണിൽ ഇളവുകൾ നൽകുമെന്ന് കേന്ദ്രം. ലോക്ക്ഡൗൺ ഫലപ്രദമായതിനാൽ കൊവിഡ് നിയന്ത്രിക്കാനായെന്ന് ആഭ്യന്തരമന്ത്രാലയം പറഞ്ഞു. മെയ് മൂന്ന് വരെ കർശന നിയന്ത്രണം തുടരുമെന്ന് ആഭ്യന്തരമന്ത്രാലയം കൂട്ടിച്ചേർത്തു.\nഎന്തൊക്കെയാകും ഇളവുകൾ എന്ന കാര്യത്തിൽ വ്യക്തത വന്നിട്ടില്ല. ഇളവുകൾ മന്ത്രാലയം വരും ദിവസങ്ങളിൽ പ്രഖ്യാപിക്കുമെന്നാണ് റിപ്പോർട്ട്. നേരത്തെ രാജ്യത്തുണ്ടായിരുന്ന ഹോട്ട്‌സ്‌പോട്ടുകളുടെ എണ്ണം 170 ൽ നിന്ന് 129 ആയിട്ടുണ്ട്. ഹോട്ട്‌സ്‌പോട്ടുകളിൽ നിയന്ത്രണം കർശനമായി തന്നെ തുടരും. കൊവിഡ് മുക്തമായ ജില്ലകൾക്കാകും ഇളവുകൾ.\nകഴിഞ്ഞ രണ്ടാഴ്ചകളിലായി കാർഷിക രംഗത്തും വ്യവസായ രംഗത്തുമെല്ലാം കേന്ദ്രം ഇളവുകൾ നൽകിയിരുന്നു. മാർച്ച് 24നാണ് പ്രധാനമന്ത്രി നരേന്ദ്രമോദി ലോക്ക്ഡൗൺ പ്രഖ്യാപിക്കുന്നത്. ആദ്യം 21 ദിവസത്തേക്കാണ് ലോക്ക്ഡൗൺ പ്രഖ്യാപിച്ചിരുന്നതെങ്കിലും പിന്നീട് ഇത് മെയ് മൂന്ന് വരെ നീട്ടുകയായിരുന്നു.\nStory Highlights- Lockdown, lock down\nRead more on: Lockdown\nകോഴിക്കോട് 12 പഞ്ചായത്തുകളിൽ നിരോധനാജ്ഞ\nലോക്ക്ഡൗൺ; ഡൽഹിയിൽ നിന്ന് വീണ്ടും കുടിയേറ്റ തൊഴിലാളികളുടെ കൂട്ട പലായനം\nരാജ്യവ്യാപക ലോക്ക്ഡൗൺ ഇല്ല : നിർമ്മല സീതാരാമൻ\nകടകൾ7മണി വരെ മാത്രം;5പേരിൽ കൂടുതൽ കൂട്ടംകൂടരുത്; കോഴിക്കോട് ഞായറാഴ്ചകളിൽ കൂടുതൽ നിയന്ത്രണം


സവ്യസാചി: തെരിയാത് ???\nPosted by ArjunKrishna at 9:24 AM\nഅല്ല ആരാണ് ഈ കുഞ്ഞുമോൻ സത്യമാണോ ഈ കഥ\nകുഞ്ഞു മോനെ മനസിലായില്ല .പക്ഷെ പപ്പിയെ പിടി കിട്ടി . ക്ലൈമാക്സ് തകര്‍ത്തു . Nice one\nമ്മ്...മനസിലായി മനസിലായി..ഇത് ലവനല്ലേ മറ്റവന്? കലക്കി..ലവന് ഇത് വായിക്കുമോ എന്തോ? ഓ..വായിച്ചില്ലേല് പുല്ലാ...ല്ലേ?\nIlanakki naayayude chiri nakki naaya :)\nകൊടുക്കേണ്ട സമയത്ത് തന്നെ കൊടുത്തു, ലവനിതു തന്നെ വേണം. ഫ്രാടു പപ്പയ് എന്നാ പേര് കലക്കി.\nലവന്റെ പോസ്റ്റ് ഇമെയില് ഫോര്‍വേഡ് ആകിയവന്മാരെ തന്ന്തക്ക് വിളിച്ചു നടന്നിട്ട് ഇമെയില് ഫോര്‍വേഡ് പോസ്റ്റ് ആക്കിയവനാണ് ലാ ചെറ്റ..\nമൂന്നു നാലു ദിവസം മുമ്പ് ഫോര്‍വേര്‍ഡായി കിട്ടിയ ഈമെയില് ദേണ്ടെ നോക്ക്കുമ്പൊ "ഗാഥ"യായി കിടക്കുന്നു.\nഒരു വിഷയവുമില്ലെങ്കില് നിങ്ങള്ക്ക് കിട്ടുന്ന ഫോര്വേഡ് മെയിലെങ്കിലും പോസ്റ്റാക്കു...ഞാനുമിതൊക്കെ ചെയ്തിട്ടുണ്ട്. എനിക്കെഴുതാനൊന്നുമില്ലാതിരുന്ന സമയത്ത്. അല്ലെങ്കില് ബൂലോകം എങ്ങാനും എന്നെ മറന്നാലോ എന്നു കരുതി, അല്ലെങ്കില് എന്റെ പേരു അഗ്രഗേറ്ററില് കാണാതെ വരുമ്പൊ. സത്യം...ഞാന് നുണ പറയുവല്ല ഇതില് വലിയ തെറ്റൊന്നുമില്ല. ഇത്തരം ഈമെയിലുകള് ഫോര്വേഡായികിട്ടാത്തവര്ക്കും, ഈമെയില് ഐഡി ഇല്ലാത്തവര്ക്കും അതൊരുപകാരമായിക്കോട്ടെ. മംഗളം...\nasuyakum kashandikum marunilya


വരാനിരിയ്ക്കുന്ന നയന്‍താര ചിത്രങ്ങൾ\nPublished at Jun 10, 2021 04:55 PM\nലുക്ക് കൊണ്ടും അഭിനയം കൊണ്ടും ഇപ്പോഴും ഇന്‍സ്ട്രിയില് നമ്പര് വണ് ആണ് നയന്‍താര. സിനിമകള് തിരഞ്ഞെടുക്കുന്ന കാര്യത്തില് വളരെ അധികം സെലക്ടീവാണ് ലേഡി സൂപ്പര് സ്റ്റാര്. നായകന്മാരുടെ പേര് കൊണ്ട് മാത്രം വിജയം നേടിയ തമിഴ് സിനിമാ ലോകത്ത് തന്റേതായ വഴിവെട്ടി, സ്ത്രീപക്ഷ ചിത്രങ്ങള് മികച്ച വിജയത്തില് എത്തിച്ച നടി കൂടെയാണ് നയന്‍താര.ഒരേ സമയം യുവതാരങ്ങള്‍ക്കൊപ്പം സ്ത്രീപക്ഷ ചിത്രങ്ങളും, സൂപ്പര് സ്റ്റാറുകള്‍ക്കൊപ്പം ബിഗ് ബജറ്റ് ചിത്രങ്ങളും ബാലന്‍സ് ചെയ്തു കൊണ്ടു പോവാനും നയന്‍സിന് കഴിയുന്നു. അങ്ങനെ തമിഴിലും മലയാളത്തിലുമായി ഇനി വരാനിരിയ്ക്കുന്ന നയന്‍താര ചിത്രങ്ങളെ കുറിച്ചാണ് ഇനി പറയുന്നത്.\nരജനികാന്തിനെ നായകനാക്കി സിരുതൈ സിവ സംവിധാനം ചെയ്യുന്ന ചിത്രമാണ് അണ്ണാത്തെ. രജനികാന്തും നയന്‍താരയും ഒന്നിക്കുന്ന മൂന്നാമത്തെ ചിത്രമാണ് അണ്ണാത്തെ. ചന്ദ്രമുഖി, ദര്‍ബാര് എന്നീ ചിത്രങ്ങള്‍ക്ക് വേണ്ടിയാണ് നേരത്തെ ഇരുവരും ഒന്നിച്ചത്. നയന്‍താരയെ കൂടാതെ, കീര്‍ത്തി സുരേഷ്, മീന, ഖുശ്ബു തുടങ്ങിയവരും ചിത്രത്തിലെ നായികാ നിരയിലുണ്ട്.\nദ ബ്‌ളൈന്റ് എന്ന് കൊറിയന് ചിത്രത്തിന്റെ ഔദ്യോഗിക റീമേക്കാണ് നെട്രിക്കണ്ണ്. മിലിന്ദ് റാവു സംവിധാനം ചെയ്യുന്ന ചിത്രത്തിലൂടെ വിഘ്‌നേശ് ശിവന് നിര്‍മാണ രംഗത്തേക്ക് ഇറങ്ങുന്നു എന്ന പ്രത്യേകതയുമുണ്ട്. ചിത്രത്തിന്റെ ഫസ്റ്റ്‌ലുക്ക് പോസ്റ്ററിന് മികച്ച സ്വീകരണാണ് സോഷ്യല് മീഡിയയില് നിന്നും ലഭിച്ചത്.\nനയന്‍താരയെ നായികയാക്കി കാമുകന് വിഘ്‌നേശ് ശിവന് സിനിമ നിര്‍മിയ്ക്കുക മാത്രമല്ല, സംവിധാനം ചെയ്യുകയും ചെയ്യുന്നുണ്ട്. കാത്ത് വാക്കിലെ രണ്ട് കാതല് എന്ന ചിത്രത്തില് നയന്‍താരയ്‌ക്കൊപ്പം വിജയ് സേതുപതിയും സമാന്ത അക്കിനേനിയും മറ്റ് രണ്ട് കേന്ദ്ര കഥാപാത്രങ്ങളായി എത്തുന്നു.\nതമിഴില് മാത്രമല്ല, മലയാളത്തിലും നയന്‍താരയുടെ സിനിമകളുണ്ട്. പ്രേമം എന്ന ചിത്രത്തിന് ശേഷം അഞ്ച് വര്‍ഷം കഴിഞ്ഞ് അല്‍ഫോണ്‍സ് പുത്രന് സംവിധാനം ചെയ്യുന്ന പാട്ട് എന്ന ചിത്രത്തില് നയന്‍താരയാണ് നായികയായി എത്തുന്നത്. ഫഹദ് ഫാസിലാണ് നായകന്.\nനയന്‍താരയും പൃഥ്വിരാജും കേന്ദ്ര കഥാപാത്രങ്ങളായി എത്തുന്ന ചിത്രമാണ് തൃഷ്ണ. എം ടി വാസുദേവന് നായരുടെ തിരക്കഥയില് ഐവി ശശി സംവിധാനം ചെയ്ത് എണ്‍പതുകളില് പുറത്തിറങ്ങിയ തൃഷ്ണ എന്ന ചിത്രം അതേ പേരില് മധുമാല് ആവര്‍ത്തിക്കുകയാണ്. ചിത്രത്തിലെ 'ശ്രുതിയില് നിന്നുയരും', മൈനാകം കടലില് നിന്നുയരുന്നുവോ' എന്നീ രണ്ട് പാട്ടുകളും പുതിയ സിനിമയില് റീമിക്‌സ് ചെയ്യും.\nUpcoming Nayanthara Pictures


സാമുദായീക സന്തുലന പരിപാലന യജ്ഞം ; ഒരു കോൺഗ്രസ്സ് അപാരത | Truevision News\nഒരു ഞെട്ടലിൽ നിന്നും മുക്തമാകുനതിനു മുൻപേ അടുത്തത് കിട്ടുന്നത് വിധിയുടെ ക്രൂരതയാണ്.\nഈ ക്രൂരതയാണ് കോൺഗ്രസ്സ് പാർട്ടി നേരിടേണ്ടി വന്നത്. പഞ്ചായത്ത് തിരഞ്ഞെടുപ്പിലെ തോൽവിക്കുശേഷം നടു നിവർത്തുന്നതിനുമുമ്പേ നിയമസഭാ തിരഞ്ഞെടുപ്പിലെ ദയനീയ തോൽവി.\nആദ്യത്തെതിൽനിന്നും പാഠം ഉൾകൊള്ളുമെന്ന് പറഞ്ഞവർ യഥാർത്ഥ പാഠം ഉൾക്കൊണ്ടില്ല എന്നുവേണം കരുതാൻ. അതല്ലെങ്കിൽ, ഒത്തിരി പഠിക്കുന്നവൻ യാഥാർഥ്യത്തിൽനിന്നും ഒരുപാട് അകലെയായിരിക്കും എന്നതാകാനും വഴിയുണ്ട്.\nഎന്തായാലും എത്രയൊക്കെ പഠിച്ചാലും പഠിച്ചില്ലെങ്കിലും കോൺഗ്രസ്സ് ഇനിയും പഠിക്കാത്ത ഒരു പാഠമാണ് മതേതരത്വം എന്ന വസ്തുത.\nബി.ജെ.പിയോടുള്ള മൃദുസമീപനം കോണ്‍ഗ്രസ് അവലംബിക്കുന്നു ; പുതിയ നേതൃത്വത്തിന്റെ ഭാഗത്തു നിന്ന് ആ പിഴവ് ഉണ്ടാകരുതെന്ന് കെ മുരളീധരന്\nകോൺഗ്രസ്സിൽ ഹൈക്കമാൻഡ് എന്ന വാക്കിന് ശേഷം ഏറ്റവും കൂടുതൽ അത്യന്താപേക്ഷിതമായ വാക്കാണ് equation എന്ന വാക്ക്.\nഈ പാർട്ടിയിൽ ഭാരവാഹി പട്ടിക മുതൽ സ്ഥാനാർഥി പട്ടികവരെ ശുപാർശ ചെയ്യുന്നതിന്റെയും അംഗീകരിക്കപ്പെടുന്നതിന്റെയും ഒരേ ഒരു മാനദണ്ഡമാണ് equation എന്നത്.\nഈ വാക്കിന്റെ അർഥം അറിയാം എന്ന് സത്യവാങ്മൂലം കൊടുത്താൽ മാത്രമാണ് പാർട്ടിയിലെ രണ്ടുരൂപ അംഗത്വം കിട്ടുകയുള്ളൂ എന്ന്പോലും സംശയമുണ്ട് . എന്താണ് കോൺഗ്രസ് പാർട്ടിയിൽ equation എന്നാൽ? മതപരവും സമുദായപരവുമായ സന്തുലനാവസ്ഥ നിലനിർത്തുന്നതിന്റ്റെ ഒറ്റ വാക്കാണ് equation എന്നത്. മനുഷ്യന് മനസ്സിലാവുന്ന രീതിയിൽ പറഞ്ഞാൽ, കെ പി സി സി പ്രിസിഡന്റ് ഹിന്ദുവാണെങ്കിൽ പ്രതിപക്ഷനേതാവ് മുസ്ലിം ആയിരിക്കണം .\nഅങ്ങനെയെങ്കിൽ യു ഡി എഫ് കൺവീനർ ക്രിസ്ത്യാനി ആയിരിക്കണം. ഇതിനെയാണ് equation എന്ന് പറയുന്നത്. കേൾക്കുമ്പോൾ നിസാരമായ ഒരു വാക്കെന്നു തോന്നും. എന്നാൽ ഈ equation സിദ്ധാന്തത്തിന്റെ മുമ്പിൽ കഴിവ് , സമർപ്പണം, ജനങ്ങളുടെ അംഗീകാരം നേത്രത്വ ഗുണം എന്നിവയൊന്നും ഒന്നുമല്ല.\nഈ പറഞ്ഞ മാനദണ്ഡങ്ങൾക്കനുസരിച്ച് ഒരു ലിസ്റ്റ് എപ്പോഴെങ്കിലും ഉണ്ടായാൽത്തന്നെ equation ഭീകരൻ അവസാനം രംഗപ്രവേശനം ചെയ്ത് എല്ലാത്തിനെയും നശിപ്പിക്കും. ചുരുക്കി പറഞ്ഞാൽ കോൺഗ്രസിൽ ഒരു പദവിയിലേക്ക് ഒരാൾക്ക് എത്തണമെങ്കിൽ, എന്തിനെങ്കിലും വേണ്ടി പരിഗണിക്കപ്പെടണമെങ്കിൽ, മതവും ജാതിയും മാത്രമാണ് മാനദണ്ഡം എന്ന സ്ഥിതി എത്തിയിരിക്കുന്നു.\nപരിഗണിക്കപ്പെടുന്നതിന്റെയും തള്ളപ്പെടുന്നതിന്റെയും മാനദണ്ഡം ഇതു മാത്രമായിരിക്കുന്നു ഇപ്പോൾ. Equation എന്ന ഇത്തിക്കണ്ണി കോൺഗ്രസ്സ് എന്ന വൻ മരത്തിൽ പടർന്നു പന്തലിച്ചപ്പോൾ അതിൽ ഞെരിഞ്ഞമർന്നു പോയത് ആ മരത്തിൻറ്റെ കാതലായിരുന്നു- മതേതരത്വം.\nശബ്തതരാവലിയിൽ മതേതരത്വം എന്ന വാക്കിന്റെ അർഥം മതത്തിന്റെയൊ വിശ്വാസത്തിന്റെയൊ അടിസ്ഥാനത്തിൽ വിവേചനം കാട്ടുന്നതിനെതിരെയുള്ള തത്വശാസ്ത്രം എന്നാണ്. കൂടുതൽ വിശദീകരണം ഒന്നും വേണ്ടാത്ത നിർവചനം. ഇതു മനസിലാക്കാൻ പ്രത്യകിച്ച് വിദ്യാഭാസത്തിൻറ്റെ ആവശ്യമൊന്നുമില്ല .\nചുരുക്കി പറഞ്ഞാൽ മതത്തിന്റെയൊ വിശ്വാസത്തിന്റെയൊ അടിസ്ഥാനത്തിൽ വിവേചനം കാട്ടുന്നതിനെതിരെയുള്ള തത്വശാസ്ത്രം ആധാരമാക്കിയിരിക്കുന്ന പാർട്ടിയുടെ പ്രസിഡൻറ്റ്, ഭാരവാഹികൾ, മുഖ്യമന്ത്രി, മന്ത്രി, എം ൽ എ എന്നിവ ആകാനോ ആകാതിരിക്കാനോ ഉള്ള പ്രധാന മാനദണ്ഡം മതവും ജാതിയും മാത്രമായിരിക്കുന്നു എന്നതാണ് .\nഎന്തൊരു വിരോധാഭാസം. പരിഷ്ക്രതമായ ഒരു ജനസമൂഹത്തെ പച്ചക്ക് കളിയാക്കലല്ലേ ഇത് ? കോൺഗ്രസിന്റെ ചരിത്രം പഠിക്കുമ്പോൾ മതേതരത്വം എന്നത് ആലങ്കാരികമായി ഉപയോഗിച്ചിരുന്ന ഒരു വാക്കല്ല എന്ന് മനസിലാവും. മതേതരത്വം കോൺഗ്രസിന്റെ നട്ടെല്ലായിരുന്നു. അത് കൈയൊഴിഞ്ഞപ്പോൾ നട്ടെല് പണയം വെച്ച അവസ്ഥയിൽ ഈ പാർട്ടി ആവുകയും ചെയ്തു. മതത്തിന്റെ പേരിൽ വിഭജിക്കപ്പെട്ട ഒരു രാജ്യമാണ് നമ്മുടേത്. സ്വാതന്ത്രത്തേക്കാൾ വലിയ വില മതത്തിനു കൊടുത്ത് ചിലർ രാജ്യത്തെ കീറിമുറിച്ചപ്പോൾപ്പോലും കോൺഗ്രസ്സ് മുറുകെപ്പിടിച്ച ആദർശവും ആശയവുമാണ് മതേതരത്വം. അതുകൊണ്ടുതന്നെ മതേതരത്വം കോൺഗ്രെസ്സെന്റ്റെ മുഖമുദ്രയാണ്. അങ്ങനെയൊരു പാർട്ടിയിലാണ് ഈ ദുർസ്ഥിതിഃ എന്നതാണ് ഏറെ വിഷമകരം.\nചിന്തിക്കാവുന്ന കാര്യങ്ങളിൽ ഏറ്റവും ഒടുവിലായി നടന്ന കാര്യം പുതിയ മന്ത്രിസഭാ രൂപീകരണവുമായി ബന്ധപ്പെട്ടാണ്.\nതങ്ങളുടെ മതത്തിനും സമുദായത്തിനും പങ്കാളിത്തം വേണമെന്ന് എത്ര മതമേലധ്യക്ഷന്മാർ/ സാമുദായിക നേതാക്കൻമാർ സി പി എം നോട് ആവശ്യപ്പെട്ടു? എന്തേ, മതത്തെ സംരെക്ഷിക്കേണ്ടേ? സമുദായത്തിന് ഉന്നമനം വേണ്ടേ? കേരളത്തിൽ സാമുദായിക സന്തുലനാവസ്ഥ നിലനിർത്തണ്ടേ? കോൺഗ്രസ്സിന് പഠിക്കാനുള്ള മറ്റൊരു പാഠംകൂടി.\n– അഡ്വ.ജോജി ജോർജ്ജ് ജേക്കബ്\n(കേരള ഹൈക്കോടതി അഭിഭാഷകൻ)\nലക്ഷദ്വീപുകാരെ വെല്ലുവിളിക്കുന്ന സമീപനം അവസാനിപ്പിക്കണമെന്ന് കെസി വേണുഗോപാൽ, പ്രതിഷേധവുമായി ലീഗ് രംഗത്ത്\nEnglish summary: The cruelty of fate is what comes next before you are free fromashock.\nIt was this cruelty that the Congress party faced.\n← കോഴിക്കോട് ജില്ലയിൽ ഇന്ന് 2668 കോവിഡ് പോസിറ്റീവ് കേസുകൾ കൂടി → കൊവിഡ് വാക്സീൻ ഉത്പാദനം വർധിപ്പിക്കാനുള്ള തൻ്റെ നിർദ്ദേശത്തിൽ ഖേദം പ്രകടിപ്പിച്ച് കേന്ദ്ര മന്ത്രി നിധിൻ ഗഡ്കരി


KERALA DEVELOPMENT: കോണ്‍ഗ്രസ്സ് പരാജയം\nദേശീയ ഭൂപടത്തിൽ നിന്നും കോണ്‍ഗ്രസ് പതിയെ അപ്രത്യക്ഷമായി ക്കൊണ്ടിരിയ്ക്കുകയാണ്. മഹാരാഷ്ട്രയിലെയും ഹര്യാനയിലെയും ദയനീയ പരാജയത്തോട് കൂടി ഇന്ത്യൻ രാഷ്ട്രീയത്തിൽ കോണ്‍ഗ്രസ്സ് അപ്രസക്തമായിക്കഴിഞ്ഞു. ലോക സഭയിൽ വെറും നാമമാത്രമായ പ്രാതിനിധ്യം ആണുള്ളത്. വെറും 44 സീറ്റുകൾ. 540 അംഗ ലോക സഭയിലെ 8 ശതമാനം മാത്രം സീറ്റുകളുള്ള കോണ്‍ഗ്രസ്സിന് പ്രതിപക്ഷ നേതൃ സ്ഥാനം പോലും ലഭിയ്ക്കാൻ അർഹത ഇല്ലാതായി എന്നത് കോണ്‍ഗ്രസിന്റെ കാലം കഴിഞ്ഞു എന്നതിന് തെളിവായി. അതിനു ശേഷം നടന്ന നിയമ സഭാ തെരഞ്ഞെടുപ്പുകൾ കോണ്‍ഗ്രസ്സിന്റെ ശവ പ്പെട്ടിയിലെ ഓരോ ആണിയായി മാറി. കോണ്‍ഗ്രസ്സിന്റെ കോട്ട എന്നറിയപ്പെട്ടിരുന്നതാണ് മഹാരാഷ്ട്ര. കഴിഞ്ഞ 15 വർഷങ്ങളായി കോണ്‍ഗ്രസ്സ് ഭരിച്ചു കൊണ്ടിരുന്ന സംസ്ഥാനം. അവിടെയാണ് ഭാരതീയ ജനതാ പാർട്ടിയ്ക്കും ശിവ സേനയ്ക്കും പിറകിലായി കോണ് ഗ്രസ്സ് മൂന്നാം സ്ഥാനത്തേയ്ക്ക് തള്ളപ്പെട്ടത്.\nഒരു ദേശീയ പാർട്ടി എന്ന നിലയിൽ നിന്നും വെറും ഒരു പ്രാദേശിക പാർട്ടി എന്ന നിലയിലേയ്ക്കു കോണ്‍ഗ്രസ്സ് മാറി. ആകെയുള്ള 29 സംസ്ഥാനങ്ങളിൽ9സംസ്ഥാനങ്ങളിൽ മാത്രമാണ് ഇവരുടെ ഭരണം. രസകരമായ ഒരു വസ്തുത9സംസ്ഥാനങ്ങൾ ഉണ്ടെങ്കിലും ഇതിൽ5എണ്ണം വടക്ക്-കിഴക്കൻ സംസ്ഥാനങ്ങൾ ആണ്.അരുണാചൽ പ്രദേശ്, മണിപൂർ, മേഘാലയ,മിസോറാം തുടങ്ങിയവ. വടക്ക്-കിഴക്കൻ സംസ്ഥാനങ്ങളിൽ മാത്രം ആയി ഒതുങ്ങിയ ഒരു പാർട്ടി എന്ന് പറയുന്നതാകും ശരി. തെക്ക് കർണാടക അബദ്ധത്തിൽ കിട്ടിയതും.\nശരിയായ നേതൃത്വം ഇല്ലാത്തതാണ് കോണ്‍ഗ്രസ്സ് അഭിമുഖീകരിയ്ക്കുന്ന പ്രശ്നം. സ്വാതന്ത്ര്യം നേടിത്തന്ന പാർട്ടി എന്ന തെറ്റായ പ്രചരണം നേടിക്കൊടുത്ത ആനുകൂല്യവും, സ്വാതന്ത്ര്യ സമര നേതാക്കളുടെ പാരമ്പര്യത്തിന്റെ അവകാശികൾ എന്ന് ജനങ്ങളിൽ പരത്തിയ ധാരണയുടെ ആനുകൂല്യവും, സ്വതന്ത്ര ഭാരതത്തിൽ ആദ്യം ഭരണത്തിൽ വന്ന പാർട്ടി എന്ന ആനുകൂല്യവും ഉണ്ടായിട്ടും ഇന്ന് ഈ നിലയിൽ അധ;പ്പതിച്ചത് കഴിവുള്ള നേതാവ് ഇല്ലാത്തത് കൊണ്ടാണ്. ഗാന്ധി എന്ന മാസ്മരിക പേരിൻറെ മുതലെടുപ്പാണ് രാജീവ് ഗാന്ധി മുതൽ രാഹുൽ വരെ നടത്തിക്കൊണ്ടിരിയ്ക്കുന്നത്. ഗാന്ധി എന്നാൽ ഭാരതീയർക്ക് മഹാത്മാ ഗാന്ധി മാത്രമാണ്. അതൊരു ഗുജറാത്തി ജാതിപ്പേര് ആണെന്ന് ഗുജറാത്തികൾ പോലും മറന്നു കഴിഞ്ഞിരിയ്ക്കുന്നു. ഇന്ദിര ഭർത്താവിന്റെ പേരിന്റെ,ഫിറോസ് ഗാന്ധി, വാലറ്റം സ്വന്തം വാലായി ചേർത്തത് മുതൽ ഇവർക്ക് മഹാത്മാ ഗാന്ധിയുമായി ബന്ധം ഉണ്ടെന്നുള്ള തെറ്റായ ധാരണ ജനങ്ങളിൽ ഉണ്ടായി. കോണ്‍ഗ്രസ്സ് അധികാരത്തിൽ വരാൻ ഇത് ഒരു പ്രധാന കാരണമായി.\nആദ്യ പ്രധാന മന്ത്രി ആയ ആയിരുന്ന നെഹ്രുവിന്റെ മകൾ എന്ന സ്ഥാനം ആണ് ഇന്ദിരാ ഗാന്ധിയ്ക്ക് അധികാരത്തിൽ എത്താൻ എളുപ്പമായത്. അതവർ നന്നായി മുതലെടുത്തു. ആ പാരമ്പര്യം ഉപയോഗിച്ചാണ് രാജീവ് അധികാരത്തിൽ വന്നത്. അതിനു ശേഷം ആ കുടുംബ പാരമ്പര്യം ഉപയോഗിയ്ക്കാൻ ഉടനെ കഴിഞ്ഞില്ല. രാജീവ് ഗാന്ധി കൊല്ലപ്പെടുമ്പോൾ മകന് വയസ്സ് 21 ആയിട്ടില്ല. പക്ഷെ ഭാര്യ സോണിയ അധികാരത്തിൽ വരാൻ അന്ന് മുതൽ ശ്രമം തുടങ്ങി. കുറെ കോണ്‍ഗ്രസ്സ് കാരും. ഇറ്റലി ക്കാരിയായ ഒരാൾ ഇന്ത്യാ മഹാരാജ്യത്തെ പ്രധാനമന്ത്രി ആകുന്നതിന്റെ നാണക്കേട് മനസ്സിലാക്കിയ കുറെ ദേശ സ്നേഹികൾ ഉണ്ടായത് കൊണ്ട് അതിൽ നിന്നും ഇന്ത്യ രക്ഷപ്പെട്ടു.\nകോണ്‍ഗ്രസ്സുകാർ എന്നും വ്യക്തിത്വം ഇല്ലാത്തവർ ആണ്. ഏതെങ്കിലും ഒരു നേതാവിന് പിറകെ പോകുന്നവർ. ആ നേതാവിന്റെ ഗുണ ദോഷങ്ങൾ ഒന്നും അവർക്കറിയേണ്ട ആവശ്യമില്ല. അത് പോലെ അധികാരം മാത്രമാണ് അവരുടെ ലക്‌ഷ്യം. അതിനു വേണ്ടി ഏത് നേതാവിനെയും അവർ വാഴ്ത്തും. ഇന്ദിരാ ഗാന്ധി വന്നപ്പോൾ അവരെ വാഴ്ത്തി. "ഇന്ത്യ എന്നാൽ ഇന്ദിര, ഇന്ദിര എന്നാൽ ഇന്ത്യ" എന്ന് വരെ ഈ കൈമണിക്കാർ മുദ്രാവാക്യം മുഴക്കി നടന്നു. രാജീവ് ഗാന്ധി വന്നപ്പോൾ അദ്ദേഹത്തിൻറെ പിറകെ ആയി. അത് കഴിഞ്ഞിട്ട് അടുത്ത അവകാശി ആയിട്ട് രാജീവ് ഗാന്ധിയുടെ മക്കൾ ഇല്ലാത്തതിനാൽ അദ്ദേഹത്തിൻറെ ഭാര്യയെ പ്രധാന മന്ത്രി ആക്കാൻ ശ്രമിച്ചു. അവരുടെ നാടേത് വീടേത് എന്നൊന്നും കോണ്‍ഗ്രസ്സ് കാർക്ക് പ്രശ്നമില്ല. പ്രധാന മന്ത്രിയുടെ ഭാര്യ ആയിരുന്നല്ലോ അത് മതി.\nകോണ്‍ഗ്രസ്സിന് ഒരു രാഷ്ട്രീയ കാഴ്ചപ്പടോ, ആദർശമോ ഒന്നുമില്ല. ഭരണം, അധികാരം മാത്രമാണ് അവരുടെ ലക്ഷ്യം. അതിനായി ആരെ മുൻപിൽ നിർത്താനോ, ആരുടെ പിറകിൽ അണി നിരക്കാനോ അവർക്ക് മടിയില്ല. അതാണ് നമ്മൾ കണ്ടു കൊണ്ടിരിയ്ക്കുന്നത്. ഇന്നലെ വരെ രാജീവ് ഗാന്ധി യെ ദൈവത്തെ പോലെ കൊണ്ട് നടന്നവർ ആണ് ഇന്ന് അദ്ദേഹത്തെ തെറി വിളിയ്ക്കുന്നതും ചവിട്ടിപ്പുറത്താക്കാൻ ശ്രമിയ്ക്കുന്നതും. അവർക്ക് പൂജിയ്ക്കാനും മുൻപിൽ നിർത്തി മുതലെടുക്കാനും ഒരു വിഗ്രഹം വേണം. അതാണ് പ്രിയങ്ക ഗാന്ധിയ്ക്കായി ഇപ്പോൾ മുറ വിളി കൂട്ടുന്നത്.\nജനങ്ങൾ ഇതെല്ലാം മനസ്സിലാക്കി കഴിഞ്ഞു. കോണ്‍ഗ്രസ്സ് വിസ്മൃതിയിലേയ്ക്കു മറയാറായി.\nPosted by Bipin at 6:47 AM\nആൾരൂപൻ October 22, 2014 at 7:12 AM\nഇപ്പോഴവശേഷിച്ചിട്ടുള്ള കോൺഗ്രസ്സിനെ കൂടി തൂത്തെറിയാനാണ് മോദിജി മാലിന്യമുക്ത ഭാരത (കോൺഗ്രസ്മുക്ത) യജ്ഞവുമായി മുന്നിട്ടിറങ്ങിയിട്ടുള്ളത്. അത് തികച്ചും സ്വാഗതാർഹം തന്നെ!വേറേയും ഉണ്ടല്ലോ മാലിന്യങ്ങൾ തൂത്തുവാരാൻ.\nBipin October 22, 2014 at 12:17 PM\nഅങ്ങിനെ ഒരു സ്വഛ ഭാരതം അല്ലേ ?


ബന്ധുക്കളുടെ മാനസികപീഡനം, രണ്ട് കുട്ടികളെ കൊലപ്പെടുത്തി യുവതി ആത്മഹത്യ ചെയ്തു | woman commit suicide after killing2children\nബന്ധുക്കളുടെ മാനസികപീഡനം, രണ്ട് കുട്ടികളെ കൊലപ്പെടുത്തി യുവതി ആത്മഹത്യ ചെയ്തു\nJul 19, 2019, 09:06 PM IST\nഭര്‍ത്തൃവീട്ടുകാര് ജയശ്രീയെ മാനസികമായി നിരന്തരം പീഡിപ്പിച്ചിരുന്നു.\nവാഷി: ഭര്‍ത്താവിന്റെ വീട്ടുകാരുടെ നിരന്തരമായുള്ള മാനസികപീഡനം മൂലം യുവതി രണ്ടു കുട്ടികളെ കൊലപ്പെടുത്തി ആത്മഹത്യ ചെയ്തു. മഹാരാഷ്ട്രയിലെ വാഷിയിലാണ് സംഭവം. വാഷി സ്വദേശിനിയായ ജയശ്രീ ഗജനന് ദവാറെ(26) ആണ് രണ്ട് കുട്ടികളായ ഗണേഷ്(4) മോഹിത്(2) എന്നിവരെ കൊലപ്പെടുത്തി ആത്മഹത്യ ചെയ്തത്.\nവെള്ളിയാഴ്ച രാവിലെയാണ് ജയശ്രീയെ മുറിയില് ഫാനില് തൂങ്ങി മരിച്ച നിലയില് കണ്ടെത്തിയത്. ഭര്‍ത്തൃവീട്ടുകാര് ജയശ്രീയെ മാനസികമായി നിരന്തരം പീഡിപ്പിച്ചിരുന്നു. തുടര്‍ന്ന് ജയശ്രീ മാതാപിതാക്കള്‍ക്കൊപ്പമാണ് കഴിഞ്ഞിരുന്നത്.\nഈ പ്രശ്‌നങ്ങള് ജയശ്രീ പരിഹരിക്കാന് ശ്രമിച്ചെങ്കിലും സാധിക്കാത്തതിന്റെ മനോവിഷമത്തിലാണ് ജയശ്രീ മക്കളെ കൊലപ്പെടുത്തി ആത്മഹത്യ ചെയ്തതെന്നാണ് പോലീസ് പറയുന്നത്. സംഭവത്തില് കൂടുതല് അന്വേഷണം തുടങ്ങിയതായി പോലീസ് പറഞ്ഞു.\nContent Highlights: woman commit suicide after killing2children\nകൊക്കൂണ് പതിമൂന്നാം എഡിഷന് ആരംഭിച്ചു\nതിരുവനന്തപുരം: കൊവിഡ് മഹാമാരിക്ക് പോലും തടുക്കാനാകാത്ത വിധം ജന പിന്തുണ കൊണ്ട് ശ്രദ്ധേയമായ ..\nകുപ്രസിദ്ധ മോഷ്ടാവ് ആസിഡ് ബിജുവും സംഘവും പിടിയില്; 27 പവന് സ്വര്‍ണം കണ്ടെടുത്തു


മൂന്ന് വയസ്സുകാരൻ ഉൾപ്പെടെ ഒരു കുടുംബത്തിലെ മൂന്ന് പേരെ വീട്ടിനുള്ളിൽ മരിച്ച നിലയിൽ കണ്ടെത്തി - Global News Network 24x7\nHome Buzz News മൂന്ന് വയസ്സുകാരൻ ഉൾപ്പെടെ ഒരു കുടുംബത്തിലെ മൂന്ന് പേരെ വീട്ടിനുള്ളിൽ മരിച്ച നിലയിൽ കണ്ടെത്തി\nകൊച്ചി: പറവൂരിൽ മൂന്ന് വയസ്സുകാരൻ ഉൾപ്പെടെ ഒരു കുടുംബത്തിലെ മൂന്ന് പേരെ വീട്ടിനുള്ളിൽ മരിച്ച നിലയിൽ കണ്ടെത്തി. വ്യാഴാഴ്ച രാത്രിയോടെ അവർ മരിച്ചുവെന്നാണ് പോലീസ് നിഗമനം, എന്നാൽ വെള്ളിയാഴ്ച ബന്ധുക്കൾ വീട്ടിലെത്തിയ ശേഷമാണ് സംഭവം പുറത്തറിഞ്ഞത്. അവരാണ് പോലീസിനെ അറിയിച്ചത്.\nസുനിൽ കുമാർ (39), ഭാര്യ കൃഷ്ണേന്ദു (30), മകൻ ആരവ് (മൂന്ന്) എന്നിവരാണ് മരിച്ചത്. ഭർത്താവും ഭാര്യയും കിടപ്പുമുറിയിൽ തൂങ്ങിമരിച്ച നിലയിലും കുട്ടിയെ ശ്വാസം മുട്ടിച്ച് മരിച്ച നിലയിലും കണ്ടെത്തിയതിനാൽ ഇത് ആത്മഹത്യയാണെന്ന് പോലീസ് സംശയിക്കുന്നു.\nസുനിൽ അബുദാബിയിൽ ലിഫ്റ്റ് ടെക്നീഷ്യനായി ജോലി ചെയ്തിരുന്നെങ്കിലും കോവിഡ് -19 സാഹചര്യം കാരണം നാട്ടിലെത്തിയ ശേഷം തിരിച്ചു പോകാനായില്ല.\nPrevious articleകുറഞ്ഞ ചെലവിൽ വിസ് എയർ അബുദാബി ബഹ്റൈനിലേക്ക് സർവീസ് ആരംഭിച്ചു\nNext article‘സുവിശേഷം സ്‌നേഹത്തിന്റെതാണ്, വിദ്വേഷത്തിന്റേതല്ല”; പാലാ ബിഷപ്പിന്റെ പ്രസ്താവനയ്ക്കെതിരേ ബിഷപ്പ് ഗീവര്‍ഗീസ് മാര് കൂറിലോസ്


താളുകള് മറിയുമ്പോള്...(ഒരു പ്രവാസി ഡയറി).: ഒരിക്കൽക്കൂടി..\nഎന്തുകൊണ്ടാണ് ഞാൻ കുറച്ചുദിവസമായി ബ്ലോഗെഴുതാഞ്ഞത് എന്ന് ആലോചിച്ചപ്പോൾ പ്രത്യേകിച്ച് ഉത്തരമൊന്നും കിട്ടിയില്ല। ഒരു തരം നിസ്സംഗത, മന്ദത, അലസത... വന്നുമൂടി। അത്രതന്നെ. എങ്കിലും എന്തെങ്കിലുമൊക്കെ ന്യായീകരണങ്ങൾ വേണമല്ലോ, ജീവിതം തന്നെ ഒരു ന്യായീകരണമല്ലെ,\nഇന്നിപ്പോൾ എഴുതാൻ കാരണമെന്തെന്നു ചോദിച്ചാൽ, സത്യം പറഞ്ഞാൽ കൂറച്ചുകൂടി മനസ്സൊക്കെ ഒന്നു ഫ്രഷ് ആയിട്ട്, നാളെ എഴുതാമെന്നാണ് കരുതിയത്। പക്ഷെ ഇവിടെ എല്ലാം വിധിയല്ലെ എല്ലാം നിശ്ചയിക്കുന്നു॥ ഒരു സ്വപ്നത്തിലെന്നപോലെ ഞാൻ എഴുതുന്നു॥ പോകുന്നതുവരെ പോകട്ടെ എന്നു ഞാനും കരുതി॥\nഇന്ന് ഞാൻ ഒരു ഇൻ‌കം ടാക്സ് ഡിപ്പാർട്ടുമെന്റിൽ ബിസി മാന്റെ കൂടെ കാര്യം ആദ്യം എഴുതാം॥\nഅദ്ദേഹം എന്നെ ആദ്യം ഒരു ഓഫീസിനു താഴെ നിർത്തിയിട്ട് ശടേന്ന് ലിഫ്റ്റിൽ കയറി അപ്രത്യക്ഷമായി। ഞാൻ വെറുതെ വെളിയിൽ വടിപോലെ നിന്നു॥ ബാക്കി പിന്നെ..\nഅല്ലെങ്കിൽ അല്പം കൂടി..\nഇത്രയും എഴുതിയപ്പോൾ ബിസി മാൻ വിളിക്കുന്നു, “നിനക്ക് 24 മണിക്കൂർ ഷോപ്പിൽ പോകണമെങ്കിൽ 10 മിനിട്ടിനകം റഡിയാക് ” എന്ന്.\nഅടുക്കളജോലിയൊക്കെ ചെയ്ത് തളർന്നിരിക്കയാണ്, എങ്കിലും പോയാലല്ലെ പറ്റൂ.. കുറച്ച് പോപ്പ്കോൺ വാങ്ങണം, ചോക്കലേറ്റ് എന്നിങ്ങനെ കൊച്ചു കൊച്ചു ആഗ്രഹങ്ങൾ ടെമ്പ്റ്റേഷൻ ഉണ്ടാക്കുന്നു.\n“എനിക്കു പോകണമായിരുന്നു.. പക്ഷെ, ഭയങ്കര ക്ഷീണം.”\n‘പോണോ പോണ്ടേ, ഇപ്പം പറയണം.’ (അല്പം ചൊടിച്ചുകൊണ്ട്)\nആഹാ! എങ്കിപ്പിന്നെ അങ്ങിനെ തന്നെ!\n‘പോണം.’ ( ആത്മയും ചൊടിച്ചുകൊണ്ട് പറയുന്നു)\nഎങ്കിപ്പിന്നെ 24 മണിക്കൂർ ഷോപ്പിൽ പോയി വന്നിട്ട് കണ്ടിന്യൂ ചെയ്യാം ട്ടൊ ബ്ലോഗേ..\n(നെടുവീർപ്പിട്ടുകൊണ്ട് ആത്മ പുറത്തേയ്ക്ക് പോകുന്നു...)\nഓ। കെ। തിരിച്ചെത്തി!\nബിസിമാനു ചോറു വിളമ്പി, അദ്ദേഹം ഏഷ്യാനെറ്റിനു മുന്നിൽ..\nഈയുള്ളവൾ ബാക്കി കർമ്മം തുടരാൻ പോകുന്നു। (ഫലം പ്രതീക്ഷിക്കാതെ കർമ്മം ചെയ്യുന്നവരല്ലെ കർമ്മയോഗികൾ!) ഹും! ബാക്കികൂടി കേൾക്കാൻ തലൈ വിധി കിടക്കുമ്പോൾ എങ്ങിനെ എഴുതാതിരിക്കാൻ!\nആദ്യം പറയാൻ വന്നത് ഇൻ‌കം ടാക്സ് ഓഫീസിൽ പോയതല്ലെ, അല്ലെങ്കിൽ, അതിനും മുൻപത്തെ ദിവസം മറ്റൊരു ഓഫീസിൽ പോയ കാര്യം എഴുതിയിട്ടാകാം ഇൻ‌കംടാക്സ്॥\nആത്മ കാറിൽ ഇരുന്ന്, ‘എന്നാലും എന്റെ ബ്ലോഗേ എന്നോടീ ചതി വേണായിരുന്നോ\nഎന്നെ നേരിട്ടുകണ്ടാൽ എഴുതിയവർ ഒരുപക്ഷെ കരയേണ്ടിവരും അത്രയ്ക്ക് പഞ്ചപാവമാണേ!’\n‘അതിനിപ്പം ആരെന്തു പറഞ്ഞു ആത്മേ?!’\n‘ആരും ഒന്നും പറഞ്ഞില്ലേ?!’\nഒരു നില, രണ്ടു നില, മൂന്ന്.. നാല്, അഞ്ച്.. അങ്ങിനെ ചുറ്റി ചുറ്റി മുകളിൽ ആകാശത്തേയ്ക്ക് കയറുകയാണ് കാറ് പാർക്ക് ചെയ്യാൻ! അതിനിടെ, മി. ആത്മ:\n“ഇവിടെ കാർ പാർക്കിൽ എമ്പ്റ്റി സ്പേസ് ഉണ്ടെന്ന് എങ്ങിനെ അറിയാമെന്നറിയാമോ?”\nആത്മ ഒരു വലിയ കണ്ടുപിടിത്തം കണ്ടുപിടിക്കാൻ കിട്ടിയ ചാൻസ് പാഴാക്കണ്ടെന്നു കരുതി ചുറ്റും പകച്ചു നോക്കിയിട്ട്,\n“അറിയാം ഈ ചുവന്ന ലൈറ്റുകളുടെ ഇടയിൽ പച്ച തെളിയുകയാണെങ്കിൽ അവിടെ എം‌പ്റ്റി ആകും!”\n“എവിടെയെങ്കിലും ഉണ്ടോന്ന് നോക്ക്”\n“ദേ അവിടേ ഒരു പച്ച ലൈറ്റ് കത്തി!”\nമി. ആത്മ കാറ് അവിടെ പാർക്ക് ചെയ്യുന്നു.\nഇറങ്ങി നടക്കുമ്പോൾ മറ്റൊരു പച്ച ലൈറ്റുകൂടി കത്തുന്നു!\nദാ ഒന്നുകൂടി കത്തുന്നു\nഇനിയിപ്പം എന്തുചെയ്യാൻ മി. ആത്മേ, നമ്മൾ പാർക്ക് ചെയ്ത് പോയില്ലേ?!\nഒരു കാര്യം ചെയ്യ് നീ കയറി കിടന്നു നോക്കിയേ, അറിയാമല്ലൊ അത് ചുമപ്പാകുമോന്ന്!\nഅപ്പോൾ മി. ആത്മയ്ക്ക് തമാശ പറയാൻ അറിയാം!\nഇതു പറയാനായിരുന്നു ഇത്രേം എഴുതിയത്\nഇനി ഇൻ‌കം ടാക്സിന്റെ കാര്യം എഴുതാം\nഅങ്ങിനെ മി. ആത്മ ലിഫ്റ്റിൽ കയറി മറയുന്നത് കണ്ട് ഇതികർതവ്യാമൂഢയായി കുന്തം വിഴുങ്ങിയപോലെ എന്നാൽ സീരിയസ്സ് ആയി അങ്ങിനെ ലിഫ്റ്റിന്റെ മുന്നിൽ വടിപോലെ നിൽക്കുന്നത് കണ്ട് ഒരു ചീനൻ: “ ആർ യു കമിംഗ്?!”\nഅയാളുടെ നോട്ടം കണ്ടപ്പോൾ എവിടെയോ ധൃതിയിൽ പോകാനുണ്ടെന്നും ഞാൻ‌കൂടി കയറിയില്ലെങ്കിൽ വലിയ നഷ്ടമാണെന്നും തോന്നിപ്പിച്ചു .\n‘കമിംഗ്..’ ‘കമിംഗ്..’ എന്നും പറഞ്ഞ് അകത്തുകയറി.\nമൂന്നാം ഫ്ലോറെങ്കിൽ മൂന്നം ഫ്ലോറ് അവിടെ ഇറങ്ങിയപ്പോൽ എന്തോ പറ്റിപ്പു പറ്റിച്ചപോലെ കഥാനായകൻ!\nഒരു പറ്റ് എല്ലാർക്കും... അല്ല, അനേകം പറ്റുകൾ പറ്റുന്നതല്ലേ ഈ ദാംബത്യജീവിതം എന്നൊക്കെ പറയുന്നത്..\nഞങ്ങൾ ഒരുമിച്ച് ലിഫ്റ്റിറങ്ങി തിരിച്ചു നടക്കുമ്പോൾ മി. ആത്മ: “നീ സമയത്തിനൊന്നും നോക്കാത്തതുകൊണ്ടല്ലെ ഇങ്ങിനെയൊക്കെ വരുന്നത്?!”\n‘അതിനു അടുക്കളേടെ മൂലയിൽ കിടക്കുന്ന ഞാനെങ്ങിനെ ഇതിനെപ്പറ്റിയൊക്കെ അറിയാൻ!’\n‘പിന്നെ നീ എം. എ. ഇക്കണോമിസ് എന്നൊക്കെ പറയുന്നതോ?! അതവർ വെറുതെ തന്നതായിരിക്കും അല്ലെ?’\n‘അതെ, അത് കേരളാ യൂണിവേർസിറ്റിക്ക് തെറ്റ്പറ്റിയതാകും. അല്ലെങ്കിലും കേരളത്തിലുള്ളവരൊക്കെ മണ്ടന്മാരല്ലേ..’\nതൽക്കാലം നിർത്താം.. എനിക്കുതന്നെ ബോറായി തുടങ്ങി..\nപറ്റുമെങ്കിൽ നാളെ കുറച്ചുകൂടി നന്നായി എഴുതാൻ ശ്രമിക്കാം...\n[സത്യം പറഞ്ഞാൽ ഇൻ‌കം ടാക്സ് ഓഫീസിൽ ഇനിയും എത്തിയിട്ടില്ല. അതിനിടെ ഒരു ചെറിയ ഓഫീസിൽ എന്തോ അന്വേക്ഷിക്കാനായിരുന്നു മി. ആത്മ ലിഫ്റ്റിൽ കയറിപ്പോയത്! ഇൻ‌കം ടാക്സ് ഓഫീസിൽ കുറച്ചുകൂടി ബെറ്റർ ആയി ഞങ്ങൾ പോയി വന്നു]\nPosted by ആത്മ at 5:25 AM\nkurachu nalayi kanunnillallo ennu vicharikkukayayirunnu..:)\nഎന്തിനാ ഇടക്കിടക്കു് നിര്‍ത്തുന്നതു്, അലസതയൊക്കെ മാറ്റിവച്ച് ചുമ്മാ എഴുതൂന്നേ.\nഈ വലിയമ്മായിക്ക് ഒരു വാക്കു പറയാൻ കൂടി സമയമില്ലാതായോ ദൈവമേ!\nകണ്ടതിൽ വളരെ വളരെ സന്തോഷം!\nകുറച്ചുള്ളത് ആദ്യം വായിച്ചു. പിന്നെ ബാക്കിയും വായിച്ചു.\nഎന്നിട്ട് ചുവപ്പ് ലൈറ്റ് കത്തുമോന്ന് നോക്കാൻ പോയോ? തമാശ ഇനി ഒരുദിവസം അങ്ങോട്ടും പറഞ്ഞാൽ മതി.\nനിസ്സംഗത, അലസത, മന്ദത ഒന്നുമില്ലാതെ നിറയെ നിറയെ എഴുതൂ ആത്മേച്ചീ. :) (ഉപദേശിക്കാൻ എന്തൊരു സുഖം!)\nബാക്കി കുറച്ചുകൂടി ഡയലോഗ് ഉണ്ടായിരുന്നു.\nഅല്ലെങ്കിൽ സൂജിയോടു മാത്രം കുറച്ചുകൂടി പറയാം ട്ടൊ,\nആത്മ പറഞ്ഞു, മി. ആത്മേ മി. ആത്മ ഈ ബുദ്ധിയും വച്ചോണ്ട് ഇവിടെയൊന്നും നടക്കേണ്ട ആളല്ല..(ആത്മ ഉദ്ദേശിച്ചത് നല്ല നല്ല ബ്ലോഗൊക്കെ എഴുതേണ്ട ആളാണ് എന്നാണ് പക്ഷെ, വാചകം കമ്പ്ലീറ്റ് ചെയ്താൽ പിന്നെ ആകെ കുഴപ്പമാകും. അതുകൊണ്ടു മിണ്ടിയില്ല.. വേറേ വഴിയേ പോയി..)\nആഴ്ചയില് ആകെയുള്ള ഒഴിവു ദിവസം മുഴുവന് ഒഴിവാക്കാന് പറ്റാത്ത രണ്ട് പരിപാടികള്‍ക്ക് പോയി വന്നപ്പോള് ഒരു സ്മൈലിക്കുള്ള എനര്‍ജിയേ ബാക്കിയുണ്ടായിരുന്നുള്ളൂ :)\nസാരമില്ല, പാവം ആത്മചേച്ചിക്കുവേണ്ടിയല്ലേ.., പോയ എനർ‌ജിയൊക്കെ കിട്ടാൻ വേണ്ടി പ്രാർത്ഥിക്കാം ട്ടൊ, :)\nവായിച്ചു വന്നപ്പോ ഇത്തിരി കണ്‍ഫ്യൂഷന് ഉണ്ടായി..അപ്പൊ, ഒരു തവണ കൂടി വായിച്ചു...:)